ועדת הפנים והגנת הסביבה, כנסת 25, פרוטוקול מספר 2, 2023-01-09 00:00

יעקב אשר: בוקר טוב לכולם, חברי הוועדה, שיהיה לנו בהצלחה בעזרת השם, שנצליח בעזרת השם לקדם דברים טובים למען עם ישראל

יעקב אשר:  הוועדה הזאת היא ועדה חשובה, כמו שאמרתי בבחירה שלי, היא נוגעת בחיי היום-יום של התושבים

יעקב אשר:  אני חושב שהדיון היום הוא אחד ההוכחות הראשונות לעניין הזה

יעקב אשר:  אני מקווה שיהיה לנו שיתוף פעולה וענייניות, כמו שהייתי רגיל בוועדה הקודמת שהייתי, בוועדת חוקה, בימים לא קלים בכלל, בקורונה

יעקב אשר:  אבל עם הרבה חילוקי דעות היה גם המון שיתוף פעולה והמון הפריה הדדית שהייתה חשובה מאוד

יעקב אשר:  בוקר טוב לצוות הוועדה, לצוותים המשפטיים ולצוותים שאינם משפטיים

יעקב אשר:  בוקר טוב לסגן שר הפנים ידידי עו"ד משה ארבל

יעקב אשר:       אני רוצה ברשותכם לפתוח במשהו שלא נוגע לדיון הזה, אבל אני יכול להרשות לעצמי גם כוועדת הפנים וגם כראש עיר לשעבר

יעקב אשר:  יצא אתמול מכתב, שלאחר מכן יצאו הבהרות כאלו ואחרות, של ראשי רשויות – לא כל ראשי הרשויות, אני משבח את אלה שלמדו שצריך גם לקרוא לפני שחותמים על מכתב – אבל יצא מכתב שמבחינתי אני בטוח ומקווה ששגגה יצאה מתחת ידי הכותבים, מכתב של השלטון המקומי בהתייחסות לכל מיני הסכמים קואליציוניים שהתוצאה שלהם היא לכאורה תוספת תקצוב כזה או אחר לילדים מהמגזר החרדי

יעקב אשר:  אגב, זה לא רק המגזר החרדי, כי יש שם מוכר שאינו רשמי, שיש גם מגזרים אחרים שחלקם לומדים שם

תומר רוזנר: גם הפטור

יעקב אשר: גם הפטור, נכון, גני  ילדים

יעקב אשר:  אני רוצה לומר לאחיי ראשי הערים

יעקב אשר:  הייתי ראש עיר והייתי מעורב מאוד בשלטון המקומי, במאבקים משותפים

יעקב אשר:  אבל אין דבר כזה אצל ראש עיר ילד שהוא רשמי וילד שהוא פחות רשמי וילד שהוא מוכר שאינו רשמי או ילד פטור

יעקב אשר:  ראש עיר הוא אבא של כל התושבים שלו

יעקב אשר:  אין תושב שהוא תושב טוב כי הוא עולה פחות כסף ומכניס יותר כסף, אין ילד שהוא ילד של ראש העיר ואחר שהוא לא ילד של ראש העיר, אין דבר כזה

יעקב אשר:  תגידו לי: בזכות מה אתה אומר את זה? אז אגיד לכם בזכות מה

יעקב אשר:  הייתי ראש עיר בבני ברק, לפני כ-15 שנה, ובבני ברק היו שכונות כמו פרדס כץ ששם חלק גדול מהתושבים היו תושבים שאינם חרדים

יעקב אשר:  לא רק שאינם חרדים, אלא מסורתיים או דתיים לאומיים או חילוניים, והיו הרבה באופן יחסי

יעקב אשר:  ואני יכול לומר, אמרתי את זה אז ואני אומר גם היום, מבחינתי ההתייחסות לילדים הללו הייתה בדיוק כמו ההתייחסות לילדים חרדים

יעקב אשר:  לא היה מצב כזה שהשקעתי יותר בילד שהוא מהמגזר שלי, או ילד שלומד כמו שאני חושב שהוא צריך ללמוד, או פחות מילד אחר

יעקב אשר:  אני זוכר גם יותר מזה, הייתה תנופת פיתוח מאוד גדולה בעיר, ויש שתי שכונות מצוקה, בדרום העיר ובצפון העיר

יעקב אשר:  בדרום העיר זה נקרא נווה אחיעזר, שיכון ו', של שכונה מימי "אנו באנו" עם הרכבות הללו, ושכונת פרדס כץ שהיא גם שכונת מצוקה, שגם התאפיינה בהרבה מצוקות שנגרמו עקב המצוקה הכלכלית שהייתה שם כל השנים

יעקב אשר:  גם הייתה מאופיינת עם הרבה מאוד בעיות חברתיות כאלה ואחרות

יעקב אשר:  בזמנו כשהבאתי להפיכה של כבישים ומדרכות, ועשיתי הרבה מאוד כאלה, גם הרבה בזכות הרכבת הקלה

יעקב אשר:  אני חייב להודות להם היום

תומר רוזנר: תודה להם מחר

יעקב אשר: אודה להם מחר

יעקב אשר:  וגם בזכות כל מיני פרויקטים

יעקב אשר:  וכשעשיתי את הפרויקטים האלה הקפדתי, ואפשר לבדוק אותי, שבשתי השכונות האלה עבודות הפיתוח ייעשו בו-זמנית

יעקב אשר:  שלא יהיה מצב שמטפלים במצוקה שכביכול קרובה לליבו של ראש העיר

יעקב אשר:  אין דבר כזה

יעקב אשר:  אי אפשר לחשבן ילד או לחשבן אזרח כמה הוא מעמיס על המחלקה הסוציאלית, אם הוא חלילה בא מבית של מצוקה או בית של עבריינות או בית כזה או אחר

יעקב אשר:  ראש עיר הוא אבא של כולם, אלה שלומדים בבית ספר כזה ובבית ספר אחר

יעקב אשר:  ולכן אני דוחה מכל וכל את הניסוח

יעקב אשר:  אני בטוח שאנחנו נקבל עוד הבהרה ברורה יותר מהמרכז לשלטון המקומי, מידידיי ראשי הערים, על הטעות והשגגה הזאת

יעקב אשר:  זאת שגגה בסיסית במהות של ראש עיר, ולכן אני מקווה בעזרת השם שלא יישנו דברים מהסוג הזה

שלום דנינו: מה הם טענו, אדוני היושב-ראש?     

יעקב אשר: הם טענו שהם ראו בהסכמים הקואליציוניים שיש כל מיני השוואות של חינוך, בין היתר חוק נהרי, שחוק נהרי אומר רק דבר אחד: ילד שלומד במוסד של משרד החינוך, משרד החינוך מתקצב ברובו הגדול

יעקב אשר:  על מרכיב מסוים יש מצ'ינג בין המדינה לבין הרשות המקומית

יעקב אשר:  ילדים שלומדים בבתי ספר מוכרים שאינם רשמיים או מוסדות פטור לא מקבלים את זה מהרשות

יעקב אשר:  אני אומר דבר אחד, ואת זה אני אומר לגופו של עניין, אני לא בא לבקש שראשי רשויות ישקיעו כסף מקופתם במקום המדינה

יעקב אשר:  אבל אותם כללים שחלים על ילד, כמו על כל תיק סוציאלי – בתיק סוציאלי גם יש מצ'ינג של 25% מדינה ו-75%

יעקב אשר:  אז תיק סוציאלי של מישהו שהוא מדבר בשפה מסוימת או לא למד במוסד מסוים או לומד במוסד אחר, אני אתן לו או לא אתן לו? אין דבר כזה

יעקב אשר:  ההשקעה של עיר ומשאבים של העיר צריכים להתחלק לכולם בשווה

יעקב אשר:  אם המדינה לא נותנת את הכסף, לא ראש העיר צריך לתת במקום המדינה

יעקב אשר:  במפורש לא

יוראי להב-הרצנו: גם אם אין פיקוח של המדינה

יעקב אשר: יש פיקוח

יוליה מלינובסקי: איך אהבתי את המילה שוויון עכשיו

יוליה מלינובסקי:  אפשר קצת יותר להרחיב? באופן שוויוני, שוויוני

יוליה מלינובסקי:  הדגש על שוויוני

יעקב אשר: יוליה, בוקר טוב גם לך

יעקב אשר:  אני מדבר על שוויוני, כן

יעקב אשר:  מבחינתי שוויוני זה כל ילד שלומד בבית ספר שמדינת ישראל מכירה בו ויש לו מעמד חוקי כזה או אחר, לא משנה איזה, אם הוא רשמי לגמרי או מוכר שאינו רשמי או פטור, אבל הוא לא התארגנות בבית

יעקב אשר:  אז פה אני לא אומר שהרשויות המקומיות צריכות להשקיע בילדים החרדים יותר מילד אחר

יעקב אשר:  אני אומר רק דבר אחד, ובזה אני מסיים

יעקב אשר:  מה זה ראש עיר שיש לו כסף ומשקיע? אגב, את יודעת כמוני, ודיברנו על זה לא פעם, שאחת הבעיות שיש בין הפריפריה לבין הערים החזקות, שהערים החזקות נותנות הרבה יותר בחינוך, בלי קשר לחרדים

יעקב אשר:  זאת אומרת שנוצרים במדינת ישראל שני סוגי  ילדים, ילד שמשקיעים בו יותר וילד שמשקיעים בו פחות

יעקב אשר:  בגלל שהעיר היא בפריפריה, אין לה ים, אין לה מלונות, אין לה ארנונה עסקית רחבה כי היא נמצאת בפריפריה

יעקב אשר:  לכן אני אומר, אותם ראשי רשויות, בטח אלה שחתמו על המכתב, שביניהם זה ראש עיריית תל אביב ידידי הטוב וראשי רשויות אחרות, שהארנונה שלהם היא לא ירושה מסבתא שלהם, הם לא הביאו את זה מהבית

יעקב אשר:  הארנונה שלהם זה כספי ציבור של משאבים עסקיים או תיירותיים של המדינה הזאת

יעקב אשר:  מאיפה ראש עיר נותן את המצ'ינג שלו? מקופת העירייה

יעקב אשר:  ברגע שאתה יודע להשקיע על ילד 20 שקל, כל  ילד צריך לקבל 20 שקל, מה שאתה משקיע

יעקב אשר:  משרד החינוך זה סיפור אחר, לא ביקשתי

יעקב אשר:  כי ראיתי במכתב משהו שהם אולי לא הבינו, שכביכול דרשנו שאם המדינה לא נותנת שהם ייתנו

יעקב אשר:  לא דרשנו ולא אדרוש את זה

יעקב אשר:  הייתי ראש עיר, אני יודע מה זה

יעקב אשר:  אבל אני יכול להגיד לכם דבר אחד, שכאשר אני ניהלתי גני ילדים בבני ברק, והיו לי 250 גני ילדים בעיר בני ברק, והייתי אחר כך בהסכם אברהם וברוך השם עיריית בני ברק מאז מיוצבת כלכלית, אבל 10 מיליון שקל בשנה עלו לי רק הגנים בגלל התקצוב השונה בין ילד חרדי בבני ברק בגילאי הגיל הרך

יעקב אשר:  בגן של הגננת ברכה היו ילדים חרדים שהמדינה השקיעה בהם 10,000 שקל, ובגן של הגננת הדר בעיר אחרת לומדים אותו דבר, אין לימודי ליבה, הוא מקבל 18,000 שקלים

יעקב אשר:  ואני כעירייה הייתי צריך להשלים את זה, כי אני צריך לשלם משכורות לעובדים

יעקב אשר:  אני ראש עיר, אני מחויב לשלם לפי הסכמים קיבוציים וכו'

יעקב אשר:  אם תרצו אפשר לעשות על זה דיון ארוך יותר, אני הוצאתי את הדברים מליבי בגלל שאני אוהב את השלטון המקומי, אוהב את חבריי ראשי הערים, תומך בהם בהרבה מאוד דברים, וההיסטוריה שלי גם בכנסת היא גלויה לכל

יעקב אשר:  מה שאנחנו עושים בכנסת בסוף מופיע, אי אפשר לברוח מזה וגם לא צריך לברוח מזה

יעקב אשר:  אבל לצאת בהגדרה כזאת – זה כואב, זה פוגע, זה משפיל

יעקב אשר:  יש לנו חילוקי דעות בכל מיני דברים, נכון, אבל זה לא אומר שילד אחד שווה פחות מילד שני, שתושב אחד שווה פחות מתושב שני, ואני מקווה שהדבר הזה יתוקן

יעקב אשר:  תודה רבה על ההקשבה

יוסף עטאונה: ברשותך, היושב-ראש, יש לי הערה בנדון לגבי החברה הערבית

יוסף עטאונה:  אני חושב שאם יש קריאה שכולם יהיו שוויוניים בפני התקצוב, הכדור הוא לא במגרש של ראשי רשויות, במיוחד חלשות, בחברה הערבית

יוסף עטאונה:  שהמדינה תפתח סל שוויוני לכל ילד בישראל וכך יהיה אפשר להתמודד

יוסף עטאונה:  אצלכם זה זרמים ואידיאולוגיה שהביאה למוכר שאינו רשמי, אבל בחברה הערבית בשנים האחרונות התפתח עסק מסחרי של הפרטת  מערכת החינוך בעיקר בגני ילדים ובבתי ספר תיכוניים לכל מיני רשתות ועמותות, ומצד אחר לבוא ולבקש מהרשויות המקומיות לתקצב את ההפרש בתקצוב?     

יעקב אשר: לא ביקשתי, אז לא הבנת מה שאני אומר

יוסף עטאונה: בלי להיכנס לוויכוח האידיאולוגי בתוך העניין הזה, שהמדינה תפתח סל שוויוני לכל ילד במערכת החינוך בישראל, שכולם יקבלו אותו דבר

יעקב אשר: אני מסכים איתך בפה מלא

יעקב אשר:  אני מדגיש, אני דיברתי על החלק הרשותי, לא החלק של המדינה

יעקב אשר:  זה בוודאי חייב להיות שוויוני

יעקב אשר:  תודה רבה

אימאן ח'טיב יאסין: אבל גם החלק הרשותי, ברשותך כבוד היושב-ראש, וזה מה שהתכוון אליו חבר הכנסת יוסף, ישנן רשויות מוחלשות, לא חלשות, ואין להן היכולת לשלם את המצ'ינג, ואז לבוא ולהגיד שהם חייבים לשלם – הם לא יכולים לשלם

אימאן ח'טיב יאסין:  אני חושבת שזאת בושה וחרפה שהחינוך של הילדים שלנו צריך להיות בהסכמים קואליציוניים

אימאן ח'טיב יאסין:  זה צריך להיות בחוק

יעקב אשר: מה שביקשנו בהסכם הקואליציוני הוא שיפעלו לפי החוק ויעשו לפי החוק

יעקב אשר:  החוק מדבר על 75% שלא קיימו אותו

אימאן ח'טיב יאסין: כבוד היושב-ראש, אני לא מדברת ספציפית על ההסכם הקואליציוני הספציפי, אני מדברת בכללי

אימאן ח'טיב יאסין:  זה לא אמור להיות בהסכמים קואליציוניים, זה אמור להיות מבוסס בחוק חינוך חינם חובה לכולם, עם כל התוכניות

יעקב אשר: את בוודאי זוכרת שכאשר את היית בקואליציה ביחד עם יוליה ועוד אחרים, טיפלת בנושא של שעות טיפוח והדברים הללו שבמוכשר לא מקבלים וברגיל כן מקבלים

יעקב אשר:  כשדיברת על זה, הרי דיברנו על הנתונים ביחד כי בסוף זה פוגע בשני המגזרים הללו

יעקב אשר:  אבל לקחתי לעצמי את הפריבילגיה

אימאן ח'טיב יאסין: נכון

אימאן ח'טיב יאסין:  רק משפט אחד

סימון דוידסון: אבל אני מפסיד עוד יום בלי דרכון

יעקב אשר: נכון

חנוך דב מילביצקי: למה צריך דרכון? ארץ זבת חלב ודבש

חנוך דב מילביצקי:  מה יש לנו לחפש במקום אחר?     

אימאן ח'טיב יאסין: אני חושבת שהגיע הזמן לעשות הסדרה בכל הנושא של המצ'ינג בין הרשויות

אימאן ח'טיב יאסין:  רשויות עשירות לא צריכות, לרשויות מוחלשות צריך לאפשר להתקיים

אימאן ח'טיב יאסין:  כי מה אנחנו עושים? אנחנו מוסיפים שנים על גבי שנים שאותם מוחלשים יישארו מוחלשים

יעקב אשר: אני מבטיח לך שיהיו דיונים בעניין הזה

יעקב אשר:  אני גם מבטיח לך, בהיכרותי עם שר הפנים וסגנו, שהנושא הזה של רשויות מוחלשות קרוב לליבם, למרות שיש פה תפר של משרד החינוך וזה לא רק משרד הפנים

אימאן ח'טיב יאסין: זה חינוך, רווחה, הרבה דברים

יעקב אשר: אני בטוח שאנחנו נטפל בדברים האלה

יעקב אשר:  כל נושא הדיפרנציאליות – דיברנו עליו בזמנו כשאני הייתי ראש עיר ומיכאל ביטון ידידינו היה ראש עיר, אנחנו ניסינו לקדם את זה ביחד

יעקב אשר:  הייתה התקדמות מאז, אבל התקדמות קטנה מאוד

אימאן ח'טיב יאסין: אז אולי יש הזדמנות עכשיו לעשות, לא לדבר

יעקב אשר: יש לנו קדנציה לדבר ולעשות

יעקב אשר:  בבקשה, חבר הכנסת רביבו

אליהו (אלי) רביבו: אדוני היושב-ראש, תרשה לי לברך אותך שוב בהצלחה מרובה

אליהו (אלי) רביבו:  אבקש לדעת האם יש כאן נציג של השלטון המקומי, האם הוא נוכח בדיון

יוליה מלינובסקי: למה הוא צריך להיות?     

יעקב אשר: לא הוזמן

אליהו (אלי) רביבו: אני סבור שכאשר נוגעים בנושא כל כך מורכב - - -      

יוראי להב-הרצנו: דרכונים? זה לא הדיון

אליהו (אלי) רביבו: זה לא הדיון, ובכל זאת אדוני היושב-ראש פתח בזה

אליהו (אלי) רביבו:  כשפותחים בנושא מסוים, מן הראוי וההוגן שהנציגים של מי שמדברים עליהם יהיו נוכחים בדיון, כדי שיוכלו להגן על עמדתם

אליהו (אלי) רביבו:  כך אני סבור

יעקב אשר: יש מנהגים בכנסת שאתה תלמד אותם, ויש דבר שנקרא הצעות לסדר

יעקב אשר:  היום אני לא אעשה את זה, כי כולנו רוצים לצלול לעניין עצמו

יעקב אשר:  אבל הצעות לסדר בדרך כלל אלה נושאים שחברי הכנסת מעלים בנושאים שונים

יעקב אשר:  כל ראשי הוועדות מכבדים את זה

יעקב אשר:  יש גם פריבילגיה ליושב-ראש לפעמים כשלוחץ לו משהו בבטן לבוא בבוקר ולנצל את המיקרופון הראשון שהוא יושב מולו

יעקב אשר:  זו פריבילגיה של ראשי ועדות

יעקב אשר:  זה בוודאי לא דיון וזה בוודאי לא משהו שמחייב כרגע את התשובה

יעקב אשר:  גם לא ביקשתי תשובה, כי גם אמרתי שאני מקווה שהדברים בשגגה

יעקב אשר:  הנושא הזה עוד יידון וידובר, ואני מקווה שלא יצטרכו הרבה לדבר על העניין הזה

יעקב אשר:  לכן אין פה עניין של לזמן אותם לעניין הזה

יעקב אשר:  חשבתי שאתה שואל למה לא הזמינו אותם לנושא הדרכונים, אבל זו החלטה של הצוות המקצועי ואני מקבל את זה

יעקב אשר:  ברשותך, ניכנס עכשיו לנושא הדרכונים, כי עם ישראל כולו מחכה לעניין הזה

יעקב אשר:  אם אתה רוצה בכל מקרה להעיר, אתה יכול להעיר

אליהו (אלי) רביבו: כן, ברשותך

אליהו (אלי) רביבו:  עם ישראל היה שמח שנתחיל את הדיון גם בזה, ואני מכבד את גישתו ואת הזכות של יושב-ראש הוועדה

אליהו (אלי) רביבו:  ועדיין אני מבקש רק להבהיר נקודה שהיא אקוטית

אליהו (אלי) רביבו:  אתה היית ראש עיר מצוין ומסור, ואתה יודע מה המשמעויות שממשלה מעבירה החלטות שבחלקן הן פופוליסטיות, כשראשי ערים אמורים להתמודד עם העלות התקציבית

אליהו (אלי) רביבו:  מה שחותמי המכתב חתמו, הם הבהירו שהם מבקשים שהממשלה תבהיר שאין בהחלטה ובהסכמים האלה חבות על הרשויות לפני שהממשלה מכניסה את היד לכיס ומתקצבת את ההחלטות

אליהו (אלי) רביבו:  מעבר לכך, צר לי שאנחנו עדיין נמצאים במצב שבו אוכלוסייה כמו המגזר החרדי עדיין צריכה לקבל הגדרות בהסכמים קואליציוניים לשיפוי לצרכים שלהם, ואני מייחל לכך שנגיע למצב שכמו שלא נכנסים להסכמים קואליציוניים נושאים נוספים לשאר האוכלוסייה, כך נושא כלל האוכלוסיות המגדריות והמוחלשות לא יצטרכו לקבל סעיפים מוגדרים

אליהו (אלי) רביבו:  כי אז זה מצמצם את החבות של המדינה כלפיהם

אליהו (אלי) רביבו:  אלה הן הנקודות שביקשתי להבהיר

אליהו (אלי) רביבו:       אגב, אני יודע ממקור ראשון שהבהרה בנושא הגיעה גם אליך

אליהו (אלי) רביבו:  התקשורת אולי לא צלחה מספיק, אבל הבהרה הגיעה אליך

אליהו (אלי) רביבו:  רוב חותמי המכתב בשם השלטון המקומי הבהירו שאם חלילה וחס משתמע מכך שיש כוונה לפגוע באוכלוסייה כזאת או אחרת, בוודאי במגזר החרדי, אז הם ימשכו את חתימתם מהמכתב

יעקב אשר: לכן אמרתי שהניסוח היה לא מוצלח, אפילו פוגע, ואני לא בטוח שהם התכוונו לזה

אליהו (אלי) רביבו: עכשיו נשמח לעסוק בנושא הדרכונים ותעודות הזהות, ואנחנו דרוכים לכך

יעקב אשר: שוב, בוקר טוב לכולם

יעקב אשר:  הנושא שאנחנו נמצאים בו, גברתי מנהלת הוועדה, אני רואה אותו כדיון פתיחה

יעקב אשר:  כמו שאני תמיד אוהב להציע לאחרים וגם לעצמי, אנחנו גם נעשה דיוני מעקב בדיקה להמשך

יעקב אשר:  דיון הפתיחה הזה מגיע כי לצערנו הרב בשנתיים האחרונות, בעקבות הקורונה כנראה, כמו שהיה גם במקומות אחרים אבל אני לא בטוח שעד כדי כך זה הגיע למקומות אחרים, יש דבר בלתי מתקבל על הדעת, והוא קורה לצערנו הרב עד היום, למרות שהיו כמה דיונים, ומיד אתייחס לדיון האחרון שהיה

יעקב אשר:  לא יכול להיות שאנשים יחכו חצי שנה או כמה חודשים לתור

סימון דוידסון: חצי שנה זה טוב

סימון דוידסון:  זה תור עם מעכרים

יעקב אשר: ואחר כך שישה שבועות להנפקה

יעקב אשר:  זה פשוט לא  יכול לקרות במדינה נורמלית

יעקב אשר:  אי אפשר לשלול מאנשים את הזכות להוציא דרכון

יעקב אשר:  אגב, זה גם משליך על תעודות זהות, שכאלה שצריכים להנפיק תעודות זהות לצרכים שונים כאלה ואחרים, והפקק הוא פקק וסותם גם את הדבר הזה, ולא יכול להיות שזה יקרה

יעקב אשר:  דבר נוסף שלא יכול שיקרה הוא שהמדינה עוד תרוויח כסף על הכאוס הזה

יעקב אשר:  אני לא יודע אם נמצא פה נציג של האוצר

אליהו (אלי) רביבו: אגב להבא, אדוני היושב-ראש, אני חושב שראוי שהנציגים שמגיעים יקבלו גם מעמד כדי שנדע למי אנחנו פונים

תומר רוזנר: הם מציגים את עצמם

יעקב אשר: אבל אהבתי את הרעיון

יעקב אשר:  אבל אתה תכיר אותם כל כך טוב, שתגיד שאין צורך בשלט

יעקב אשר:       אני לא מתכוון אליכם אישית כמובן, אבל בסוף המדינה גם מרוויחה פה כסף, כי נפתח מסלול שנקרא זמני

תומר רוזנר: זה מסלול מופלא

יעקב אשר: מה זה מופלא? מדהים אפילו, שפוגע באנשים פעמיים

יעקב אשר:  גם כי הדרכון הזמני הוא לשנתיים ולא יותר

יעקב אשר:  היה גם בזמנו שאפשר היה להנפיק אותו רק לשנה ושינו את זה לשנתיים, שזה דבר אחד

יעקב אשר:  יש דבר שני שהוא עוד יותר מכניס כסף למדינה, שנקרא הדרכונים הזמניים שאתה עושה בנמל התעופה בן גוריון

יוראי להב-הרצנו: שהיום עלה המחיר שלהם, דרך אגב

יעקב אשר: המחיר עלה על הכול

יוראי להב-הרצנו: גם את הזמני לשנתיים וגם את הזמני בנתב"ג, שהם עוקפים את התור של השישה חודשים

יעקב אשר: זה עוקף את התור של השישה חודשים, אבל מישהו גם מרוויח פה כסף על הדבר הזה

יעקב אשר:  ותחשבו על משפחה שצריכה לצאת מהארץ עם חמישה-שישה ילדים, אפילו עם שלושה ילדים, כמה העלות של הדבר הזה

יעקב אשר:  אין לזה שום הצדקה

יעקב אשר:  לא יכול להיות שלמדינה יש בעיה בתפעול של דבר, ומצד שני גם גובה על זה כסף וגם מצמידים את זה למדד

יעקב אשר:  זה דבר שלא יעלה על הדעת שהוא יקרה, ואנחנו נצטרך לצלול לתוך העניין, לראות רעיונות ודברים שצריך לעשות

יעקב אשר:  אני יודע בשיחות שהיו לי קודם ששר הפנים וסגן השר מתנפלים על העניין הזה

יעקב אשר:  אני לא מצפה היום לתשובות של מה עשיתם, וגם לא לתשובות מלאות מה תעשו, אלא אם יש כיוונים חלקיים ולתת את האינפוט שלנו לעניין הזה

יעקב אשר:  אבל אני מודיע שאנחנו נעשה ישיבה בעוד כחודש פלוס ונעקוב אחרי הדברים לראות שזה מתקדם

יעקב אשר:       אגב, הזכירו את זה קודם, כל המצב הזה הפך להיות פתח לשחיתות

יעקב אשר:  האנשים החברמנים מסתדרים

יעקב אשר:  וזה עוד דבר, שאנשים מגיעים מהמרכז לצפון וסותמים גם את הלשכות לתושבי הערים הללו, כי הרי יש איזו פריסה שאמורה הייתה להיות בעניין הזה

תומר רוזנר: זה לעידוד התיירות

יעקב אשר: זה תיירות פנים ללא דרכון

יעקב אשר:  הדבר הזה לא יכול לקרות

יעקב אשר:       דבר נוסף, שאני כבר אומר אותו ויעלו עוד נושאים נוספים, ואני אאפשר כמובן לכולם להעלות את הנושאים, הדבר הזה שיש התור האוטומטי, שבכלל צריך לבחון אותו

יעקב אשר:  ביקשתי גם מאנשי הממ"מ שנמצאים כאן, שאני מוכרח להתנצל בפניהם שלא המתנתי לכל תוצאות העבודה שלהם בעניין הזה, כי היה חשוב לי להעלות את הדברים ולהציף אותם לדיון הציבורי ולתת את הפוש למשרד הפנים להביא את הפתרונות

יעקב אשר:  אבל אחד הדברים שביקשתי לבדוק זה האם הנושא הזה של הזמנת תורים הוא דבר נכון או לא

יעקב אשר:  כי מצד אחד הוא נראה דבר נחמד מאוד, ידידותי מאוד

יעקב אשר:  אבל הייתי מנהל הרבה שנים בעירייה, לא רק כראש עיר, ואני יודע דבר אחד, שבדברים הללו אתה הרי לא מתכנן את היום שיהיה עמוס

יעקב אשר:  אתה מתכנן כך וכך פגישות ביום, מספיק ש-10% או 15% לא מגיעים ולא מודיעים לך שהם לא מגיעים, הנה יצרת לך כמה כיסי אוויר שיכולת לקבל עוד 10 או 20 אנשים

יעקב אשר:  ומה קורה היום? כששאלתי בלשכות אמרו: אם אנחנו רואים שיש לנו אפשרות, אנחנו קוראים לאנשים

יעקב אשר:  מי קורא? איך קוראים? יש כאלה שכנראה דואגים לקרוא להם

יעקב אשר:  לכן הנושא הזה לא יכול להמשיך, חייב להיות כאן טיפול מעמיק, חייבת להיות כאן השקעה של המדינה כדי קודם כל לסגור את הפער ולהגיע למצב נורמלי, ואז גם נבחן באמת

יעקב אשר:  כי אני חושב כהצעה ראשונית שלי לבטל את התור האוטומטי הזה ולהגיד לאנשים לבוא

יעקב אשר:  אפשר לנסות לעשות אולי בעיר גושים או אזורים שכל יום אזור אחר כדי שלאט לאט נקבל איזון

יעקב אשר:  כי נשמע בוודאי כל מיני דברים שיגידו שהיו לחצים בכל מיני לשכות ובאו הרבה אנשים והיו מריבות

יעקב אשר:  אני לא יודע כמה שעות משקיעים בזה

יעקב אשר:  אני יודע רק דבר אחד, שבדיון הקודם היו כמה נושאים שעלו, חלקם טופלו וחלקם לא טופלו

יעקב אשר:  מה שטופל זה הארכת תוקף לדרכון הזמני משנה לשנתיים, שזו הייתה החלטה בדיון הקודם, שניתן יהיה להנפיק דרכון זמני פעמיים ולא רק פעם אחת כמו שהיה קודם

יעקב אשר:  שוב, זה כאילו הטבה אבל זו לא הטבה

יעקב אשר:  זה לשלם שלוש פעמים, כי בסוף אתה צריך את הדרכון הקבוע

יעקב אשר:  פתיחה מיידית של סניף בסמוך לקניון איילון להנפקת דרכונים שיופעל עד 22:00, ועלות הנפקת דרכון כזה תעמוד על למה 400 שקלים בלבד

יעקב אשר:  אלה דרכונים זמניים, למה 400 שקלים? אני מבין שהסניף הזה גם נסגר

יעקב אשר:  אמר לי היועץ המשפטי שבאתר הוא עדיין קיים

יעקב אשר:       דבר נוסף שהיה בישיבה הקודמת, הגברת קצב הייצור של הדרכונים הקבועים במפעל לייצור דרכונים יתוגבר במשמרת נוספת וכך הזמן לקבלת הדרכון יצומצם משישה שבועות לשלושה שבועות

יעקב אשר:  לא קרה

שלום דנינו: המפעל הוא פרטי או שייך למדינה?     

יעקב אשר: מיד נברר את כל הדברים האלה

יעקב אשר:  אני כרגע בכותרות ומיד נגיע לחדשות בהרחבה

יעקב אשר:       דבר אחרון, קיצור התורים בלשכות

יעקב אשר:  זו הייתה החלטה בישיבה הקודמת שנערכה פה בחודש מאי: בחודשים הקרובים ייקלטו עוד 100 עובדים נוספים על 20 העובדים שנקלטו לאחרונה, שיצטרפו ל-600 העובדים הקיימים בהם

יעקב אשר:  אנחנו נבחן מה בוצע, מה לא בוצע

יעקב אשר:  המספרים שאני שומע הם אחרים לגמרי, שחלקם הלכו גם לנושא אחר

יעקב אשר:  זאת אומרת שהוא קשור ולא קשור

יעקב אשר:  את כל הדברים האלה נרצה לבדוק כאן, להעלות את הרעיונות, להעלות את הדברים

יעקב אשר:  ואני אתן לחברי הכנסת להציג את הדברים

יעקב אשר:  אבל לפני כן, ידידי סגן שר הפנים, דברי פתיחה שלך

יעקב אשר:  אתה תהיה איתנו כל הדיון

הפנים משה ארבל: בהחלט

הפנים משה ארבל:  תודה רבה, מכובדי היושב-ראש

הפנים משה ארבל:  אני רוצה להודות לך מקרב לב על הדיון החשוב הזה

הפנים משה ארבל:  למרות שיכולנו גם כחברים וגם כחברי קואליציה למצוא דרכים ותירוצים והתחמקויות ולבקש שתדחה את הדיון, ביקשתי מהיושב-ראש לא לדחות את הדיון ולקיים אותו, כי יש לנו כחברי ממשלה חובה לתת דין וחשבון לציבור ולומר את הדברים הללו באופן הכי ברור ומובהק

יעקב אשר: גם שלא הספקת אפילו לחמם את הכיסא

הפנים משה ארבל: נכון מאוד

הפנים משה ארבל:  ואני באמת רואה בוועדות הכנסת, בפרט בוועדת הפנים – בתפקידי הקודם-קודם הייתי ראש מטה שר הפנים – כלי מרכזי מאוד, בפרט שהיושב-ראש שלה הוא מנוסה וכפי שהוא ציין הוא גם איש שלטון מקומי

הפנים משה ארבל:  הוועדה היא כלי משמעותי מאוד כדי לשים לנו את הזרקור בדיוק על הנושאים שבהם אנחנו צריכים להתמקד, לכוון אותנו בצורה הנכונה יותר, המיטבית יותר, כדי להביא לציבור את מה שהוא זקוק לו ומה שהוא ראוי לקבל

הפנים משה ארבל:       לפני שאכנס למציאות שאנחנו נמצאים בה עכשיו, אשתף אתכם בקצת היסטוריה

הפנים משה ארבל:  כפי שציינתי, בתפקידי הקודם-קודם כראש מטה שר הפנים, אותו שר פנים שמכהן היום, אחד הדברים המרכזיים ביותר שהיו מבחינתו משימת-על היה מתן שירות לאזרחי מדינת ישראל כולה, יהודים וערבים, דתיים וחילוניים, בלי שום הבדל

הפנים משה ארבל:  היו גורמים בתוך המשרד שהזהירו אותו מפני סכנות חמורות ביטחוניות על פתיחת לשכות ברשויות ערביות

הפנים משה ארבל:  הוא לא קיבל את המלצתם, פתח לשכות ברשויות ערביות, כי אזרחי ישראל, גם אם הם ערבים, הם אזרחי ישראל וצריכים לקבל שירות כמו כולם

הפנים משה ארבל:  קידם תהליכים משמעותיים רבים מאוד לשיפור השירות

הפנים משה ארבל:  בהנחייתו הוצב בלשכת השר מסך שנתן לו כל רגע נתון נתוני אמת למצב העומסים בלשכות

הפנים משה ארבל:  שימו לב כמה זה היה קריטי בעבורו

הפנים משה ארבל:  הוא היה מקבל נתוני אמת להבין מה קורה, איפה ישנם עומסים

הפנים משה ארבל:  נמצא פה גם יועץ השר, ראש המטה, רובי שמש

הפנים משה ארבל:  הוא היה מקבל בזמן אמת בכל רגע נתון להבין איפה יש עומסים, איפה יש כשלים

הפנים משה ארבל:  בנוסף הוא יזם ביקורי פתע בלשכות

הפנים משה ארבל:  אני זוכר ביקור עבודה בחיפה, בלי שום תיאום, בלי שום הודעה מראש

הפנים משה ארבל:  אני גם מודיע לעובדי הלשכות, תתכוננו גם לביקורי פתע בקדנציה הזאת

הפנים משה ארבל:  שר הפנים הולך לבקר בלשכות

הפנים משה ארבל:  אבל צריכים להבין שכל האירוע הזה הוא אירוע מורכב

הפנים משה ארבל:       החוק הביומטרי עבר כאן בקריאה שלישית בכנסת ב-27 בפברואר 2017

הפנים משה ארבל:  החוק הביומטרי הוא חוק משמעותי מאוד שמבטיח לכל אחד מאזרחי ישראל שמקבל תעודה שהתיעוד שלו יהיה תיעוד בלתי ניתן לזיוף, תיעוד כזה שלא יוכלו אחר כך להשתמש בדרכון או בתעודת הזהות שלו ולפתוח חשבונות בנקים וליצור התחייבויות

הפנים משה ארבל:  הדברים האלה הם חשובים מאוד גם ברמה האישית לכל אזרח, גם ברמה הביטחונית

הפנים משה ארבל:  ברגע שהכנסת העבירה את החוק הזה, במקביל היה גם תהליך להעלאת שכרם של עובדי רשות האוכלוסין וההגירה לכלל המטות גם בלשכות

הפנים משה ארבל:  היה הסכם קיבוצי חדש כדי שיביא לידי ביטוי את העומסים שהתהליך הזה יוצר להם

הפנים משה ארבל:      מנכ"ל הרשות באותה תקופה היה פרופ' שלמה מור יוסף

הפנים משה ארבל:  הוא מונה ביוני 2017

הפנים משה ארבל:  יוני זה תאריך שמאוד מעורר ביקושים לקראת אוגוסט

הפנים משה ארבל:  אוגוסט זה תאריך שבו בדרך כלל אנשים יוצאים לחופשות, מתעוררים הרבה מאוד ביקושים

הפנים משה ארבל:  נרכשו טכנולוגיות, הוכפלו משמרות

הפנים משה ארבל:  הגענו למצב שאנשים הזמינו תור באפליקציה, ותעודות זהות ודרכונים הגיעו תוך 10 ימים

הפנים משה ארבל:  זו הייתה הנחיית השר, זה מה שבוצע

הפנים משה ארבל:  בפועל זה היה, הדברים הללו קרו

הפנים משה ארבל:  אחרי שהשר אריה דרעי עזב את המשרד, למרות שכן אפשר היה להאריך על פי החלטת הממשלה לפרופ' שלמה מור יוסף את תפקידו, באופן לגיטימי וחוקי הגיעה שרה חדשה והחליטה למנות באוגוסט 2021 את עו"ד תומר מוסקוביץ' למנכ"ל רשות האוכלוסין וההגירה

הפנים משה ארבל:  להזכיר לכולם, המינוי שלו היה באוגוסט 2021 כאשר באותה תקופה, בין יוני לאוקטובר 2021, כבר היו מאומתים חצי מיליון ישראלים בקורונה

הפנים משה ארבל:  זאת אומרת, כניסתו לתפקיד הייתה בעיצומו של משבר הקורונה

הפנים משה ארבל:  זה לא היה משהו שהוא בלתי ידוע, בלתי צפוי

הפנים משה ארבל:  היה צורך להיערך

הפנים משה ארבל:  בזמן הקורונה כמובן השמים היו סגורים

הפנים משה ארבל:  אך טבעי הדבר שכששמים סגורים אנשים לא רצים לחדש דרכונים וייווצר איזשהו צוואר בקבוק בעתיד, כמו שאנחנו חווים אותו עכשיו

הפנים משה ארבל:  הסוגיות הללו של תוספת כוח אדם, טכנולוגיה – הדברים הללו היו כנראה פחות בסדר העדיפויות של המנכ"ל והשרה הקודמת

יוליה מלינובסקי: לא נכון

יוליה מלינובסקי:  הייתה תוספת תקציב לרשות, אני בעצמי טיפלתי

יוליה מלינובסקי:         << דובר >> סגן שר הפנים משה ארבל: << דובר > סגן שר הפנים משה ארבל:     היו דברים חשובים אחרים שהם טיפלו בהם בסוגיות שונות של שמירה על גבולות המדינה

יעקב אשר: זה עבר בוועדת הכספים

יעקב אשר:         << דובר >> סגן שר הפנים משה ארבל: << דובר > סגן שר הפנים משה ארבל: 

יעקב אשר: יחד עם זאת השיחות של השר עם ראשי המנהלים מיד עם כניסתו לתפקידו הראו לו מציאות של קושי גדול מאוד בניהול בכמה וכמה תחומים בתהליכי קבלת החלטות

יעקב אשר:  ובהמשך גם נציגי רשות האוכלוסין כן יציגו בפני הוועדה את הנתונים ועד כמה הם קשים

יעקב אשר:  אנחנו לא מתכוונים לומר כאן שהמצב הוא אוטופי

יעקב אשר:  ולכן יחד עם הצורך במציאת פתרון יעיל ומהיר, מתוך הבנה של האירוע הזה, של הקושי הגדול הזה, מתכוון שר הפנים בימים הקרובים ממש לצרף פרויקטורים שיתעסקו בנושא הספציפי הזה של ייעול שירות הלקוחות

יעקב אשר:  אזרחי ישראל זכאים כזכות יסוד לחופש תנועה

יעקב אשר:  אזרח שאין לו חופש תנועה ומנוע ממנו לצאת מהארץ בגלל שהתור שלו לדרכון הוא בעוד למעלה מחצי שנה, זה מצב בלתי נסבל שפוגע בזכויות יסוד של אזרחים

יעקב אשר:  המצב הזה שאזרחי ישראל צריכים לשלם הרבה מאוד כסף ולקבל דרכונים זמניים גם פוגע בתכלית חקיקת החוק הביומטרי

יעקב אשר:  כשאנחנו מפיצים כמויות גדולות מאוד של דרכונים זמניים, אנחנו ממלאים את המדינה בתיעוד שהוא לא בטוח, תיעוד שהוא לא מוגן, הוא לא מגן גם על בעל התיעוד וגם הוא פוגע באינטרסים הלאומיים והביטחוניים של המדינה

יעקב אשר:  וכן, אני רוצה באמת להודות ליו"ר הוועדה

יעקב אשר:  בזכות אותו לחץ של קיום הדיון היום התקיימו כמה ישיבות במשרד הפנים בלשכת השר, ואני רוצה להביא לידיעת חברי הכנסת ולידיעת היושב-ראש כי בהמשך לדיון שהתקיים גם אתמול ודיון שהתקיים גם הבוקר, הוציא הבוקר שר הפנים מכתב למנכ"ל משרד הפנים – שימו לב, לא למנכ"ל רשות האוכלוסין וההגירה אלא למנכ"ל משרד הפנים – ואני אקרא אותו בפניכם

יעקב אשר:  מנכ"ל משרד הפנים רונן פרץ היה מנכ"ל משרד ראש הממשלה בעברו

יעקב אשר:  מינויו אושר בממשלה רק אתמול, ורק כדי שהציבור יבין עד כמה הנושא הזה חשוב ומשמעותי מבחינת השר, יום למחרת מינויו למנכ"ל משרד הפנים, חרף משימות רבות מאוד שמונחות לו על השולחן, חתם השר הבוקר על מכתב מינוי לביצוע בדיקה על התנהלות רשות האוכלוסין וההגירה, וכך כותב השר: לאור בחינת הנתונים והמציאות של התנהלות הרשות במהלך השנה האחרונה והכשלים המתמשכים בהתנהלותה והספקת השירותים החיוניים על ידה לתושבי המדינה, ובשים לב לחובה המוטלת  על שר הפנים להבטיח את ניהולה המיטבי של רשות האוכלוסין וההגירה והספקת השירותים הנדרשים והמתחייבים על ידה, אבקשך לבצע בדיקה מקיפה על התנהלותה של רשות האוכלוסין וההגירה

יעקב אשר:  במסגרת זאת ובלא לפגוע מכלליות הדברים אבקשך לבחון בין היתר את הכשלים הנוגעים למילוי תפקידיה הבסיסיים ביותר של הרשות בכל הנוגע להנפקת ולחידוש דרכונים ותעודות זהות לאזרחים ישראלים, כשלים אשר פוגעים קשות ומזה תקופה ארוכה בתושבי המדינה ובאמון הציבור במשרד הפנים וברשות האוכלוסין וההגירה

יעקב אשר:  במסגרת הבדיקה הנך מתבקש לבחון את התנהלות הרשות, הכשלים בהתנהלותה במכלול תחומי פעולתה והסיבות לקיומם והפתרונות המוצעים הנדרשים לצורך מתן מענה, לרבות בתחומים הניהוליים והתקציביים

יעקב אשר:  הנך מתבקש להגיש את ממצאי הבדיקה והמלצותיך בתום תקופה שלא תעלה על עשרה ימים

יעקב אשר:  בכבוד רב, אריה מכלוף דרעי, שר הפנים

יעקב אשר:        זה רק מביא לידיעתכם, עשרה ימים

יעקב אשר:  אין כאן עכשיו מריחות ואין כאן ועדה כדי להקים ועדה

יעקב אשר:  אני מציע לאדוני היושב-ראש כן לקיים דיון מעקב, לא לוותר לנו, לעמוד על המשמר כדי שאנחנו נבטיח את החובה שלנו לאזרחי מדינת ישראל כולם, יהודים וערבים, דתיים וחילוניים, אזרחי ישראל ללא שום הבדל, שמגיעה להם הזכות הזאת

יעקב אשר:  הם משלמים עליה אגרה, הם לא עושים טובה לאף אחד, ואנחנו נעמוד על כך שמה שמגיע לאזרחי ישראל יתקבל ויתבצע

יעקב אשר:  כן, אדוני היושב-ראש, אין לי ספק שקיום הדיון במועד הזה, מבלי לתת הנחות לא לחברים ולא לחברים בקואליציה, מביא אותנו להתכנס סביב ההחלטות החשובות הללו כדי לתת מענה מיידי מיטבי לאזרחי ישראל כולם

יעקב אשר:  תודה רבה

יעקב אשר: תודה רבה, אדוני סגן השר

יעקב אשר:  נשמע כמובן את אנשי מנהל האוכלוסין גם על הפתרונות, גם על הדברים, ובהחלט אנחנו מצפים כולם ואנחנו נעקוב ביחד ונעזור במה שצריך

יעקב אשר:  ואם יש דברים שצריכים חקיקה, ויכול להיות שיש דברים שצריכים חקיקה בנושא של תשלום, נכון?     

תומר רוזנר: תשלום זה תקנות

יעקב אשר: אנחנו עומדים לרשות המשרד, כמובן מפקחים על המשרד

יעקב אשר:  השורה התחתונה גם של הדברים שלך, ידידי, וגם הדברים שלנו, ואנחנו נשמע את זה מכולם, היא שהנושא הזה חייב להיפתר ומהר מאוד

יעקב אשר:  אני אאפשר לחברי הכנסת לדבר, ואני מציע לשאול שאלות, להצביע על נקודות

יעקב אשר:  לא נתחרה זה בזה מי יגיד שזה אסון יותר גדול, כולנו יודעים שזה משהו שלא מתקבל על הדעת

יעקב אשר:  לכן אני מבקש מאנשי המקצוע שנמצאים כאן לרשום את הדברים ולתת תשובות מפורטות לאחר מכן

שלום דנינו: אולי קודם האוצר יכול להציג את בסיס החישוב של דמי חידוש הדרכון ותעודת הזהות

יעקב אשר: אני חושב שאחר כך עדיף

יעקב אשר:  אני יכול להגיד לך דבר אחד, שלבסיס החישוב אין בסיס

יעקב אשר:  על זה אני יכול להמר ולקחת את האפשרות שמישהו יתבע אותי לדיבה על זה

יעקב אשר:  בטח לא במספרים האלה

יעקב אשר:  יש לו בסיס, אבל הוא צנוע מאוד לעומת מה שמשלמים

יעקב אשר:       חבר הכנסת יוראי להב הרצנו, בבקשה

יוראי להב-הרצנו: יש לי שלושה נושאים

יוראי להב-הרצנו:  ראשית זה הספסרות בתורים

יוראי להב-הרצנו:  בשבוע שעבר דווח בחדשות 12 שאנשים משלמים סכומים גבוהים שיכולים להגיע גם עד 1,500 שקלים לקנות תור, ואני תוהה איך זה אפשרי

יוראי להב-הרצנו:  כשאני מזמין תור באינטרנט הוא רשום על שמי

יוראי להב-הרצנו:  האם אתם מאשרים לאנשים להעביר את התור שרשום על שמי, תחת תעודת הזהות שלי, לאנשים אחרים שהם אינם בני משפחה שלי? אתם הרי מודעים לכך שיש ספסרות

יוראי להב-הרצנו:  אין דרך טכנולוגית או בירוקרטית למנוע את המכירה של אותם תורים? איך זה מתבצע ולמה זה מתבצע?      דבר שני הוא עלויות הדרכון הזמני

יוראי להב-הרצנו:  לא אחזור על הדברים שנאמרו כאן, אבל אם אנחנו לוקחים את עלות ההוצאה של דרכונים זמניים למשפחה ממוצעת בישראל של שני הורים ושלושה ילדים, אנחנו מגיעים למעל 1,500 שקלים

יוראי להב-הרצנו:  אם תרצו שנדייק אז 1,535 שקלים

תומר רוזנר: יותר

תומר רוזנר:  המחירים עלו

יוראי להב-הרצנו: אז קל וחומר

יוראי להב-הרצנו:  כמו שיושב-ראש הוועדה אמר, כשאני רוצה להוציא דרכון זמני, ייתכן שאני לא יכול להוציא אלא דרכון זמני כי התורים הרגילים הם של למעלה מחצי שנה

יוראי להב-הרצנו:  איזו פעולה עושים בדרכונים הזמניים שלא עושים בהוצאת הדרכונים הקבועים?      

יוליה מלינובסקי: זה לא אותו דבר, זה ביומטרי

יוראי להב-הרצנו: האם אורכי הזמנים שדרושים בשביל להוציא דרכון זמני ארוכים או פחותים מאשר הוצאת דרכון קבוע? למה לא פשוט לאפשר להפוך את התורים הזמניים לקבועים? כי ממילא הם כמעט בלתי נמנעים, כי מעטים הישראלים שיודעים לתכנן חצי שנה מראש את הנסיעה שלהם לחו"ל

יוראי להב-הרצנו:       הדבר האחרון, האם אתם מרגישים שמיציתם את כל השירותים שניתן להעביר לדיגיטלי? האם  ברגע שיש לי דרכון ביומטרי אני יכול להזמין את הדרכון הביומטרי הבא שלי באמצעות קליק בדיגיטל, או שאני עדיין צריך להגיע לרשות? האם יש מיצוי של כל השירותים שניתן לקבל מהמדינה בהוצאת תעודות, בהנפקת אישורים בדיגיטל, מבלי צורך להטריח את עצמו ולהגיע למשרדים של רשות האוכלוסין, בוודאי שבדרכונים

יוראי להב-הרצנו:  אני מבין את הצורך להגיע כשעוברים מדרכון רגיל לדרכון ביומטרי, אבל בשאר התעודות וגם כשיש לי דרכון ביומטרי, האם בפעם הבאה שאני אחדש אותו האם אוכל לעשות את זה בלחיצת קליק או שאני עדיין צריך להגיע, ואם כן אז למה

יעקב אשר: תודה רבה

יעקב אשר:  חבר הכנסת יוסף עטאונה

יוסף עטאונה: כבוד היושב-ראש, אני חושב שזה אחד הדיונים הכי חשובים שגם נוגעים לכולם, ערבים ויהודים, בלי הבדל, וזה כשל שנמשך יותר משנה  וחצי

יוסף עטאונה:  לצערי הרב כשקורה דבר כזה ואנשים סובלים ויש קושי להנפיק דרכונים במשך תקופה ארוכה, וזה לוקח חצי שנה ושמונה חודשים ותשעה חודשים, ואני יודע שבמגזר הבדואי לפעמים זה מגיע לשנה גם בגלל בעיית הדואר ובעיה בכתובות, במיוחד בכפרים הבלתי מוכרים

יוסף עטאונה:  לכן השאלה, אם הכשל הזה והשערורייה נמשכים למעלה משנה או שנה וחצי, מה עשיתם ברשות האוכלוסין וההגירה בכדי לצמצם ולהקל על הסבל שקיים בהנפקת הדרכונים

יוסף עטאונה:  יש דברים מאוד בסיסיים בכל משרד שנותן שירות כשיש מצוקה לתת את השירות, הוא בודק את עצמו, נותן פתרונות

יוסף עטאונה:  במשך שנה וחצי התופעה הולכת ומחמירה ולא רואים פתרון

יוסף עטאונה:  מה עשיתם בשנה וחצי בצורה מפורטת בכדי להקל על הסבל ולהקל על התופעה שמכבידה על הנפקת דרכונים?     דבר שני הוא לגבי דרכון ביומטרי שאתם מנפיקים

יוסף עטאונה:  נודע לי שאחד הקשיים הוא שמנפיקים את הדרכונים הביומטריים בירושלים במרכז אחד

יוסף עטאונה:  אני לא יודע אם זה במכונה אחת, כמה מכונות קיימות

יוסף עטאונה:  ואם הדבר הוא רק במקום אחד, למה לא לעשות פריסה ולפזר את האפשרות להנפיק דרכון ביומטרי בכל הלשכות והרשויות של האוכלוסין בארץ?     השאלה השלישית, לגבי החברה הערבית בכלל והחברה הערבית הבדואית בנגב בפרט

יוסף עטאונה:  בנגב חיים כ-350,000 תושבים, ומבחינת רשות האוכלוסין וההגירה יש רק לשכה אחת קטנה ברהט שלא יכולה לספק את השירות ל-350,000 תושבים בנגב

יוסף עטאונה:  אני מבקש שיהיה גם מעקב אחרי הפתרונות וההתקדמות בהצעות שהם מציעים לנו, ולכן בפתרונות שמציעים, ולכן אני מציע בצורה הכי ברורה שיהיה גם פתרון לחברה הבדואית בנגב

יוסף עטאונה:  בחברה הערבית הבדואית בנגב יש הציר הראשי אחרי רהט, שזה כביש 31 שמתחיל ביישוב לאקיה, חורה, סעואה, כוחלה, מכחול, כסייפה ואלבת

יוסף עטאונה:  בציר הזה יש כמעט 150,000 תושבים שאין אף אפשרות אלא ללכת לרהט או לבאר שבע וזה מקשה על האנשים, ולכן בציר הזה של כביש 31 ביישובים שהזכרתי צריך לקחת נקודה מרכזית ולפתוח עוד לשכת אוכלוסין והגירה במקום הזה, במיוחד להנפקת דרכונים וגם תעודות זהות

יוסף עטאונה:  הציר השני הוא ציר 25, שמתחיל בשגב שלום

יוסף עטאונה:  גם בציר הזה יש 90,000-80,000 תושבים שחיים שם

יוסף עטאונה:  צריך להיות בנקודה מרכזית, שאני מציע שתהיה ביישוב אבו תלול

יוסף עטאונה:  גם הרשות המקומית יכולה להציע מקום לפתוח רשות אוכלוסין והגירה שתיתן מענה

יוסף עטאונה:        דבר נוסף, אני חושב שכל הקטע של דרכונים זמניים זה לעשות כסף על גב האנשים, וזה צריך להיפסק

יעקב אשר: תודה רבה

יעקב אשר:  אתה נתת שמות של ערים או כפרים או מקומות

יעקב אשר:  יש גם ערים אחרות, ואני מסכים עם מה שאתה אומר, כי צריך לאפיין מקומות שאין בהם כיסוי על האזור

יוסף עטאונה: הצעתי שני מקומות

יוסף עטאונה:  אני מדבר על 280,000-270,000 תושבים שאין להם אף מענה ברשות האוכלוסין וההגירה

יעקב אשר: לכן אני אומר, צריך באמת לאפיין ולמצוא מקומות כאלה שאין להם כיסוי

יעקב אשר:  יש גם ערים נוספות שזה קיים

יעקב אשר:  בבאר שבע יש משהו יחסית קטן מאוד להיקף של באר שבע והסביבה

יעקב אשר:  אתה נתת פרוגרמה של בעיה, זאת אומרת איפה הבעיה במקומות שבהם אין כיסוי

יעקב אשר:  אלה ערים כמו אלעד שאין לה כיסוי, ואז כל אנשי אלעד מגיעים לבני ברק ובבני ברק הופך להיות צפוף

יוסף עטאונה: אני בעד להנגיש את השירות לכלל אזרחי  ישראל

יוסף עטאונה:  אני דיברתי על המקום שבאתי ממנו, אבל אני בעד להנגיש את השירות לכל אזרחי מדינת ישראל

יעקב אשר: מאחר שאני היושב-ראש, אני צריך לדבר באופן כללי

יעקב אשר:  אני מייצג את הציבור שלי, החרדי, ואתה מייצג את הציבור שלך, וזה בסדר גמור

יעקב אשר:  זו לא עבירה, הפוך, זו זכות גדולה

יעקב אשר:  אבל אני אומר שאולי בהזדמנות אחרי שקצת תורידו את הלהבות של העניין וימצאו את הפתרונות, צריך לעשות בדיקה אחת ולתמיד לראות האם יש כיסוי נכון של הלשכות על אזורים טריטוריאליים שיכול להיות שבהם יש פספוס

יעקב אשר:       חבר הכנסת שלום דנינו, בבקשה

שלום דנינו: כמה הערות

שלום דנינו:  אחת, משכי הזמן להמתנה לתור זה חצי שנה, וההנפקה של הדרכון עצמו זה שישה שבועות

שלום דנינו:  בעשור  הקודם ביישוב שלנו למשל, היית מגיע לפקידה במועצה המקומית, ושם היא מקצרת את זמן ההמתנה לתור

שלום דנינו:  אני מבין שעכשיו עם הביומטרי לא צריך מכשור מתוחכם של מצלמה, כיסא ולהסדיר את זה

שלום דנינו:  ואז זה מוריד דרמטית את זמן ההמתנה

יעקב אשר: הפוך, הם עוד מחמירים יותר בזה

יעקב אשר:  זאת אחת השאלות שאני אשאל אותם בהמשך, למה אי אפשר לעשות את זה כמו בחוץ לארץ, לשלוח תמונה במייל

שלום דנינו: אני אומר, גם בשיטה הקיימת זה לא מסובך להכניס לפקידה בעיריות או במועצות את אותו כיסא ומצלמה

שלום דנינו:  ואז אנחנו מקצרים את השישה חודשים של המתנה

יעקב אשר: אומר היועץ המשפטי שבעיר מודיעין, עירו של חיים ביבס ידידי שהזכרנו קודם, בעירייה עושים את זה

תומר רוזנר: כך אני מבין

תומר רוזנר:         << דובר >> סגן שר הפנים משה ארבל: << דובר > סגן שר הפנים משה ארבל: 

תומר רוזנר: זה עובדי רשות האוכלוסין וההגירה

תומר רוזנר:  בזמן שהשר סילבן שלום היה שר הפנים היה לו סיכום עם אגף תקציבים באוצר שבמספר רשויות מקומיות בישראל הם הקצו את המשאב של המקום והוא הקצה את התקנים, ובהסכם הזה פתחנו כמה וכמה לשכות, גם באום אל-פאחם, במבנה העירייה, אבל העובדים הם לא עובדי עירייה, הם עובדי רשות האוכלוסין וההגירה שהם מבצעים על פי חוק

תומר רוזנר:  עובד עירייה לא מוסמך לעשות את זה

אליהו (אלי) רביבו: אדוני סגן השר, אני מבקש לדייק את דבריך

אליהו (אלי) רביבו:  בעבר ברשויות מקומיות, בכל רשות שבחרה בכך היה עובד ייעודי שהוא עובד רשותי, שכל תפקידו היה לקבל את פניות הציבור

אליהו (אלי) רביבו:  חידוש תעודת זהות היה מתבצע במקום, הנפקת תעודת זהות או דרכון היה נאסף באותו משרד

אליהו (אלי) רביבו:  היו שתי פעימות

אליהו (אלי) רביבו:  במהלך היום החומר שנצבר היה נוסע למשרד הפנים הקרוב, ומשם היו ממשיכים את הטיפול

אליהו (אלי) רביבו:  זה לא נכון שמדובר בעובדים של משרד הפנים, כי אז הרווחנו רק את השטח שבו אנחנו יכולים להכיל את המבקשים

אליהו (אלי) רביבו:  לשם אני מבקש שנחתור

שלום דנינו: עוד שתי הערות קצרות

שלום דנינו:  תעודת זהות, אולי זה לא קשור לדרכון, אבל זה חשוב מאוד

שלום דנינו:  היום כשמנפיקים את תעודת הזהות הביומטרית, בעצם משאירים את הספח כספח, ואז בעצם לא פתרנו את הבעיה של ללכת עם כרטיס אחד שמאגד את כל הפרטים

שלום דנינו:  כי מה הועילו חכמים בתקנתם אם אתה עכשיו צריך עם הכרטיס ללכת עם הספח? הספח הוא מאוד מרכזי בתקשורת עם משרדי ממשלה

שלום דנינו:  שואלים תהליך הנפקה, תראה לנו ילדים לטובת מס הכנסה ואחרים

שלום דנינו:  אז פה צריך להסדיר שכבר הביומטרי יכיל הכול

שלום דנינו:  זה נראה ממש לא הגיוני

אברהם בצלאל: יש לך שינוי עם ילדים, יש לך שינוי עם כתובת שלך

שלום דנינו: אז אתה מעדכן, כמו שאתה מעדכן את הפתק

יעקב אשר: אתה מדבר עם הצ'יפ, לא עם הפתק

שלום דנינו: בדיוק

שלום דנינו:  שאלה אינפורמטיבית בנושא של התמחור, רק לשאול את האוצר כמה כסף נכנס למדינה מתעשיית הדרכונים

תומר רוזנר: הדרכונים הזמניים

שלום דנינו: בכלל, הדרכונים הרגילים והזמניים

שלום דנינו:  כמה כסף נכנס, שנבין את סדר הגודל

יעקב אשר: האם לאוצר יש תשובה או שתכינו לסוף?     

יוליה מלינובסקי: תאפשר לנו לשאול שאלות ואחר כך ישיבו על הכול ביחד

יעקב אשר: טוב

יעקב אשר:  חבר הכנסת אברהם בצלאל

אברהם בצלאל: אדוני היושב-ראש, דבר ראשון ברכות

אברהם בצלאל:  אני שמח מאוד שאתה פותח את הוועדה בדיון החשוב הזה

אברהם בצלאל:  לכל החבר'ה באופוזיציה שאמרו: חודשיים לא עשיתם כלום ומה אתם הולכים לעשות? אז לראות בשבוע הזה ועדות שעובדות

סימון דוידסון: אתה רוצה להתחיל פוליטיקה? היה כזה נחמד עד עכשיו

אברהם בצלאל: אין לי פה שום עניין בפוליטיקה

אברהם בצלאל:  אני  אומר ברצינות, לראות יושב-ראש ועדה שלא נותן הנחה לא לשר ולא לסגן שר ולא לכל החברים פה

אברהם בצלאל:  הם נכנסו רק לפני כמה ימים והם כבר מביאים לוועדה חשובה כזאת נושא כזה חשוב

אברהם בצלאל:  אז בסך הכול ברכות ליושב-ראש, לא שום דבר פוליטי

יעקב אשר: דוידסון, כשאתה היית בהתחלה גם היית כך, הייתה לך התמימות הזאת

סימון דוידסון: עברתי לאופוזיציה, לא מזהים אותי

יעקב אשר: תן לו לעבור את התהליך

יעקב אשר:  הוא איש שיודע גם להתווכח, הוא יודע גם לעשות הרבה מאוד דברים

סימון דוידסון: הוא איש מקסים

יעקב אשר: עיריית ירושלים תעיד על כך

יעקב אשר:  אבל הוא בא ונהנה קצת, אז למה להרוס את ההנאה?      

אברהם בצלאל: אני נהנה שאנחנו רצים מוועדה לוועדה לדברים חשובים ודנים בדברים שנוגעים לציבור

אברהם בצלאל:       יש לי כמה שאלות

אברהם בצלאל:  שאלה ראשונה, מה קרה בשנה וחצי האחרונות? הייתי סגן ראש עיריית ירושלים לא שנה אחת ולא שנתיים

אברהם בצלאל:  בשנה וחצי האחרונות אני מקבל בלי סוף תלונות מאנשים על אורך התורים

אברהם בצלאל:  אני מנסה להבין מה קרה, מה השתנה שפתאום אנחנו מגיעים לכל כך הרבה חודשים שאנשים ממתינים, שהכי קצת זה חצי שנה וכל הזמן צריך להפעיל אנשים על תורים הומניטריים כאלה ואחרים, אנשים שצריכים לנסוע דחוף וכדומה

אברהם בצלאל:  אנשי הציבור בפרט חשים את זה בכל עיר ועיר

אברהם בצלאל:       דבר שני, אני חושב שחסרה הסברה

אברהם בצלאל:  לדוגמה, מתקשר אליי בחור שהתחתן, הוא צריך לעשות שינוי אז הוא צריך לדעת האם הוא יכול לא להגיש את זה ישירות, בגלל שהוא לא משנה את השם, והאישה שכן צריכה לשנות את השם צריכה כן לבוא

אברהם בצלאל:  אני חושב שהדברים האלה חסרים בהסברה ואני רוצה לדעת מה אתם עושים בשביל זה במשרד הפנים

אברהם בצלאל:       דבר שלישי, דווקא כאדם שמגיע מהרשות, אנחנו בסוף מסתכלים איך מנגישים כמה שיותר את בניין עיריית ירושלים כדוגמה או בניין משרד הפנים, רשות האוכלוסין הגדולה

אברהם בצלאל:  בכל עיר יש המקום הגדול, ובסוף צריך להנגיש לציבור עצמו את השירותים

אברהם בצלאל:  אני בעיריית ירושלים לקחתי על עצמי שבכל מתנ"ס ומנהל קהילתי יש הנגשה

אברהם בצלאל:  אם אדם צריך להגיש טפסים לעירייה, לרשום את הילד שלו לגן, שיהיה מונגש כמה שיותר

אברהם בצלאל:  אני חושב שבהרבה מהדברים לא צריכים להגיע עד רשות האוכלוסין עצמה

אברהם בצלאל:  לפעמים אדם מגיע וקובע תור בשביל שינוי קטן או ספח

אברהם בצלאל:  צריך לדעת איך עושים את המקסימום שאנשים לא יגיעו למקום הזה, ואני רוצה לדעת מה עשיתם בעניין, מה אתם חושבים לעשות

אברהם בצלאל:  אשמח מאוד

אברהם בצלאל:  תודה רבה

יעקב אשר: תודה רבה

יעקב אשר:  חבר הכנסת יאסר חוג'יראת

יאסר חוג'יראת: ברכות ליושב-ראש הוועדה

יאסר חוג'יראת:  אני רוצה לברך את חברי וידידי משה ארבל על התפקיד

הפנים משה ארבל: תודה רבה

יאסר חוג'יראת: אני מכיר אותו מקרוב ואני בטוח שהדברים ילכו בכיוון הנכון ויימצאו פתרונות לסוגיה הזאת ולסוגיות אחרות בתוך משרד הפנים

יאסר חוג'יראת:  גם אני רוצה לאחל לחברי ווליד טאהא, שהוא הנציג שלנו בוועדה, החלמה מהירה

יאסר חוג'יראת:  הוא עבר ניתוח לב

יאסר חוג'יראת:  שיחזור לתפקד ויהיה חבר שלנו בוועדה

יעקב אשר: אני רוצה להצטרף לאיחולי החלמה לווליד, היושב-ראש הקודם

יעקב אשר:  אנחנו מאחלים לו כולם רפואה שלמה

הפנים משה ארבל: רפואה שלמה

הפנים משה ארבל:  ווליד הוא היחיד פה שבטוח יש לו לב

יעקב אשר: תודה רבה, אדוני, גם אני אוהב אותך

יאסר חוג'יראת: גם אני בא מהמועדון של השלטון המקומי

יאסר חוג'יראת:  גם אני הייתי ראש מועצה מקומית בעברי

יאסר חוג'יראת:  אהבתי את המשפט של היושב-ראש בפתיחה שאמרת שאת ההשקעה של המשאבים בעיר צריך לחלק באופן שוויוני לכל תושביה

יאסר חוג'יראת:  הבקשה שלי והדרישה שלי מהממשלה, שבמשאבים של הממשלה תהיה חלוקה שוויונית לכל אזרחיה, בלי הבדל דת, גזע  ומין

יאסר חוג'יראת:       אני איש מדע ורציתי לשמוע נתונים

יאסר חוג'יראת:  מה מספר הבקשות שלשכות האוכלוסין מקבלות ביום, בחודש, ומה היכולת של הלשכות להנפיק דרכונים? השאלה היא מה החסם

יאסר חוג'יראת:  נכון שהייתה קורונה ואנשים לא הגיעו לעשות דרכונים והיה סגר, אנשים חיכו כי לא רצו

יאסר חוג'יראת:  אנחנו שנה אחרי האירוע, והשאלה מה הבעיה, מה החסם, מה הגורם המגביל להנפיק דרכונים בזמן הנכון

יאסר חוג'יראת:  אני מצדד במה שנאמר כאן, אני אתן לזה כותרת, הנגשת השירות

יאסר חוג'יראת:  הנגשת השירות צריכה להיות לכל האזרחים, ובמיוחד בחברה הערבית גם בנגב וגם בצפון

יאסר חוג'יראת:  מה שנאמר כאן, זה אחד הרעיונות שאדם או נציג של לשכת האוכלוסין יכול להגיע למועצות מקומיות של מעל 10,000 תושבים פעם בשבוע ויעשה את העבודה שם

יאסר חוג'יראת:  אני מכיר מה שנאמר כאן, שנניח הייתה פקידה אצלנו בביר אל-מכסור שהייתה אוספת את כל הבקשות, לוקחת אותן ללשכה בנצרת ושם מנפיקה את הדרכונים ואת תעודות הזהות

יאסר חוג'יראת:         << דובר >> סגן שר הפנים משה ארבל: << דובר > סגן שר הפנים משה ארבל:     הפעולות האלה הסתיימו כבר לפני 13 שנה

יאסר חוג'יראת:  מכיוון שיש החוק הביומטרי שעבר כאן בכנסת, אין  אפשרות פיסית היום לבצע את התהליכים האלה של מסירת מסמכים

יאסר חוג'יראת: צריך לחשוב עם ראש פתוח

יעקב אשר: בעניין הזה דובר בישיבה הקודמת שיש הקשה עצמית, שאמורים להיות מתקנים או מכונות למי שכבר יש תיעוד ביומטרי

שלום דנינו: אלה דברים לא מסובכים

שלום דנינו:  יש טביעת אצבע ויש המצלמה

יעקב אשר: היועץ המשפטי אומר שהודיעו בישיבה הקודמת שתוך כמה שבועות יחליפו מתקנים כאלה

יעקב אשר:  אני לא זכיתי לראות מתקן כזה, אולי מישהו אחר שיגיד

יאסר חוג'יראת: צריך לחשוב על הנגשת השירות, איך לעשות את זה עם אנשי המקצוע

יאסר חוג'יראת:  חשוב שתהיה הנגשה לשירות

יאסר חוג'יראת:       לגבי כל הנושא של התורים, אולי צריך לבטל את התורים הדיגיטליים

יאסר חוג'יראת:  כי חלק מהאוכלוסייה שלנו ושלכם לדעתי גם לא יודעים להשתמש בכל הטכנולוגיה הזאת והם מעדיפים להגיע פיסית בשביל לקבל את השירות, ואז אולי זה חוסך מכל המעכרים וכל האנשים שמתחילים לעשות עסקים בכל הנושא הזה

יאסר חוג'יראת:  תודה

יעקב אשר: תודה רבה

יעקב אשר:  אני חושב שזו אחת הנקודות שעובר לעשייתן

יעקב אשר:  פשוט להפסיק את התורים, לעשות את זה באיזושהי צורה חכמה בו זמנית בכל המקומות כדי שלא יבואו למקום אחד

יאסר חוג'יראת: משפט אחרון, אני רוצה להודות לנאיף הינו

יאסר חוג'יראת:  זה אחד האנשים שעוזר להרבה אנשים להנפיק דרכונים במקרים חריגים

יאסר חוג'יראת:  זה אדם שמגיעה לו באמת תודה

שלום דנינו: תעביר אחר כך טלפון שלו

יעקב אשר: חברת הכנסת אימאן ח'טיב יאסין

אימאן ח'טיב יאסין: צהריים טובים לכולם

אימאן ח'טיב יאסין:  אני מברכת אותך, כבוד היושב-ראש

אימאן ח'טיב יאסין:  אתה תמשיך לראות חלק מאתנו או כולנו כאן ברע"מ כממלאים את מקומו של חברנו ווליד טאהא עד שיחזור אינשאללה בבריאות טובה ובבריאות שלמה

אימאן ח'טיב יאסין:  וזו הזדמנות גם להגיד לו תודה על ניהול הוועדה בשנה שעברה

אימאן ח'טיב יאסין:  משה, נאחל לך הרבה הצלחה וכן לראות את כל האזרחים, במיוחד אלה השקופים שפעמים רבות לא רואים אותם והם הכי צריכים

אימאן ח'טיב יאסין:       לגבי הסוגיה בעניין הנידון

אימאן ח'טיב יאסין:  אני תוהה על המחיר הגבוה

אימאן ח'טיב יאסין:  אפילו לגבי דרכון רגיל זו עדיין הוצאה מאוד גדולה

אימאן ח'טיב יאסין:  אם נדבר על משפחה, במיוחד בכל הקטע של ביומטרי, יש משפחות שיש להם דרכונים והם צריכים להחליף את כל הדרכונים בבת אחת, וזו באמת מכה רצינית

אימאן ח'טיב יאסין:       דבר שני שאני רוצה לשים על השולחן, ודיברתי על זה בוועדת הכספים ואני מפנה את זה לאנשי המקצוע מהמשרד הרלוונטי, לגבי העולים לרגל למכה

אימאן ח'טיב יאסין:  פתאום מתחילים לבקש מהם דרכון ביומטרי בעת הרישום

אימאן ח'טיב יאסין:  ולא לדבר על זה שלחלק גדול מהם יש דרכון שהוא עדיין בתוקף, ואז הם צריכים לעשות גם דרכון ביומטרי, לשלם עליו למרות שהדרכון שלהם עדיין בתוקף, וגם להילחם כדי להשיג דרכון בזמן שיכולים להירשם

אימאן ח'טיב יאסין:  אני חושבת שישנם מקרים מיוחדים שצריך לדאוג לתוכניות מיוחדות

אימאן ח'טיב יאסין:  זה לא שבא לי עכשיו לטוס לחו"ל

אימאן ח'טיב יאסין:  יש זמנים מוגדרים, במיוחד לנו הערבים פה בארץ, שהם מוקצבים כדי לעלות לרגל או לעלות לעומרה

אימאן ח'טיב יאסין:  ולכן צריך גם בתקופה הזאת לאפשר תוכנית מיוחדת ולעשות תהליך זריז, מיוחד, ולקחת  בחשבון שיש לנו כל שנה כמה אלפים שעולים לרגל וצריך לדאוג לסוגיה הזאת

אימאן ח'טיב יאסין:       דבר נוסף שאני רוצה להדגיש אותו זה החלוקה מבחינת הלשכות שנמצאות ביישובים

אימאן ח'טיב יאסין:  הרי כל הלשכות הממשלתיות הן בזכות המיסים שהאזרח משלם, אז למה אם אני נמצאת ביישוב מרוחק בפריפריה החברתית או הגיאוגרפית אני אצטרך עוד יותר לגשת למרכז מסוים כדי להוציא דרכון או תעודת זהות שהיא מחויבת? זה לא משהו שהוא פריבילגיה כזאת או אחרת

אימאן ח'טיב יאסין:  ולכן אני חושבת שאפשר לחשוב על פתרונות שהם מעשיים ולא עלויות שאני לא יודעת כמה הן מיותרות או יקרות

אימאן ח'טיב יאסין:       הייתה התייחסות כאן לחלק שדיברתי עכשיו, כאילו הייתה אפשרות לעשות את זה בתוך הרשויות

אימאן ח'טיב יאסין:  אבל אף אחד לא אומר שצריך לעשות את זה על גבם ושיהיה עוד נטל על הרשות

אימאן ח'טיב יאסין:  אלה לא עובדים של הרשות המקומית אלא של משרד הפנים או רשות האוכלוסין

אימאן ח'טיב יאסין:  צריך גם לדאוג לדבר הזה

אימאן ח'טיב יאסין:  כי יש לנו רשויות שהן בקושי מתקיימות, והרבה רשויות נמצאות בגירעונות

אימאן ח'טיב יאסין:  אז לא לעשות פתרון שיביא עוד בעיה מהצד השני

אימאן ח'טיב יאסין:       הסוגיה של תעודות זהות שהן דיגיטליות או ביומטריות, אני חושבת שאפשר להציע פתרון, אבל ייתכן שהוא פוגע בזכויות היסוד של הפרט

אימאן ח'טיב יאסין:  למשל, אפשר לעשות את הכרטיס של תעודת הזהות משהו כמו כרטיס נטען שיש בו כל הנתונים, אבל זה בעייתי

אימאן ח'טיב יאסין:  זה חושף את כל הנתונים של האדם בכל מקום

יעקב אשר: זה לא נושא הדיון כרגע

יעקב אשר:  אני רוצה להתקדם עם עוד נציג של רע"מ, ואליד אל הואשלה

וליד אל-הואשלה: מכובדי, אני מודה לך על קיום הדיון החשוב הזה

וליד אל-הואשלה:  אני גם מודה לסגן השר ידידי משה ארבל על הפתיחה שלו בכל הנושא של מתן שירות לאזרח

וליד אל-הואשלה:  אני חושב שצריך לשים דגש על זה וצריך שכולנו נעבוד על מנת שנשנה את כל מה שקורה בלשכת האוכלוסין וההגירה בשנתיים האחרונות

וליד אל-הואשלה:  אני נכחתי כאן כמנהל סיעה בדיונים שנערכו בוועדה הקודמת גם בנושא הזה, וגם הפקידים של משרד הפנים הגיעו לכאן והבטיחו לעבוד על כך שכל הנושא הזה יתקצר ויהיו פתרונות לכל הנושא הבעייתי הזה

וליד אל-הואשלה:       אנחנו רואים, כבוד היושב-ראש, שבנתב"ג מנפיקים דרכונים בצורה מאוד מהירה, ואני מציע שהנושא הזה גם יעבור למקומות אחרים בגליל

וליד אל-הואשלה:  כמו שמנפיקים בצורה מאוד מהירה, תוך 24 שעות, בנתב"ג שאנחנו נמצא פתרון בתקופה הקרובה על מנת לעזור גם לסטודנטים שמגיעים לחו"ל, גם לאנשים שעולים למכה, לעשות אולי פיילוט בנגב, במרכז ובגליל

וליד אל-הואשלה:  הייתה הצעה לשרה הקודמת – אני לא יודע אם היא יושמה או לא – לעשות מטה שינפיק בצורה מהירה ברמת גן או באזור אחר

וליד אל-הואשלה:  אבל צריך פתרון מיידי על מנת לתת לאנשים שירות בתקופה הזאת עד שמשרד הפנים ורשות האוכלוסין ימצא פתרון קבוע לכל הסגה הזאת

וליד אל-הואשלה:       אדוני סגן השר, בנגב יש רשות אוכלוסין בבאר שבע, ברהט ובדימונה

וליד אל-הואשלה:  התורים מעל חצי שנה, כמו שהזכרת וכמו שהזכיר היושב-ראש

וליד אל-הואשלה:  אני אפנה אליך בצורה מסודרת על מנת לבדוק אפשרות לפתוח בנגב המזרחי, אזור ערד, כסייפה וערערה, לשכה, וגם באזור הדרומי, אזור שגב שלום

וליד אל-הואשלה:  גם שם יש המון אנשים וצריך לפתוח שם נקודה ולעזור לאנשים שרוצים למצוא פתרון

וליד אל-הואשלה:  תודה

יעקב אשר: תודה רבה

יעקב אשר:  חבר הכנסת אליהו רביבו

אליהו (אלי) רביבו: ברשותך, אדוני היושב-ראש, מכיוון שאני מאחר לוועדת הכספים, אשמח לשאול כמה שאלות ולקבל את התשובות כשאני עוד נמצא

יוליה מלינובסקי: לא, אז מה אתנו? בוא נרכז את זה ביחד

יוליה מלינובסקי:  זה לא עובד ככה

אליהו (אלי) רביבו: אשמח בבקשה לדעת כמה דרכונים מונפקים בשנה, כמה תעודות זהות מונפקות בשנה

אליהו (אלי) רביבו:  אני מבקש לדעת מהם השלבים להנפקת דרכון וכמה זמן לוקח כל שלב

יוליה מלינובסקי: אין דבר כזה שלב

אליהו (אלי) רביבו: מה זאת אומרת?     

יוליה מלינובסקי: אתה לא מכיר את הנפקת הדרכון? אני עשיתי את החוק הזה

אליהו (אלי) רביבו: אז אני מבטיח לך שאת לא מכירה

אליהו (אלי) רביבו:  אם זה מה שאת אומרת, את לא מכירה

אליהו (אלי) רביבו:  הגשת בקשה היא במקום אחד, הוא נוסע לטופס טיולים שעובר כמה תחנות

אליהו (אלי) רביבו:  אלה שלבים

אליהו (אלי) רביבו:  כל תחנה זה שלב, זה לוקח זמן

אליהו (אלי) רביבו:  אני מבקש לדעת  איפה זה  נופל בדרך, כי בלתי מתקבל על הדעת שאם אדם רוצה לנסוע לארצות הברית הוא צריך לתכנן את עצמו שנה וחצי קודם, כי הוא צריך עוד להמתין לקבל ויזה

אליהו (אלי) רביבו:  הוא צריך להתקבל בשגרירות

אליהו (אלי) רביבו:  בלתי מתקבל על הדעת

אליהו (אלי) רביבו:  אנחנו חיים היום בעולם מודרני שאדם שמעוניין לנסוע לחו"ל קונה כרטיס בדרך למטוס אפילו ועולה

אליהו (אלי) רביבו:  אפשר לחכות חודש, חודשיים

אליהו (אלי) רביבו:  לא יכול להיות ששנה וחצי אדם שרוצה לנסוע לארצות הברית לא מקבל ויזה

אליהו (אלי) רביבו:  אני הסברתי לך את האינטרפרטציה של השיהוי

תומר רוזנר: זו לא אחריות שלנו, עד כמה שאני יודע

יעקב אשר: ויזה זה לא נושא הדיון

אליהו (אלי) רביבו: השאלה הבאה, מה המניע שבעטיו אתם לא מאפשרים לרשויות החפצות בכך להקדיש מקום ועובד כדי לייעל לפחות את הגשת הבקשות להנפקת תעודות זהות ודרכונים לכל הפחות

יעקב אשר: תודה רבה

יעקב אשר:  חבר הכנסת סימון דוידסון

סימון דוידסון: תודה רבה, אדוני היושב-ראש

סימון דוידסון:  קודם כל, ברכות לידידי עו"ד משה ארבל על התפקיד המאתגר

סימון דוידסון:  אני בטוח שתצליח בו

סימון דוידסון:  אני מכיר אותך היטב

סימון דוידסון:  דרך אגב, כשהגעתי לכנסת בלי שידעת היית המנטור שלי ואת כל השאלות שהיו לי הפניתי אליך

סימון דוידסון:  תודה

סימון דוידסון:       יש לי שלוש שאלות, אבל אתחיל אותן בכותרת

סימון דוידסון:  אנחנו מדינה מתקדמת, אחת המדינות המתקדמות בעולם בכל נושא ההייטק, וכך מגדירים אותנו ורואים אותנו בכל העולם, ובכל פעם אני מגיע לדיון, וזה לא רק פה במשרד הפנים אלא בכל משרד אחר, ואני מבין שאנחנו לא נמצאים שם בכל הנושא של שירותים לציבור

סימון דוידסון:  כשאני מגיע לנושא הזה שאנחנו מדברים עליו עכשיו, זו פשוט הזיה

סימון דוידסון:  כל חברי הכנסת מקבלים עשרות ומאות של פניות ציבור בנושא הזה של דרכונים ותעודות הזהות

סימון דוידסון:  אנשים שצריכים לקחת יום חופש מהעבודה ולנסוע לצפון הארץ ולכל מיני מקומות, ואני לא ארחיב בנושא הזה

סימון דוידסון:       אני רוצה לשאול שלוש שאלות

סימון דוידסון:  אחת, אני כיושב-ראש קבוצת הידידות מול המדינות הבלטיות גיליתי בשנה שעברה שהמדינה המתקדמת בעולם בנושא של אונליין זאת אסטוניה, מדינה של שני מיליון תושבים שהיא הרבה מאוד אחרינו בכל הנושא של כלכלה וכספים, וגיליתי שאנחנו צריכים ללמוד מהם

סימון דוידסון:  ללמוד מה הם עושים

סימון דוידסון:  באסטוניה, אדוני היושב-ראש, אתה עושה רישיון עסק, אתה לא צריך להגיע לאף מקום

סימון דוידסון:  אנשים לא יוצאים מהבית

סימון דוידסון:  כל שירות מהמדינה הם מקבלים אונליין

סימון דוידסון:  ראיתי שאתם מהנהנים בראש כי אתם מסכימים איתי, אתם מכירים את הנושא הזה

סימון דוידסון:  השאלה שלי היא האם אנחנו לומדים ממה שקורה במדינה הקטנטונת הזאת, אסטוניה, ואיך זה יכול להגיע אלינו

סימון דוידסון:  איך אנחנו יכולים להגיע למצב הזה שנהיה חצי מאסטוניה, לא מאה אחוז אסטוניה

סימון דוידסון:  אז אני מבין שבחברה הערבית והחרדית צריכים להגיע פיסית למקום כדי לדבר עם מישהו, אבל רוב הציבור הישראלי לא צריך לעשות את זה והשאלה שלי אם לומדים

סימון דוידסון:       דבר שני, נושא של המעכרים

סימון דוידסון:  כשאני שומע את השם מעכרים אני רועד

סימון דוידסון:  אני מבין שכבר יש מאות מיליונים של שוק שחור במדינת ישראל, שוק שחור שפוגע בסוף בנו האזרחים שמשלמים את המיסים, ומעלים לנו את המיסים כי הכסף של המעכרים מסתובב בכסף שחור

סימון דוידסון:  האם מטפלים בזה? האם מנסים לעצור את זה? האם עוצרים אותם? האם יש אכיפה בכלל בנושא הזה? כי מעכרים זה דבר מאוד מאוד מסוכן

סימון דוידסון:       הנושא האחרון, רישיון נהיגה

סימון דוידסון:  פעם אחת עשיתי אותו, בפעם השנייה, השלישית והרביעית אני פשוט משלם מה שצריך לשלם ואני מקבל אותו הביתה

סימון דוידסון:  למה אנחנו צריכים להגיע למקומות מסוימים כדי לקבל חידוש דרכון וחידוש של תעודת זהות? למה אי אפשר לעשות כך שזה מגיע אלינו הביתה דרך האונליין?      משפט אחרון למשה ארבל

סימון דוידסון:  דיברתם פה על הנושא של המצ'ינג

סימון דוידסון:  זה נושא ענק, ואני בעולמות שלי שטיפלתי בנושא של מתקני ספורט אומר שהרבה מאוד שהכספים שצבועים לבניית מתקני ספורט לא נבנים כי אין האפשרות לשלם מצ'ינג למוחלשים, והעשירים ביותר לא מקבלים שקל

סימון דוידסון:  כי זה למ"ס 6 בכסף מהמדינה, אז גם הילדים בסביון שהעיר היא עשירה אבל העירייה היא מאוד מאוד ענייה

סימון דוידסון:  צריכים לעשות דיון בנושא המצ'ינג וחד וחלק לסיים את הנושא הזה

סימון דוידסון:  גם לילדים החרדים וגם לערבים וגם לילדים מסביון מגיע אולם ספורט שייבנה יחד עם בית ספר ובריכת שחייה ומגרש כדורגל, והכסף לא מגיע בגלל הנושא של המצ'ינג וגורם לנו בסוף לא לקדם הרבה מאוד דברים לילדים שלנו

סימון דוידסון:  תודה רבה

יעקב אשר: תודה רבה

יעקב אשר:  חברת הכנסת יוליה מלינובסקי

יוליה מלינובסקי: תודה רבה, אדוני היושב-ראש

יוליה מלינובסקי:  אני חוקקתי את החוק הביומטרי, אז כנראה אני בין הבודדים שבכלל יודעים מה זה

יוליה מלינובסקי:  לדעתי גם אתה, היינו באותה ועדה

יוליה מלינובסקי:  החוק הביומטרי היה פריצת דרך במדינת ישראל

יוליה מלינובסקי:  האמת היא שאז התחננו לשר הפנים אריה דרעי לא להפעיל אותו באופן מיידי, כי היה קיץ והיה ברור שזה יגרום לעומס ולבעיות

יוליה מלינובסקי:  הוא התעקש ובסוף זה גרם לעומס ובעיות

יוליה מלינובסקי:  אני זוכרת ששלמה מור יוסף בא אלי ללשכה בשאלה מה עושים, כי הייתי המון בתוך הסיפור הזה

יוליה מלינובסקי:  יש לי רומן מתמשך עם רשות האוכלוסין וההגירה

יוליה מלינובסקי:       מה עשינו כשזה התחיל? קודם כל לא היו תורים, לא היה צריך להזמין תורים, מי שבא ברוך הבא

יוליה מלינובסקי:  פתחנו לשכות בלי קשר לאזור, כל אחד מגיע לאן שהוא יכול להגיע

יוליה מלינובסקי:  גם הגדלנו את השעות, כי יש שעות שרשות האוכלוסין עובדת יותר שעות, פחות שעות

יוליה מלינובסקי:  למרות שעכשיו לדעתי גם את זה כבר פתחתם

יוליה מלינובסקי:  זאת אומרת, עשינו פעולות כדי להקל על אזרחים כי בדיוק היה קיץ

יוליה מלינובסקי:  אגב, יש ועדה מיוחדת לחוק הביומטרי, צריך להקים אותה

יוליה מלינובסקי:  יש ועדה מיוחדת ששר הפנים חייב לבוא לשם לדעתי פעם בשנה ולתת דיווח

יוליה מלינובסקי:  כי זה לא סתם ביומטרי, זה מאגר, זה נכס לאומי

יוליה מלינובסקי:  זה מאוד רגיש וצריך לראות מה קורה שם עם הגנה על המאגר

יוליה מלינובסקי:  כי צריך להבין, זה תווי פנים וזה גם טביעת אצבעות של כל אזרחי ישראל

יוליה מלינובסקי:  כנ"ל זה גם תעודות זהות

יוליה מלינובסקי:  זה הפך להיות לסיוט

יוליה מלינובסקי:  כבר דובר על זה המון, אז לא אחזור על עצמי

יוליה מלינובסקי:      דבר נוסף, סיפור התורים

יוליה מלינובסקי:  אני תמיד שואלת את עצמי, אדוני היושב-ראש, איך אדם חרדי בן 70 שלא מחובר לאינטרנט בכלל מסוגל להזמין כזה תור

יוליה מלינובסקי:  אני לא מצליחה להבין

יעקב אשר: גם חרדי בן 70 שגר בתל אביב לא מסוגל

יעקב אשר:  גם אם יש לו אינטרנט

יוליה מלינובסקי: יש לנו שני מיליון אזרחי מדינת ישראל שעברית היא לא שפת האם שלהם, בוא נתחיל מזה

יוליה מלינובסקי:  יש לנו אוכלוסיות שלא מחוברות לאינטרנט

יוליה מלינובסקי:  זאת אומרת, הסיפור הזה של זימון תורים – ניסיתי עכשיו לעזור למישהו להזמין תור, הסתבכתי חבל לכם על הזמן

יוליה מלינובסקי:  זה פשוט סיוט, גם לאדם שדי שולט

יוליה מלינובסקי:  אני מאמינה שצריך לבטל את כל התורים האלה

יוליה מלינובסקי:  זה הפך להיות לכלי נוח לרשות האוכלוסין, אבל זה לא נוח לאזרחים

יוליה מלינובסקי:       אני עוברת מדי פעם על יד רשות האוכלוסין בחולון

יוליה מלינובסקי:  נכון, לאה? גם את גרה שם ואת רואה את זה

יוליה מלינובסקי:  אנשים עומדים בחוץ כאילו עדר, כאילו אנחנו לא שווים כלום, כאילו אנחנו לא אזרחים

יוליה מלינובסקי:  כשאתה עומד שם בתור, סליחה, אתה רוצה לשירותים, לא נותנים לך להיכנס

יוליה מלינובסקי:  יש האבטחה, אתה בגדר של פושע רק כדי להיכנס לשם

יוליה מלינובסקי:  זה משהו שהוא בלתי נסבל

יוליה מלינובסקי:  זה לא היה ככה

יוראי להב-הרצנו: זה בכל הארץ כך, גם בהרצליה

אימאן ח'טיב יאסין: גם בסכנין

יוליה מלינובסקי: אני מדברת עכשיו על יחס

יוליה מלינובסקי:  חברים, יחס כלפי האזרח, היום הגעה לרשות האוכלוסין וההגירה זה פשוט סיוט מתמשך

יוליה מלינובסקי:  אתה מרגיש אזרח סוג ב'

יוליה מלינובסקי:  זה לא הוגן

יוליה מלינובסקי:  צריך לפתוח את זה

יוליה מלינובסקי:  בסוף עובדי רשות האוכלוסין וההגירה לא עושים  טובה, הם משרתים ונותנים שירות

יוליה מלינובסקי:  למרות שבזמן האחרון אני שומעת: מה אתם רוצים? אנחנו פה קורסים

יוליה מלינובסקי:  לא, עובדי רשות האוכלוסין בכל ההיבטים נותנים שירות

יוליה מלינובסקי:  גם כשהם מקבלים עולים חדשים, גם כשהם מנפיקים דרכון, גם כשהם מנפיקים תעודת זהות, הם נותנים שירות, הם לא עושים טובה

יוליה מלינובסקי:        זו רפורמה שצריך לחשוב עליה

יוליה מלינובסקי:  הרבה לשכות נמצאות במקומות שהם לא ראויים, הם קטנים

יוליה מלינובסקי:  אחת הבעיות בחולון, לדוגמה, היא שהמקום מאוד קטן

יוליה מלינובסקי:  העיר גדלה, האזור גדל והלשכה נשארה אותו דבר

יוליה מלינובסקי:  זו אחת הבעיות

אליהו (אלי) רביבו: בואי נפצל, יוליה

אליהו (אלי) רביבו:  מעבר לסניף הזה לפתוח עוד נציגות באותה רשות

יוליה מלינובסקי: זה לא עובד בדיוק כך

יעקב אשר: מה הרעיון שלך?     

יוליה מלינובסקי: קודם כל, כמובן דיגיטציה, מה שדיבר פה חבר הכנסת סימון דוידסון, זה חד משמעית

יוליה מלינובסקי:  האוכלוסיות שמסוגלות לעשות את זה דרך האינטרנט – כמה שיותר להקל, יותר טוב

יוליה מלינובסקי:  אנחנו צריכים לחשוב על לשכות מחוזיות, ושזה יהיה עם כוח אדם ראוי, עם עמדות גדולות, עם שעות פתיחה שייתנו אולי מענה

יוליה מלינובסקי:  יכול להיות שזה שיש לשכה קטנה בחולון זה לא פתרון

יוליה מלינובסקי:  כי דרכון אתה צריך פעם בעשר שנים, הבעיה זה ילדים עד גיל 18 שזה חמש שנים

יוליה מלינובסקי:  העניין הוא החידוש, שזה לא יהיה מצב שאתה עושה מחדש

יוליה מלינובסקי:        לגבי עיריות, שלא תהיה אי הבנה, עובדי רשות האוכלוסין וההגירה במודיעין נותנים שירות רק  לתושבי מודיעין

יוליה מלינובסקי:  זה היה ההסדר

יוליה מלינובסקי:  כך זה עובד בעיריות

יוליה מלינובסקי:  זאת אומרת שהיום אני לא יכולה להזמין שם תור, כי זה רק לתושבי מודיעין

יוליה מלינובסקי:  פעם היה דבר כזה, שיכולת להגיע בשבע בבוקר ולחכות

יוליה מלינובסקי:  בעצם אתה אומר: לא הזמנתי תור, אני יכול לעמוד בחוץ ולחכות, ואם יש חור מכניסים אותי

יוליה מלינובסקי:  זה מה שהיה נהוג, שבאיזשהו שלב כל מי שמגיע מקבל שירות

יוליה מלינובסקי:  גם זה לא עובד עכשיו

יוליה מלינובסקי:  אבל גם לאזרחים יש אחריות

יוליה מלינובסקי:  לא שעוד יומיים אתה נוסע ופתאום אתה מגלה שאין לך דרכון

יוליה מלינובסקי:  גם לאזרחים יש אחריות לבדוק את הדרכונים שלהם

יוליה מלינובסקי:  כשרציתי להזמין דרכון לילדים שלי הזמנתי בחורף, אז יש תעריף יותר נמוך, זה חוסך כסף, ולא הייתה לי שום נסיעה

יעקב אשר: כשיהיו פתרונות אני מציע שהם ילוו גם בהסברה לאנשים, לעודד אותם להתעורר קודם

יעקב אשר:  אבל אני לא אעשה את זה היום

יוראי להב-הרצנו: למה בחורף זה זול יותר?     

יוליה מלינובסקי: זה חצי מחיר

אליהו (אלי) רביבו: לעודד להגיע לא בשעות הפיק

יעקב אשר: כשהעסק עובד בשנים רגילות, זה עבד נכון, שאנשים יבואו בחורף ולא לפני נסיעה

יוליה מלינובסקי: זה לא רק דרכונים, זה לא רק תעודות זהות

יוליה מלינובסקי:  אני מקבלת המון תלונות מאזרחים שעכשיו מגיעים לארץ, עולים חדשים, שכוח האדם בלשכות לא מכיר את הנהלים של עצמם, וזה חוזר על עצמו כל פעם

יעקב אשר: יש תופעה של עולים חדשים שהגיעו ותוך ימים ספורים, לא יודע איך, כבר באים להנפיק דרכון

יעקב אשר:  החוק לא מאפשר את זה, החוק אומר שלושה חודשים

יוליה מלינובסקי: שאלה יהיו הצרות שלנו, שהעולים החדשים יהיו הצרות שלך

יוליה מלינובסקי:  בגלל העולים החדשים הם קורסים ולא מסוגלים לעבוד, זו הבעיה של אזרחי ישראל

יעקב אשר: זה חלק מהטיעונים שאמרו לי, אגב

יוליה מלינובסקי: אנחנו אשמים בהכול

יוליה מלינובסקי:  כשאנחנו עובדים ומשלמים מיסים, הכול בסדר

יוליה מלינובסקי:  כשאנחנו צריכים אישור, פה אנחנו בעיה

יעקב אשר: כולם משלמים מיסים

יוליה מלינובסקי: די עם השטויות האלה

יוליה מלינובסקי:  רצית שוויון, שיהיה שוויון עד הסוף

יוליה מלינובסקי:  גם בנטל, גם בביטחון, בהכול

יעקב אשר: אדוני היועץ המשפטי, אני רוצה כמה דברים כהשלכה מהדיון הקודם וכמה הערות ושאלות שלך

תומר רוזנר: תודה, אדוני היושב-ראש

תומר רוזנר:  אני רוצה להתחיל בברכות לאדוני היושב-ראש ולכל חברי הוועדה, שתהיה דרך צלחה לוועדה הזאת

תומר רוזנר:  וברוכות מיוחדות לסגן השר

תומר רוזנר:  עלה והצלח בתפקידך

תומר רוזנר:       לגבי הנושא הספציפי, אני אעבור לפי סדר התהליך של הנפקת דרכון ואשאל את השאלות

תומר רוזנר:  נתחיל מהמידע שמוסרת הרשות באתר האינטרנט שלה

תומר רוזנר:  ביקשתי גם ממנהלת הוועדה להציג את הדברים

תומר רוזנר:  האתר פשוט מוסר מידע לא נכון, שלא לומר מוטעה, וכפועל יוצא מכך אף מטעה

תומר רוזנר:  למשל לגבי הדרכונים הזמניים נאמר רק שבנסיבות מאוד חריגות אפשר להנפיק דרכון זמני, בוודאי ובוודאי בנתב"ג

תומר רוזנר:  שיעורי הסכומים שמצוינים באתר לא נכונים

תומר רוזנר:  גם לגבי 28 הלשכות שאפשר להנפיק בהן דרכון זמני, נאמר שצריך להנפיק בלשכה שמקום מגוריך משויך אליו

תומר רוזנר:  אתה אמור לנחש לאיזו לשכה אתה שייך

תומר רוזנר:  אם אתה גר נניח ברמת אביב, אתה לא יודע אם אתה שייך ללשכת תל אביב, ללשכת רמת גן, ללשכת הרצליה

תומר רוזנר:  זה לא ברור, אי אפשר לדעת לאיזו לשכה אתה שייך

תומר רוזנר:  אנשים לא יודעים, ולא אחת אני מפנה אותם לאנשי משרד הפנים כדי לברר, כי אני בעצמי גם לא יכול לתת להם את המענה

תומר רוזנר:  זה לגבי המידע באתר שהוא שגוי ואף מטעה

תומר רוזנר:  הדוגמה הבולטת ביותר, לגבי מרכז ההנפקה ליד קניון איילון, מבחינת האתר הוא עדיין קיים

תומר רוזנר:         << דובר >> סגן שר הפנים משה ארבל: << דובר > סגן שר הפנים משה ארבל: 

תומר רוזנר: במהלך הדיון התווספה הודעה מעדכנת שהמקום סגור

תומר רוזנר:  הוועדה עובדת, אתה רואה

תומר רוזנר: כל מה שנשפר אנחנו רוצים

תומר רוזנר:  אני רק אומר, זו רק דוגמה בולטת לזה שחייבים לשים את הדגש גם על הנושא הזה של המידע באתר

תומר רוזנר:        לגבי הזמנת התורים, התוכנה להזמנת התורים או החברה שהמשרד קשור איתה להזמנת התורים יוצרת מצב של הזמנת תורים מסורבלת ומיושנת

תומר רוזנר:  אתה צריך להזמין את התור, לעבור לשכה אחרי לשכה לראות איפה יש מקום פנוי, במקום שהמערכת תעשה את העבודה בשבילך ותגיד לך: המקום הפנוי הקרוב ביותר הוא אומנם בלשכת קצרין, אבל אם תוותר עליו אז המקום הפנוי הבא הוא בלשכה הזאת והזאת, כדי שתוכל לקבל ולא לעבור 51 לשכות כדי למצוא איפה יש תור

תומר רוזנר:        יזמים זריזים מצאו לזה פתרון די פשוט והציעו אותו לציבור ביישומונים שונים חינם אין כסף, אבל משום מה משרד הפנים מצא לנכון לחסום את אותן אפשרויות ולא ברור למה

תומר רוזנר:  אני לא מדבר על אנשים שמציעים את הדברים בתשלום או בשכר, אלא אפשרויות שהוצעו לכלל הציבור בחינם ומשרד הפנים מצא לנכון לחסום אותם ולא לאפשר להם לעזור לציבור להשיג תורים

יעקב אשר: פה יש בעייתיות, כי יכול להיות שהם רק מתחילים בחינם

תומר רוזנר: אבל משרד הפנים יכול לעשות את זה בעצמו

תומר רוזנר:  אם אדם פרטי עשה את זה, אז גם משרד הפנים יכול לעשות את זה בעצמו

יעקב אשר: צריך האקר טוב

תומר רוזנר: לא צריך האקר, זה תיקון קטן

תומר רוזנר:  בכל מקרה, זה כמובן לגבי הזמנת התורים, מעבר למה שהיושב-ראש וחברי הוועדה אמרו לגבי הצורך לשקול בכלל לבטל את נושא הזמנת התורים

תומר רוזנר:       השלב הבא שצריך לעשות זה לשלם אגרה

תומר רוזנר:  מעבר לדברים שכבר נאמרו, אני רוצה להזכיר לוועדה הנכבדה שיש לנו הבטחה שלטונית של שרת הפנים הקודמת במליאת הכנסת, לשאלתו של חבר הכנסת מקלב, שיבוצע הן החזר למי שהנפיק דרכון זמני בגלל שמשרד הפנים לא עמד בלוח הזמנים ולא הספיק לשלוח לו את הדרכון שהוא הלך לעשות, והן לגבי אלה שהנפיקו דרכונים זמניים בכל התקופה הנוכחית,  שהם לא ישלמו אגרה עבור הנפקת הדרכון הקבוע

תומר רוזנר:  הייתה הבטחה מפורשת של שרת הפנים בעניין הזה, הבטחה שלטונית

תומר רוזנר:         << דובר >> סגן שר הפנים משה ארבל: << דובר > סגן שר הפנים משה ארבל: 

תומר רוזנר: למה אתה מחייך כשאתה אומר את זה?     

יעקב אשר: נדמה לי שפה אמרו שצריך חקיקה

תומר רוזנר: צריך לתקן את התקנות, בוודאי

תומר רוזנר:  אם כי לדעתי, ואני הצגתי את עמדתי הזאת בפני הגורמים המקצועיים במשרד הפנים, אפשר להשתמש גם בתקנות הקיימות כדי לסייע לתושבים

תומר רוזנר:  אני לא ארחיב את הדיבור בעניין הזה

תומר רוזנר:         << דובר >> סגן שר הפנים משה ארבל: << דובר > סגן שר הפנים משה ארבל: 

תומר רוזנר: אני מבקש שעמדתך הזאת תוגש לנו בכתב

תומר רוזנר: בסדר, אנחנו נדבר על זה

תומר רוזנר:  בכל מקרה, צריך לקדם את העניין הזה

יעקב אשר: אנחנו נארח את פגישת הפסגה הזאת אצלנו

תומר רוזנר: כשמגיעים ללשכות, לגבי מכסת התורים

תומר רוזנר:  מסתבר, לפחות כך נטען, שמשרד הפנים, לפחות שלכות רשות האוכלוסין פועלות עדיין בנוהל קורונה, כך שמכסת התורים שאפשר להנפיק היא מחצית ממכסת התורים

יעקב אשר: נכון או לא נכון בשלב הזה?     

אורי אריאל: לגמרי לא נכון

אורי אריאל:  אין שום קשר למציאות

יוליה מלינובסקי: מאיפה אתה מביא את זה, תומר?     

תומר רוזנר: הצעתי ליושב-ראש הוועדה לעשות תרגיל, לבחור לשכה, לבחור תאריך, שנראה כמה תורים הונפקו לאותו יום באותה לשכה

אורי אריאל: יש רק שאלה פשוטה

אורי אריאל:  איך יכול להיות שעשינו השנה יותר תורים ממה שנעשה אי פעם במדינת ישראל ואנחנו עובדים בחצי כוח? אז תסביר לנו את זה ונמשיך

יעקב אשר: זה גם תלוי בביקוש והיצע

תומר רוזנר: בדיוק

אורי אריאל: אני מדבר על 2019

אורי אריאל:  ב-2019 זה היה הפיק הגדול ביותר שהיה לרשות האוכלוסין בהיסטוריה של המדינה

אורי אריאל:  אנחנו השנה עשינו כ-15% או 20% יותר, ועכשיו אומר העורך דין הנכבד שאנחנו עובדים בחצי כוח

אורי אריאל:  אז שיסביר איך

תומר רוזנר: אני ביקשתי נתונים, אמרתי שכך נטען, ואם יש לכם נתונים אחרים

תומר רוזנר:  אפשר לעשות את הבדיקה שאני הצעתי

יוליה מלינובסקי: מי טען את זה?     

תומר רוזנר: באופן אקראי, כמה תורים הונפקו בלשכת חדרה ל-15 בפברואר

תומר רוזנר:  כמה תורים הונפקו, כי אני לא יכול עכשיו להנפיק תור ל-15 בפברואר

יוליה מלינובסקי: אפשר לדעת עכשיו תוך כדי דיון?     

תומר רוזנר: כן

תומר רוזנר:  ללשכה ספציפית, ביום ספציפי, וכמה עובדים יש שם

תומר רוזנר:  בואו נראה

אליהו (אלי) רביבו: מה עם ההצעה שלו? הוא שאל שאלה, אתם לא עונים

אליהו (אלי) רביבו:  אתם רק מסתכלים עלינו

אליהו (אלי) רביבו:  הוא שאל אתכם שאלה – יש דרך כרגע? מישהו מכם יכול להעלות מצב נתון?      

אורי אריאל: אני בודק אם אפשר

אליהו (אלי) רביבו: אנחנו ממתינים, תודה

יוליה מלינובסקי: בוודאי שאפשר

תומר רוזנר: נשמעו טענות בציבור, אני לא בדקתי אותן, שאנשים שנקבעו להם תורים והגיעו ללשכות מצאו את הלשכות ריקות, שעובדים מחכים לאנשים ואין אנשים

תומר רוזנר:  אני לא בדקתי את הנקודה הזאת

יוליה מלינובסקי: גם אני קיבלתי טענות כאלה

שלום דנינו: גם עמוס וגם ריק?     

תומר רוזנר: יש מקרים כאלה ויש מקרים כאלה

תומר רוזנר:  זאת אומרת שהוויסות הוא לא נכון

מור אבלה: אני מנהל חטיבה בהסתדרות

מור אבלה:  עלה פה משהו ואני רוצה קצת למקד אתכם

מור אבלה:  הוא שאל כמה תורים יש

יעקב אשר: יש לך מידע?     

מור אבלה: לא, כי אני לא קשור להנהלה, אני קשור לעובדים

מור אבלה:  העובדים אמרו לי שיש תור אחד ולפעמים מגיעים חמישה אנשים על התור הזה

תומר רוזנר: זה לא נכון כי זה לא אפשרי

יעקב אשר: אז הם הולכים הביתה

יעקב אשר:  מור, אף אחד מאתנו לא מאשים בסוף את העובד הספציפי

יעקב אשר:  יש כאן בעיה ארגונית, יש כאן בעיה של כוח אדם ויכול להיות שיש בעיות שנוצרו

יעקב אשר:  כשאני הייתי ראש עיר אני התנגדתי לכל מיני דברים אוטומטיים, מענה אוטומטי בטלפון, כי בסוף האוטומטי הזה יש חיים

יעקב אשר:  ואני אומר לך בידיעה שיש מקומות שאנשים לא מגיעים ויש חורים כאלה שבמקרה הטוב נכנסים לשם - - -      

שלום דנינו: אבל אסור בגלל זה, אדוני היושב-ראש, לבטל את הטכנולוגיה, את זימון התורים

שלום דנינו:  אפשר לגבות את זה בטלפונים

יעקב אשר: כרגע לדעתי הדבר הנכון לתקופה

יעקב אשר:  המענה הטלפוני צריך לעבוד ברמה רגילה, כשהעסק עובד רגיל, לא ברמת גל צונאמי שעוד לא נגמר

יעקב אשר:  חייבים לגמור את הגל הזה

יוליה מלינובסקי: אם תנסה עכשיו לעשות מענה טלפוני ולהתקשר למרכז שירות, אין מענה

יעקב אשר: נאפשר לתומר לסיים, כי הוא צריך ללכת

תומר רוזנר: אני כמובן מתנצל על זה שאני צריך ללכת

תומר רוזנר:       נקודה נוספת, לגבי חידוש דרכונים

תומר רוזנר:  לא אחזור על זה

תומר רוזנר:  אפשר למצוא לזה פתרון טכנולוגי שלאו דווקא  מחייב הגעה, אבל צריך לבדוק את העניין הזה

תומר רוזנר:       לגבי הגורם שמנפיק את הדרכונים, המדינה קשורה באמצעותה המדפיס הממשלתי למפעל פרטי שעושה את העבודה הזאת

יעקב אשר: מה המעמד של המדפיס הממשלתי בעניין הזה? הבנתי שזה נמצא במתחם של המדפיס הממשלתי

שלום דנינו: השאלה אם אפשר לעשות תחרות עם מפעל נוסף

תומר רוזנר: זה לא ריאלי כרגע

אבשלום מורג: אני אבשלום, אני סגן מנהל המדפיס הממשלתי

יעקב אשר: מי מתפעל את המפעל שלכם? אתם?     

אורי אריאל: אנחנו, כן

תומר רוזנר: בכל מקרה, הייתה התחייבות בישיבות הקודמות לתגבר את הכמות

יעקב אשר: זה זכיין?     

יואל ליפובצקי: תעודת זהות זה זכיין, הדרכונים זה עובדי מדינה

תומר רוזנר: זה לא המידע שנמסר לוועדה בישיבות הקודמות

תומר רוזנר:  בישיבות הקודמות נמסר לוועדה שמי שמבצע את הנפקת הדרכונים זה מפעל פרטי

יוליה מלינובסקי: היה זכיין לזה

יוליה מלינובסקי:         << דובר >> סגן שר הפנים משה ארבל: << דובר > סגן שר הפנים משה ארבל: 

יוליה מלינובסקי: אני מבקש להוציא את הפרוטוקול מהדיון הקודם ולראות מי העובד שנתן מידע שגוי

יוליה מלינובסקי:  אם הוא נתן מידע שגוי זה חמור מאוד

יוליה מלינובסקי: היה גם סיפור עם הזכיין הזה

שלום דנינו: אבל זה לא חשוב עכשיו

תומר רוזנר: זה חשוב מאוד

תומר רוזנר:  מכל מקום, הייתה התחייבות לתגבר את המשמרות של הנפקת הדרכונים ולקצר את לוח הזמנים, וכפי שאנחנו שומעים המצב הזה לא קרה, וגם על זה צריך לקבל תשובות

יעקב אשר: התוספת של כוח האדם הייתה או לא הייתה? האם נוספו 100 או לא?     

תומר רוזנר: זה על הלשכות

תומר רוזנר:  אבל במפעל דובר על משמרות

אליהו (אלי) רביבו: אדוני היושב-ראש, אשמח אם תוכל לזמן סיור באזור

תומר רוזנר: נקודה אחרונה שיכולה גם היא לקצר מעט את הדברים, כפי שנהוג בהנפקת אשרות לארצות הברית, כשאתה מנפיק אשרה לארצות הברית השגרירות שולחת לך את ההשראה עם שליח הביתה

תומר רוזנר:  אין שום סיבה שהמדינה לא תשקול לפחות לייעל את השירות ולא להסתמך על שירותי דואר ישראל ותמצא את הדרך להחיש את מסירת התעודות

יוליה מלינובסקי: פה אני מוחה

יוליה מלינובסקי:  אני הזמנתי דרך הדואר, הכול בסדר

יוליה מלינובסקי:  עשיתי דרכונים לילדים והכול בסדר

יעקב אשר: לאחרונה נולדה לי נכדה, וחודש קודם קיבלתי מכתב ברכה על החתונה של הזוג הצעיר

תומר רוזנר: אני מתנצל שאני חייב לעזוב לוועדת ביקורת המדינה

תומר רוזנר:  ממנים יושב-ראש

יעקב אשר: לך תמנה את היושב-ראש ותאחל לו בהצלחה, ואם תספיק לחזור אז תחזור

יעקב אשר:       ידברו קודם אנשי ממשלה ואחר כך אנשים מבחוץ

יוליה מלינובסקי: בינתיים יש מצב לבדוק כמה תורים יש ב-15 בפברואר בחדרה

יעקב אשר: הם בודקים, יוליה

יעקב אשר: אני מכבד את הפקידים, את אנשי המקצוע, ואנחנו לא באים פה ברמה האישית על אף אחד

יעקב אשר:  אנחנו רוצים להיטיב, אנחנו רוצים למצוא את הדרך לעשות את זה כמה שיותר מהר, לגמור את הקרייסס הזה ואז לעבור לאיזשהו מצב סביר ונורמלי, עם חידושים אולי

יעקב אשר:  אני מתאר לעצמי שמשרד הפנים יעשה את זה

יעקב אשר:  בואו כרגע נלמד את הבעיה, נשמע את הפתרונות ונשמע את התשובות לשאלות

יעקב אשר:       יואל ליפובצקי, מנהל מינהל אוכלוסין, בבקשה

יואל ליפובצקי: צהריים טובים לכולם

יואל ליפובצקי:  אני אגע בכמה דברים וכמובן אענה גם על כל השאלות, ותוך כדי יש עוד בעלי מקצוע שאפנה אליהם כדי שהם יתייחסו לנקודות שלהם

יואל ליפובצקי:       לפני הקורונה קיבלנו שבחים בלי סוף, בטח כולכם זוכרים

יואל ליפובצקי:  כמעט לא חיכו לתור יותר מכמה ימים, שבוע מקסימום, התעודות הגיעו תוך שבוע לכתובת, והיום אנחנו במקום אחר, ומיד נסביר למה הגענו לזה

יואל ליפובצקי:  אני רק רוצה להגיד שעובדי המינהל וכל הלשכות – אני חושב שאנחנו המשרד היחיד הממשלתי שעובד חמישה ימים בקבלת קהל בשבוע, מראשון עד חמישי, יש כמה לשכות שעובדות גם בשישי באופן מצומצם, ובין פעמיים לשלוש אחר הצהריים

יואל ליפובצקי:  לא חושב שיש עוד משרד ממשלתי שכולו עובד כל הזמן בקבלת קהל, והעובדים מנסים לתת שירות כמה שרק אפשר, כמה שיותר טוב

יעקב אשר: אבל משבר פותרים בעזרת כלים שהם לא קונבנציונאליים

יעקב אשר:  כי ברגע שתעצור את הגל הזה הם יוכלו לחזור לחיי עבודה נורמליים של עובד

יואל ליפובצקי: אני מסכים איתך לחלוטין

יואל ליפובצקי:  אנחנו מתמודדים כרגע עם נתונים של כוח אדם

יואל ליפובצקי:  עקרונית לא קיבלנו תוספת כוח אדם, קיבלנו משהו קטן

יואל ליפובצקי:  טכנולוגיות לצערי עוד לא נכנסו, ואנחנו ממשיכים לתת שירות, אנחנו כעובדים, באותם הנתונים כמו שהיו לפני הקורונה, לצערי

יואל ליפובצקי:       שאלתם על דרכונים זמניים

יואל ליפובצקי:  כמובן המדינה, כמו שאמר היושב-ראש, לא רוצה לעודד דרכונים זמניים, רוצה לעודד דרכון שאי אפשר לזייף אותו, שלכל אחד תהיה הזהות שלו

יואל ליפובצקי:  ברגע שהתחילו התורים הארוכים שרת הפנים ביקשה שנמצא פתרון לתת דרכון, זאת אומרת שלא יקרה שאזרח לא יוצא לחו"ל בגלל שאין לו דרכון, וזה למעשה הפתרון

יואל ליפובצקי:  היו הדרכונים הזמניים שניתנו בשלב מסוים בבני ברק, היה שם מתקן שקבעו תור של שבוע, שבועיים, תלוי כמה זמן לקח, אבל קיבלו את הדרכון במקום

יואל ליפובצקי:  זה היה על ידי עובדי מינהל אכיפה

יואל ליפובצקי:  מנכ"ל הרשות החליט שהעובדים יחזרו לעבודתם באכיפה ובעצם נתנו פתרון של 28 לשכות בארץ שאפשר לבוא ללא תור ולקבל את הדרכון תוך כמה ימים

יואל ליפובצקי:  הוא לא במקום, כי אם נעשה אותו במקום נקבל הרבה פחות לקוחות

יעקב אשר: באותה לשכה שאתה מזמין דרך האינטרנט?     

יואל ליפובצקי: לביומטרי אתה מזמין תור, לדרכון רגיל אתה פשוט מתייצב על פי אזור מגורים

יעקב אשר: זאת אומרת, זה דאבל

יואל ליפובצקי: זה לא דאבל, כי הגשת הבקשה של הדרכון הרגיל היא הרבה יותר קצרה

יוראי להב-הרצנו: יותר מהר להפיק את הזמני?     

יעקב אשר: בוודאי

יואל ליפובצקי: הגשת הבקשה, כשאתה מגיע לפקיד ומגיש לו את הטופס, את התשלום ושתי תמונות

יואל ליפובצקי:  הייצור שלו הוא יותר ארוך, כי היום הייצור של הביומטרי, כמו שאתה יודע, מתבצע במפעל ולא על ידי עובדי הלשכות

יואל ליפובצקי:  את הייצור של הזמני עושים אותו אחרי קבלת קהל כדי לחסוך

יעקב אשר: מי עושה אותו?     

יואל ליפובצקי: העובדים בלשכה עושים את הדרכון הזמני היום במקום, לאחר קבלת קהל, כדי לקבל כמה שיותר אנשים

אליהו (אלי) רביבו: אופן הטיפול בדרכון הזמני זהה לאופן הטיפול בדרכון הקודם

יעקב אשר: כי לא היה ביומטרי

יואל ליפובצקי: זה לא מדויק

יואל ליפובצקי:  תבדיל בין מה שעושים בשעות קבלת קהל למה שעושים אחרי קבלת קהל

יעקב אשר: אבל אתה מבין דבר אחד, שיש לך איקס עובדים, והרעיון של לעשות זמני הוא רעיון כביכול שהיה נצרך מאוד

יעקב אשר:  זה היה צריך להיות לתקופה קצרה מאוד כדי לסגור את הפער

יעקב אשר:  אבל מה שקורה בפועל הוא שיש לך על אותם עובדים שני סוגי פעילויות

יעקב אשר:  הרי העובדים האלה לא נשארים יותר זמן, הם מקבלים פחות קהל לדרכונים הרגילים, לביומטרי הרגיל

יעקב אשר:  זאת אומרת, נכון שנתת להם זמני בינתיים ופתרת להם את הבעיה הזמנית, אבל יצרת עומס שלא ייגמר

יעקב אשר:  אתם במו ידיכם גורמים לכך שהבעיה הזאת לא תיגמר

יעקב אשר:  אלא אם כן יבואו אלף עובדים זרים ויעשו את זה

יואל ליפובצקי: אתה צודק במה שאתה אומר, כי האזרחים האלה יחזרו אלינו בעוד שנה וחצי

אליהו (אלי) רביבו: אותה נציגה שאמורה להנפיק בסוף יום העבודה שלך, יכלה לקבל מישהו לביומטרי

יואל ליפובצקי: לא, כי התהליך של הביומטרי אורך היום כ-12 דקות

יואל ליפובצקי:  התהליך להגשת הבקשה לדרכון רגיל יכול לקחת שלוש או ארבע דקות

יוראי להב-הרצנו: בשביל שמונה דקות אתם עושים, שזו הדלתא?     

יואל ליפובצקי: כשזה אחד או שניים אין בעיה

יואל ליפובצקי:  כשזה מאות ביום, אתה לא יכול לעמוד בזה אם אתה רוצה לתת פתרון לאנשים לצאת מהארץ

יעקב אשר: וזמן הייצור בלשכה עצמו?     

יואל ליפובצקי: הוא זמן ייצור אחרי קבלת קהל, אז הוא לא בא על חשבון הזמן של קבלת קהל

יעקב אשר: אני אחרי קבלת קהל רוצה שיקבלו עוד ארבע שעות נוספות ותתגמלו את זה כמו שצריך

יוראי להב-הרצנו: מאחר שהדלתא היא שמונה דקות לאדם, בשביל זה אתה מייצר בעיה עבור המון אנשים

יוראי להב-הרצנו:  אתה אומר שהבעיה היא בשאלון או בתהליך הגשת הבקשה

יוראי להב-הרצנו:  אין אפשרות להעביר חלק מתהליך מילוי השאלון לדיגיטל לפני שאותו אדם מגיע ללשכה? אותן שמונה דקות של הזדהות, של מילוי פרטים, של כל מה שאתה לא רוצה לייצר

יוראי להב-הרצנו:  כמו שהיושב-ראש אמר, זה פשוט לא הגיוני

יוראי להב-הרצנו:  זה לייצר עוד בעיה

יעקב אשר: השאלה היא אם היא קיימת

יעקב אשר:  היא לא קיימת, אז אל תיגע בה היום

יואל ליפובצקי: אני אגע בטכנולוגיה

יוראי להב-הרצנו: הוא אומר שהליך הייצור של הביומטרי קצר יותר

יעקב אשר: אני רוצה לומר שוב, כדי שנבין ונחדד את העניין

יעקב אשר:  הפתרון של הזמני יכול להיות שהיה טוב לתקופה מסוימת כדי להתארגן ולתת פתרון

יעקב אשר:  היום זה הביצה והתרנגולת

יעקב אשר:  אתם מנציחים את התורים לעולמי עד

יעקב אשר:  המדינה מרוויחה פעמיים

יעקב אשר:  יש פה משהו לא נכון

יעקב אשר:  אני ניהלתי אומנם קיוסק קטן, לא עיר גדולה, אבל אתה רואה את הלקונות, זה לא נכון

יעקב אשר:  כי אני הייתי רוצה לנצל את הזמן שאני משאיר עובדים עד הערב – לאוזני ההסתדרות, אני מקווה שמשלמים להם על זה כמו שצריך, שמתגמלים אותם – כדי להישאר ולעבוד עבודת הדפסה, פקידים שזה לא המקצוע שלהם, זה לא התפקיד שלהם

יעקב אשר:  הם היו יכולים לקבל באותן שלוש שעות לפי החשבון שלך בין 10 ל-15 איש

יעקב אשר:  ותחשוב על כל הארץ

יעקב אשר:  מה יקרה אם יעבדו ימי שישי ויתוגמלו על כך בצורה הכי טובה? ומה יקרה אם יום העבודה ייגמר יותר מאוחר ותבוא משמרת נוספת?      

יוליה מלינובסקי: אין להם כוח אדם מספיק לזה

יעקב אשר: אל תשכחו שכל זה הוא עוד לפני שהגענו למה קורה אחר במפעל ומה קורה אחר כך עד שהדרכון מגיע

יעקב אשר:  זה לא ייפתר בצורה של עכשיו

יעקב אשר:  אתם חייבים באיזושהי צורה לקבל החלטות דרסטיות לחודש-חודשיים

יעקב אשר:  אין דבר כזה שאתה יכול למלא כזה חסר לאט לאט ובזמניות, כי הזמניות הזאת מצטברת לקבוע

יוליה מלינובסקי: השאלה למה זה קרה

יואל ליפובצקי: אני אגיע לזה, ברשותך

יואל ליפובצקי:  כפי שנאמר פה קודם, בשנת 2022 עשינו עם אותו כוח אדם שהיה לנו הכי הרבה דרכונים ותעודות זהות שעשינו לאורך כל השנים של הביומטרי, וצריך לקחת בחשבון שנכון שזו אותה מצבת כוח אדם, אבל בפועל פחות עובדים עבדו בביומטרי בגלל כמה דברים לא מתוכננים שהיו לנו

יואל ליפובצקי:  הדבר הראשון, העלייה

יואל ליפובצקי:  בדרך כלל היו לנו כ-25,000 עולים בשנה

יואל ליפובצקי:  ברוך השם, יוליה, כולנו בעד עולים, גם אני  ואת עולים חדשים לשעבר, לפני הרבה שנים

יואל ליפובצקי:  השנה יש מעל 70,000 כבר

יוליה מלינובסקי: במצב של היום בן-גוריון כנראה לא היה זוכה לתעודת זהות, הוא היה ממתין חצי שנה

יוליה מלינובסקי:  יחד עם גולדה

יואל ליפובצקי: כיום אנחנו עם 70,000 עובדים שצורכים מאתנו המון כוח אדם

יואל ליפובצקי:  אם בעבר ה-25,000 שציינתי, שהיום אנחנו כבר בפי שלושה, הגיעו לרוב עם אשרת העולה בדרכון כבר, זאת אומרת אם הוא עשה את כל הליך העלייה ברוסיה אז כבר ברוסיה הוא עבר את כל הבדיקות של נתיב, הגיע לנתב"ג לישראל עם אשרת עולה בדרכון, הגיע לסניף בנתב"ג של משרד הקליטה, ובמשרד הקליטה קיבל סל קליטה, מספר זהות ותעודת זהות זמנית

יואל ליפובצקי:  ואז הם לא באו ללשכות ויכולנו להקדיש את כל כוח האדם הזה לביומטריה

יואל ליפובצקי:  מה שקרה בעלייה הזאת שהרוב באים כתיירים, כשהם באים כתיירים לארץ הבדיקות שלהם הרבה יותר ארוכות ומתבצעות גם על ידי עובדי הרשות שבחו"ל מתבצעות על ידי נתיב

אליהו (אלי) רביבו: יש לך נתון מספרי?     

יואל ליפובצקי: 70,000 השנה

אליהו (אלי) רביבו: לא כל 70,000 העולים הגיעו על אשרת תייר, נכון?     

יואל ליפובצקי: חלק גדול אשרת תייר

אליהו (אלי) רביבו: אשמח לדעת, זה נתון שהוא מעניין

אליהו (אלי) רביבו:  ומה ארצות המוצא

יואל ליפובצקי: רוסיה, בלרוס, אוקראינה

יואל ליפובצקי:       מה שעשינו כדי לנסות ולתת לעולים האלה את השירות הכי טוב שאנחנו יכולים, הקמנו ביחד עם משרד הקליטה ונתיב 13 מרכזי קליטה ב-13 ערים שונים בארץ

יואל ליפובצקי:  אנחנו שולחים לשם עובדים מהלשכות שביום-יום צריכים לעשות שירות ביומטרי

יואל ליפובצקי:  כל יום יש לנו בין 50 ל-60 עובדים, חצי מהם במרכזי קליטה

יואל ליפובצקי:  החצי השני, שקודם ציינתי שבאים עם אשרת עולה, כשפרצה הקורונה משרד הקליטה החליט שהוא מפסיק לתת את תעודות הזהות לעולים בנתב"ג, לצערי

יואל ליפובצקי:  הניסיונות שלנו לשכנע אותם לעשות את זה לא צלחו

יוליה מלינובסקי: לרקדן רע הרצפה עקומה

יוליה מלינובסקי:  מצאת אשם בכל הבעיות, העולים החדשים

יואל ליפובצקי: לא האשמתי

יואל ליפובצקי:  העולים האלה, שבעבר היו מקבלים את תעודת הזמנית כבר בנתב"ג, היום מגיעים  ללשכות, וזה מה שנוגע לפה שהם גם תופסים עוד זמן שירות של אזרחים שהיו צריכים לקבל ביומטרי ובעבר לא נתנו את זה

אליהו (אלי) רביבו: לפני שאתה עובר לסעיף הבא, אני מודה לך על ההסבר המנומק

אליהו (אלי) רביבו:  נשמח לדעת האם ביצעתם פעולות השמה לקליטת עובדים ייעודיים לצורך אותו פרויקט נקודתי

אליהו (אלי) רביבו:  הוא אומנם מאוד משמעותי, אבל הוא גם נקודתי

יואל ליפובצקי: הוא נקודתי כבר שנה

יואל ליפובצקי:  העובדים ששלחנו לשם הם עובדים שלנו מתוך הלשכות

אליהו (אלי) רביבו: זאת אומרת שלא ביצעתם פעולות השמה לקלוט עובדים ייעודיים

אליהו (אלי) רביבו:  לצורך העניין, לתפוס סטודנטים או מכללה, לבקש מספר עובדים מסוים למקום מסוים, והם יודעים לטפל אך ורק במי שהיו מטופלים אז בנתב"ג והתחילו תהליך מקדים עוד לפני שהגיעו לארץ

יואל ליפובצקי: הטיפול בעולים הוא טיפול מורכב

אליהו (אלי) רביבו: והוא היה מסתיים בנתב"ג

יואל ליפובצקי: מי שהגיע עם אשרת עולה, נכון

יואל ליפובצקי:  הם מגיעים היום ללשכות שלנו ונותנים להם את השירות, כי זה חלק מהתפקיד שלנו

אלי נכט: לפני רבע שעה התקיים דיון בוועדת העלייה והקליטה, שם נוכחתי, והקביעה הייתה לאגף התקציבים, פנייה של עודד פורר, לנסות לממן 15 תקנים נוספים עבור רשות האוכלוסין וההגירה לטובת נתב"ג

אלי נכט:  זה משהו שקרה לפני חמש דקות

יואל ליפובצקי: אני שמח

יעקב אשר: מגיע עולה, שייתנו לו את תעודת הזהות, לא דרכון

יעקב אשר:  לא לשלוח אותו ללשכות שזה יוסיף על העומס כשכל עם ישראל נמצא שם בגלל הדרכונים, והוא רק הגיע לארץ והוא עדיין לא יודע איך ללכת למשרד הפנים

אליהו (אלי) רביבו: הוא הסביר שמשרד הקליטה הפסיק את הנוהג הזה

אליהו (אלי) רביבו:  אנחנו נדון בזה בלי נדר בהמשך

יעקב אשר: אבל הוא חייב לחדש את הנוהג הזה עכשיו ולדון בזה אחר כך

יעקב אשר:  כי כרגע אנחנו צריכים להוריד עומסים מהלשכות, נקודה

אליהו (אלי) רביבו: לכל הפחות לקבוע מקום ייעודי לא על חשבון כוח האדם הקיים, שהוא זה שיטפל בהנפקת תעודות הזהות לעולים החדשים

יוליה מלינובסקי: זה לא רק עולים, זה כולם

יעקב אשר: אנחנו מדברים על תעודות זהות, יוליה

יעקב אשר:  רק חרדים מותר להגיד, עולים אסור להגיד בכלל?     

יוליה מלינובסקי: מותר, אבל עם המילה שוויון

יוליה מלינובסקי:  ביחד

יואל ליפובצקי: אני רוצה להשלים משהו עם כוח האדם

יואל ליפובצקי:  מנכ"ל הרשות ביקש תוספת כוח אדם ל-2022 לטובת העולים ולטובת המצב בלשכות

יואל ליפובצקי:  קיבלנו תקציב ל-100 תקנים, 20 מתוכם להקים בהרצליה כמו שהיה את אלבר שאנשים יכלו לקבל דרכון זמני במקום

יואל ליפובצקי:  הוצאנו כבר כמה מכרזים במשך כמה חודשים

יואל ליפובצקי:  תתפלאו, שלושה אנשים הגיעו בינתיים

יעקב אשר: מה זה שלושה אנשים? חברות?     

יואל ליפובצקי: לא

יואל ליפובצקי:  שלושה אנשים באו לוועדה

יואל ליפובצקי:  ביקשנו לגייס 20 עובדים למרכז הזה כדי שזה לא יהיה בלשכות, שאנשים יעברו למקום מסוים ויקבלו במקום

יואל ליפובצקי:  בינתיים הצלחנו לגייס רק שלושה עובדים

יואל ליפובצקי:  מה-80 הנוספים שקיבלנו ללשכות ולעולים בגלל כמות כוח האדם שאנחנו משקיעים בזה, בינתיים הצלחנו לגייס רק 46

יואל ליפובצקי:  כל השאר נמצאים בהליך כזה או אחר של מכרזים

יעקב אשר: מתוך ה-46 שגייסתם כמה עובדים לצורך העניין הזה וכמה בנושא העולים?     

יואל ליפובצקי: אמרתי קודם, סך הכול לעולים יש כל יום בין 50 ל-60 עובדים גם במרכזי קליטה וגם בלשכות

יעקב אשר: מהתוספת?     

יואל ליפובצקי: לא, מה שקיים

אליהו (אלי) רביבו: אני מבקש לסבר את אוזניכם, בגלל שדיברת על הרצליה

אליהו (אלי) רביבו:  כהכנה לדיון המאוד חשוב הזה נפגשתי בין היתר עם ראש עיריית הרצליה מר משה פדלון

אליהו (אלי) רביבו:  חשוב לי שאדוני היושב-ראש ישמע את הנתונים

אליהו (אלי) רביבו:  הוא סיפר לי שהוא בתחנונים לכל מי שרק אפשר לפנות ברשות האוכלוסין ומשרד הפנים כדי שהוא יקצה שטח מתנדבים, עובדים, קפה ועוגה, ללא הגבלת זמן, ללא הגבלת שעות, סביב שעות היממה, בשביל לצמצם את הפערים

אליהו (אלי) רביבו:  פשוט לתת בליץ'

אליהו (אלי) רביבו:  הוא כתב לכם, הוא הבהיר את זה

אליהו (אלי) רביבו:  אני לא יודע אם לך באופן אישי

יואל ליפובצקי: אני לא מכיר את הפנייה הזאת, אבל בכל מקרה עובדים שלו לא יכולים לעשות ביומטרי

יעקב אשר: אם אני מסכם, אז מתוך 100 העובדים שהובטחו כאן, יצאו מכרזים לכולם ונכנסו רק 46

יוליה מלינובסקי: ומה עם השלושה?     

יואל ליפובצקי: הם עכשיו עוברים חפיפה באחת הלשכות

יעקב אשר: דובר על 100 עובדים לנושא הזה

יעקב אשר:  יש בעיות עם העולים, צריך גם לטפל בקטע הזה

יעקב אשר:  זו הייתה ההצהרה של השרה כאן בוועדה שזה גם לעולים וגם לזה?     

יואל ליפובצקי: אני לא יודע מה השרה הצהירה פה

יואל ליפובצקי:  אני יודע שאנחנו קיבלנו את ה-100

יעקב אשר: מה הבעיה בגיוס עובדים? אולי משהו לא נכון?     

יוליה מלינובסקי: זה 100 לצורך דרכונים?      

יעקב אשר: לא

יעקב אשר:  היה דיון על דרכונים, אמרו שיביאו 100 עובדים לדרכונים והביאו בסוף 100 תקנים שאוישו רק 46 וחלקם הלכו לעבודה אחרת

אליהו (אלי) רביבו: זה לא מה שהוא אמר, אדוני היושב-ראש

אליהו (אלי) רביבו:  יואל אומר שלאור העובדה שיש קצב גידול בעליית עולים, בפרט מחבר העמים, ומכיוון שמשרד הקליטה לא מאפשר הנפקת תעודות זהות מכיוון שאין התג - - -      

יוליה מלינובסקי: לא זה מה שהוא אמר

יוליה מלינובסקי:  יש 100 עובדים

יוליה מלינובסקי:  80 מתוכם הלכו לדרכונים ו-30 הלכו לעולים, לא?     

אליהו (אלי) רביבו: זה לא מה שהוא אמר

יוליה מלינובסקי: אז תסביר לנו מהתחלה, לא קלטנו

יואל ליפובצקי: ברגע שהתחילה המלחמה והתחילו העולים, לא חיכינו לקבל כוח אדם מהאוצר ואמרנו שלא מטפלים בעולים עד שלא נקבל עכשיו כמה עשרות תקנים

יואל ליפובצקי:  לקחנו עובדים קיימים שנותנים שירות ביומטרי והעברנו לטיפול בעולים

יואל ליפובצקי:  בין 50 ל-60 עובדים ביום מטפלים בעולים

יעקב אשר: כמה יש לך בימים רגילים שמטפלים בעולים?     

יואל ליפובצקי: בין 50 ל-60 היום, במצב של היום

יואל ליפובצקי:  לפני זה לא היינו במצב כזה בכלל

יעקב אשר: מזל שלא מדובר בחרדים

יעקב אשר:  אם אלה היו חרדים – בגלל החרדים עצרו את כל הדרכונים בארץ

יעקב אשר:  אבל לעולים לא צריך לפתור את הבעיה הזאת בצורה אחרת ומיידית?     

יואל ליפובצקי: בשביל זה ביקשנו מהאוצר תקנים

יואל ליפובצקי:  קיבלנו 100, כפי שאמרתי

יואל ליפובצקי:  בינתיים לא הצלחנו לגייס את העובדים

יעקב אשר: הוא אומר שאת כל התקנים שהם קיבלו הם לקחו לצורך זה

אליהו (אלי) רביבו: הוא אומר שזה מהקיים

אליהו (אלי) רביבו:  זה חשוב, כי הוא לא הביא עוד תקנים חדשים

אליהו (אלי) רביבו:  מה שהיה קודם, אדוני

אליהו (אלי) רביבו:  זה מהות

יואל ליפובצקי: אתם מפרשים אותי לא נכון

יואל ליפובצקי:  בואו נדייק

יואל ליפובצקי:  כשהתחילה המלחמה והתחיל גל העלייה הגדול הזה נתנו תקנים קיימים מתוך הלשכות לטיפול בעולים, כי זה חלק מהדבר שאנחנו צריכים לעשות ומחויבים לעשות אותו

יואל ליפובצקי:  פנינו לאוצר, ובגלל המצב של הדרכונים ושל העולים ביקשנו לקבל עוד כוח אדם כדי לתגבר את הלשכות

יואל ליפובצקי:  כי כרגע אני עם פחות עובדים שעושים ביומטרי, כי מה לעשות, אני לא יכול לעצור את העלייה ולהגיד להם: לא ניתן לכם שירות עד שלא אגייס עובדים

יעקב אשר: אתה יכול להודיע לשר האוצר באותו זמן, שהוא יודע גם מה זו עלייה, שאתה לא לוקח את העבודה עם הדרכונים כי אחרת אתה מפוצץ פה את כל המדינה ושיביא תקנים בשביל עלייה

יואל ליפובצקי: אני לא יכול להגיד את זה

יואל ליפובצקי:  יכול להיות שיש אחרים שיכולים

יוליה מלינובסקי: קיבלת 100 תקנים, מה איתם?     

יואל ליפובצקי: קיבלנו 100 תקנים, 80 ללשכות ועוד 20 ללשכה מיוחדת בהרצליה

יואל ליפובצקי:  מתוך ה-80 הצלחנו לגייס 46 ועוד שלושה מתוך 20, וכל השאר נמצאים במכרזים שיהיו בתקופה הקרובה

יעקב אשר: מכרזי כוח אדם?     

יואל ליפובצקי: כן, אתה חייב

יעקב אשר: כמה זמן לוקח מכרז כזה?     

יואל ליפובצקי: זה יכול לקחת חודש וחצי או חודשיים

יואל ליפובצקי:  כי אתה נותן זמן פרסום ועוד

יוליה מלינובסקי: למה לא פרסמת 100 תקנים מראש?     

יואל ליפובצקי: כי לא קיבלנו את כל ה-100 בבת אחת

יואל ליפובצקי:  בכל פעם קיבלנו תוספת

יעקב אשר: זו נקודה שחבל שלא אמרת אותה

יעקב אשר:  יש פה בסוף אחריות מיניסטריאלית של העניין הזה

יעקב אשר:  אחריות על מה שקרה פה

יעקב אשר:  ואם עמדה כאן שרת הפנים ודיברה על כך שנכניס 100 עובדים, אז זה לא שאתה בא עכשיו לאוצר ומקבל 20 ועוד 30 אחר כך

יעקב אשר:  זה 100 תקנים שיוצאים בו זמנית למכרז על 100 עובדים, ושם יכול להיות שלא היית מקבל 100, היית מקבל 80 או 90 או 70

יואל ליפובצקי: יכול להיות שחילקו בכמה יחידות, אני אומרת מה קיבלתי במינהל האוכלוסין

יעקב אשר: יש פה כשל אדיר

אברהם בצלאל: למה אי אפשר שיהיה מכרז מאגר?     

אליהו (אלי) רביבו: הכול קורס פה

יעקב אשר: הדיון הזה זה הכנה בשבילך, סגן שר הפנים

הפנים משה ארבל: יש מה לעשות

יואל ליפובצקי: היו עוד כל מיני נושאים נוספים שתוך כדי היינו צריכים לתת שירות חוץ מדרכונים, כמו אישורי עלייה לטיסה בחלק מהזמן, טיפול במומחים, הוראת השעה שכולכם זוכרים אותה וכשלא הייתה הוראת שעה היו אלפי בקשות למעמד

יואל ליפובצקי:  בג"ץ של מסתננים לתת א5 לכמעט 3,000 איש

יואל ליפובצקי:  אני רק רוצה שתבינו שהעובדים בלשכות עסוקים בעוד הרבה דברים, והרבה מהם השנה הזאת באו בבת אחת בו זמנית, דברים שהיו לא צפויים

יואל ליפובצקי:       אנחנו עובדים, ואורן אחר כך ייגע בזה, בנושא של טכנולוגיות על פיתוח של מכונה להרכשה עצמית

יואל ליפובצקי:  זאת אומרת שתהיה מכונה שמי שיש לו כבר ביומטרי ייגש אליה ויוכל לעשות הרכשה עצמית

יואל ליפובצקי:  מנכ"ל הרשות פנה לממונה על היישומים הביומטריים כדי לבדוק איתו איך אפשר כן לצמצם בירוקרטיה לפחות למי שיש לו כבר דרכון זמני ולמצוא ערוצים אחרים

יואל ליפובצקי:  לדוגמה, דרך סלולר

יואל ליפובצקי:  לדוגמה, לתת תמונות ואז הם יושבו במאגר הביומטרי אחרי שנסרוק אותם ולא נצטרך לראות את האדם פיסית

יוליה מלינובסקי: אתה מדבר בפעם שנייה?     

יואל ליפובצקי: אמרתי, מי שכבר במאגר, כדי להבטיח את הזהות שלו, כדי לצמצם את האפשרות

יואל ליפובצקי:  אנחנו לגמרי שם

יואל ליפובצקי:  אלה טכנולוגיות שלוקחות זמן

יואל ליפובצקי:  בתחילת פברואר אמורים להתחיל בפיילוט של מכונה כזאת בלשכת קריות

יואל ליפובצקי:  אנחנו נראה שזה עובד, כל המהלך, מקצה לקצה

יעקב אשר: זו מכונה שהומצאה פה בארץ?     

יוליה מלינובסקי: אבל זה רק למי שכבר יש לו

יעקב אשר: כשעושים מלחמה, אתה עושה את זה רב זרועי

יעקב אשר:  אתה מוריד נתח מכאן ונתח מכאן

אורי אריאל: אני מנהל האגף הטכנולוגי

אורי אריאל:  המכונות האלה כמעט לא קיימות בעולם, וגם הוורסיה שלנו היא יותר מורכבת

אורי אריאל:  אחד הדברים שמאוד בולטים בדיון הוא שהמורכבויות של החוק הביומטרי לא מוכרות פה לכולם

אורי אריאל:  יש פה המון מכשולים והמון בעייתיות

יעקב אשר: מכירים

יוליה מלינובסקי: אנחנו מכירים     

אורי אריאל: לא כל חברי הכנסת מכירים

אורי אריאל:  האירוע הזה של מכונה שצריכה לעבוד אל מול מאגר ביומטרי ולבדוק גם שם בתוך תהליך, זה אירוע שהוא ייחודי

יעקב אשר: אבל למה לא ללכת על דבר שכן קיים במדינות אחרות, שזו לא מכונה ספציפית אלא מעבירים תמונה? זה קיים בעולם

אורי אריאל: לצורך העניין סתרת את אחד היסודות של כל הפרויקט הביומטרי שדורש הרכשה פיסית באתר ולא העברה של תמונות

אורי אריאל:  אתר פיסי, להגיע לרשות האוכלוסין וההגירה ולהיות מזוהה שם ורק אז להיות מצולם

אורי אריאל:  גם המכונה נמצאת בתוך האתר שלנו, היא לא יוצאת מתוך גבולות האתר

יעקב אשר: אז יתחיל להיות התור גם שם

אורי אריאל: המכונות האלה הן בפיילוט

יוליה מלינובסקי: היה בחוק, אם אני לא טועה, הגעה פיסית פעם ראשונה

אורי אריאל: את טועה

אורי אריאל:  צריך להבין שאנחנו לא יכולים להוציא דרכון חוזר בלי שנעשה הרכשה חוזרת, כי למעשה המאגר הביומטרי לא מחזיר מידע חזרה אלינו, ואז גם אם עם עשית דרכון לפני חודש והוא הושחת ועכשיו את עושה חדש, אין לנו איך לשים לך תמונה וטביעות אצבע

אורי אריאל:  אנחנו חייבים שתבואי ותתני לנו אותם, כי זה החוק היום

אורי אריאל:  זה לא חוזר חזרה

אורי אריאל:  לכן היום הפרדיגמה שלפיה אנחנו עובדים זו תפיסת ההפעלה שלנו, שחייבים להגיע למקום

אורי אריאל:  זו לא גזירת גורל, זה נכתב בחוק

אורי אריאל:  זו התורה של העניין הזה

אורי אריאל:  לכן נכון להיום לא ניתן

יעקב אשר: ההרגשה שלי בעניין הזה, שאם יש לכם תקנים ואתם לא מצליחים לגייס אנשים – תקנים שווים כסף

יעקב אשר:  כסף זה דבר שאתה יכול גם לתת שעות נוספות, לתת משמרות נוספות ולגייס את העובדים הקיימים ולצ'פר אותם ולתת להם את המוטיבציה לעשות את הדברים הללו

יעקב אשר:  נראה לי כרגע שהדרך היחידה – ותכף נגיע למפעל, להדפסות עצמן, ששם אני בכלל לא מבין את הסיפור – היא להפסיק עם התורים האוטומטיים

יעקב אשר:  אני מבקש שתבדקו את הדבר הזה, אדוני סגן השר

הפנים משה ארבל: זה ייבחן במסגרת הוועדה

יעקב אשר: במקביל לקחת היום משאבים כספיים שקיימים כבר לרשותכם, של עובדים חדשים

יעקב אשר:  לדעתי גם צריך לסגור את העניין מול משרד הקליטה ולהוציא תקציב מיוחד לעניין הזה ולקחת את כל המשאבים שיש לכם ולתגבר את הלשכות הקיימות בכוח האדם שלהן, עד כמה שניתן

יעקב אשר:  אני לא רוצה שעובדים יעבדו משמרות כפולות, את זה בוודאי לא ייתנו

מור אבלה: הם עושים את זה היום, אדוני, עובדים משמרות כפולות

מור אבלה:  העובדים נותנים מעל ומעבר ועל כל דבר שאדוני אומר אנחנו מסכימים

יעקב אשר: הדברים שאמרתי הם ריאליים?     

מור אבלה: כל דבר שיהיה שיח אמיתי, אנחנו תמיד בנפש חפצה נדון בזה לחיוב

יעקב אשר: לכן אני חושב שזה מה שצריך להיות פה

יעקב אשר:  צריך פה גמישות, לקחת את התקציבים שקיימים ולתגבר את העניין הזה

יואל ליפובצקי: לגבי מה שאמרת, היינו במשא ומתן בין הממונה על השכר לבין ההסתדרות

יואל ליפובצקי:  הוסיפו עוד תמריצים לעבוד יותר

יואל ליפובצקי:  לדעתי התמריצים לא מספיק, כי עובדה שהרבה עובדים לא באים עם התמריצים האלה

יואל ליפובצקי:  צריך להגדיל אותם

יעקב אשר: אין מכרזים פתוחים של משרדים אחרים או של חברות אחרות שגם בהם צריך איזושהי מומחיות או אבטחה?     

יואל ליפובצקי: כל אחד עובר סיווג ביטחוני

יעקב אשר: יכול להיות שאפשר לשאול מחברות

אליהו (אלי) רביבו: זה בדיוק מה שאמרתי, מרשות מקומית

רבקה לפינר: נטילה ביומטרית, לפי החוק רק עובד רשות יכול לבצע

אליהו (אלי) רביבו: אין בעיה, ניתן להשאיל לכם עובדים שיעברו סיווג ביטחוני

רבקה לפינר: אם הם יהיו עובדי רשות האוכלוסין

אליהו (אלי) רביבו: אחת השאלות הראשונות ששאלתי, ללמוד מהם התהליכים, מהן התחנות

אליהו (אלי) רביבו:  בטוח שיש שלבים שבהם הסיווג הביטחוני והסינוף אליכם לא מחויב המציאות

אליהו (אלי) רביבו:  הרי אתם עובדים מאוד קשה

אליהו (אלי) רביבו:  אנחנו לא חושבים שאתם לא עובדים קשה

אליהו (אלי) רביבו:  אנחנו גם יודעים שהעובדים עצמם במפגש היום-יומי עם האזרחים כורעים תחת הנטל

אליהו (אלי) רביבו:  אלא מסתבר שמשהו פה עובד לא נכון

אליהו (אלי) רביבו:  לא יכול להיות שנצייר מציאות אוטופית ובמבחן המציאות הכול קורס

אליהו (אלי) רביבו:  אני שואל מה התהליכים שבהם כן ניתן לצוות אליכם אנשים שלא עברו את אותו תהליך של הסיווג

יעקב אשר: מה הפתרון?     

רבקה לפינר: להביא עובדים אחרים להרכשות? לשנות את החקיקה

אליהו (אלי) רביבו: אני לא אמרתי להרכשה, אני ביקשתי ללמוד את השלבים כדי לדעת להוציא את המוץ מן התבן ואתם לא עונים לי על כך, מהם השלבים

אליהו (אלי) רביבו:  ובואו נבחן בבקשה ביחד מה השלבים

יעקב אשר: אם היינו מוצאים עכשיו מאה עובדים של משרד הביטחון שהיו בפרויקט מסוים שכרגע נגמר, והם עברו את כל הסיווגים הביטחוניים ויש לנו ההכשרה לזה, אין לך בעיה, חוץ מהחוק שהוא צריך להיות עובד הרשות, נכון?     

רבקה לפינר: זה במישור של החוק

יעקב אשר: זה שעת חירום

יעקב אשר:  אי אפשר לעבוד בכלים הרגילים, בכלים הקונבנציונליים, אתם חייבים לחשוב מחוץ לקופסא כי אנחנו צריכים לפתור בעיה שאם יתנפלו עליה נכון שלושה-ארבעה חודשים, הגענו חזרה לבלנס

אברהם בצלאל: בתקופת הקורונה פתחו ברמות ובכל מיני מקומות לשכות

יעקב אשר: תוך חצי שנה אפשר לחזור למצב יחסית סטנדרטי

יעקב אשר:  אבל זה לא יקרה בדרך הזאת שאתם בודקים עכשיו מכשיר חדש, ועכשיו כדי לקבל עובדים אני צריך להכשיר אותם להכשרות, ואני מתאר לעצמי שגם השכר הוא לא מדהים וכזה שגורם לאנשים לבוא לדבר הזה

יעקב אשר:  ואני לא יודע מה הציעו לעובדים כדי לעבוד שעות נוספות

יעקב אשר:  אם הייתי עובד שלא שווה לי לעבוד שעות נוספות, לא הייתי מסכים לעבוד

יעקב אשר:  אני לא רוצה לעשות את הבדיקה הזאת כאן, זה לא המקום

יעקב אשר:  אבל אתם מנהלים את העסק, אתם נמצאים שם בפנים

יעקב אשר:  ברור שבסוף אתם תלויי אוצר, תלויי תקציב

יעקב אשר:  אבל יש פה משהו שצריך להוציא כרגע מחוץ לקופסא, כמו שבזמן הקורונה היו קופסאות

יעקב אשר:  צריך פה לעשות כרגע תקציב סגור כזה או אחר ופשוט להתפרע בו, זה הכול

מיכאל ביטון: באנו לבקר את סגן השר בתפקידו הרשמי

יעקב אשר: הזכרתי אותך הבוקר בעניין חינוך

מיכאל ביטון: אז יהיה תקצוב דיפרנציאלי עכשיו?     

יעקב אשר: על זה דיברתי

יעקב אשר:  סיפרתי להם ששנינו היינו ראשי עיר שניסינו לקדם את זה

יואל ליפובצקי: שאלת מה הפתרונות מבחינתנו כגורם מקצועי

יואל ליפובצקי:  אז יש שלושה אפיקים

יואל ליפובצקי:  האחד זה חקיקה, כפי שאמרתי קודם, למצוא את הדרך שלא כל אחד יצטרך כל הרכשה להגיע ללשכה

יואל ליפובצקי:  השני זה כוח אדם

יואל ליפובצקי:  כבר דיברנו עם האוצר לתוספת נוספת

יואל ליפובצקי:  נכון שקשה לגייס, אבל אם נחכה אז זה רק יידחה

יואל ליפובצקי:  לקבל עוד תקציב לעוד כמה לשכות ולפתוח עוד לשכות רק לביומטרי

יעקב אשר: מה זה הרכשה?     

יואל ליפובצקי: הרכשה זה הביומטרי

יואל ליפובצקי:  ישר להקים עוד כמה לשכות כאלה רק לביומטרי

יעקב אשר: החקיקה היא להגדלה של הזמן?     

יואל ליפובצקי: אנחנו הצענו לבדוק אם יש לך כבר ביומטרי ועכשיו אתה רוצה רק לחדש, תבוא עם התמונות, את התמונות אנחנו נסרוק, הטכנולוגיה של זיהוי פנים התקדמה מאוד בשנים האחרונות, אפשר לסרוק את התמונות ולבדוק את התמונה שלך מול התמונה הקודמת שהייתה במאגר

יעקב אשר: למה אני לא יכול לעשות את זה מהבית ולשלוח את זה בסריקה?     

יואל ליפובצקי: זה חלק מהערוצים שאנחנו מנסים למצוא את הפתרונות

יעקב אשר: לצורך זה צריך חקיקה?     

יואל ליפובצקי: חייב

יואל ליפובצקי:  זו גם חקיקה ראשית

יואל ליפובצקי:         << דובר >> סגן שר הפנים משה ארבל: << דובר > סגן שר הפנים משה ארבל:     אני מבקש דווקא עכשיו להנחות אתכם

יואל ליפובצקי:  ב-18 במאי התקיים כאן דיון, זו הייתה אחת ההצעות שהצעתם

יואל ליפובצקי:  אני מניח שלא הייתה כנסת וממשלה מתפקדת כדי לקדם

יואל ליפובצקי:  אני מנחה כאן כעת את הייעוץ המשפטי להכין תזכיר חקיקה בנושא הזה

יואל ליפובצקי:  להפיץ תזכיר חקיקה באופן מיידי

יואל ליפובצקי:  יקודם או לא יקודם, במסגרת מכלול השיקולים בוועדת פרץ זה ייבדק, אבל שיהיה תזכיר מוכן

יאסר חוג'יראת: במצב הקיים עכשיו, האם יש הצעה לשפר ולייעל את התהליך חוץ מכוח אדם, בכוח הקיים? אנחנו במצב חירום, ובמצב חירום צריך לטפל אחרת

יאסר חוג'יראת:  כמו שהיה בקורונה, הייתי מנהל מעבדה ונאלצנו לעבוד סביב השעון בשביל לעשות בדיקות, אז התאמנו את עצמנו בכוח האדם הקיים

יאסר חוג'יראת:  תעזוב את החקיקה

יאסר חוג'יראת:  מבחינה ארגונית אנחנו במצב חירום, לדעתי במצב הקיים צריך לתת פתרונות

יאסר חוג'יראת:  לעבוד שתי משמרות, שלוש משמרות

יאסר חוג'יראת:  במצב הקיים צריך לנצל את העובדים

יאסר חוג'יראת:  במצב חירום אפשר לתת לעובדים לעבוד שישה ימים במקום חמישה ימים

יואל ליפובצקי: אמרתי, ניסינו לעשות את זה, יש לנו הסכם קיבוצי, יש אוצר, יש הסתדרות

יואל ליפובצקי:  הגענו לכמה תמריצים

יואל ליפובצקי:  לדעתי האישית התמריצים לא מספיקים

יואל ליפובצקי:  אנחנו חייבים עוד כוח אדם כדי לתת עוד שירות

יואל ליפובצקי:  אם אתה שואל מיידית, חייבים דחוף כמה שיותר כדי לפתוח ולתת שירות של ביומטרי

יעקב אשר: אני שואל שאלה אחרת

יעקב אשר:  העובדים שמטפלים בדרכונים הזמניים הם אנשים שמוכשרים גם לביומטרי, נכון?      

יואל ליפובצקי: ברור

יואל ליפובצקי:  זה מה שהם עושים כל היום

יעקב אשר: אז למה שלא תגייס אנשים כרגע לא לביומטרי, תגייס את האנשים כרגע לאותו מקטע שאתה צריך ל-15% של הזמניים, אנשים שהם פחות עם הכשרה, שהם פחות עם סיווגי בטיחות

יואל ליפובצקי: אמרתי שאנחנו מנסים לגייס 20 כאלה לדרכונים זמניים לתת במקום, כדי לתת להם את השירות בהרצליה, במקום שקיים כבר

יעקב אשר: נמצא פה אלי נכט, נשיא מרכז סיוע משפטי לעולים

יעקב אשר:  אתה רוצה להתייחס?     

אלי נכט: אני אשמח

אלי נכט:  אני רשמתי לעצמי כמה דברים

אלי נכט:  לגבי הטכנולוגיה, צריך לעשות שיפורים, אי אפשר לבטל את זה

אלי נכט:  כי ברגע שמבטלים את הטכנולוגיה, עד כמה שהיא אולי לא עובדת מספיק טוב, אין שליטה על שום סניף, על שום לשכה, כמה אנשים יגיעו באותו יום

אלי נכט:  יהיה ברדק מטורף שאתה אפילו לא מדמיין

אלי נכט:  גם אנשים שכרגע נמצאים בחוץ לארץ ומחכים לתור לעלייה, כך הם יודעים שיש להם תור במאי או ביוני, הם יגיעו מחר, כולם פתאום תוך שבוע אתה תראה לשכות מפוצצות, אתה לא תדע מאיפה זה הגיע

אלי נכט:  זו נקודה אחת

אלי נכט:       כשאני מדבר על הטכנולוגיה בעניין הזה, אני לא מבין

אלי נכט:  למשל, יוליה דיברה על מספר אוכלוסיות שהן לא דוברות עברית

אלי נכט:  ברשותך, אורן, רק להבין, מה באמת הבעיה לשים לעולים שהאפליקציה הזאת תהיה גם בשפה הרוסית, גם בשפה הערבית? זה לא עולה כלום, זה הרי חמש דקות עבודה

אלי נכט:  זו רק נקודה לכבוד היושב-ראש, אתה תיקח את זה מכאן

אלי נכט:  זה מבחינת השיפור של הנושא הזה

אלי נכט:       יש בעיה שידועה לכל, ואני יודע שיואל עושה עבודה מדהימה, אני איתו בקשר

אלי נכט:  ברשות מאוד משתדלים

אלי נכט:  התפרסם בתקשורת בכל מקום שיש קבוצת טלגרם – אני יודע שהרשות מכירה את העניין הזה – שמוכרים שם תורים, אתה אמרת מעכרים, ב-200-100 דולר

אלי נכט:  אני אפילו לא מבין איך הם עושים טכנולוגית, זה סיפור אחר

אלי נכט:  אבל בטוח שיש לנו אמצעים טכנולוגיים לסגור את הקבוצה הזאת

אלי נכט:  היא לא חוקית

אלי נכט:  ועד היום אחרי שהיא התפרסמה היא עובדת

יעקב אשר: מישהו הגיש תלונה למשטרה על זה?     

יוליה מלינובסקי: כן, לדעתי יש חקירה בנושא הזה

יעקב אשר: אני שואל אתכם, אתם הייתם צריכים להגיש

יואל ליפובצקי: אנחנו בדקנו עם הייעוץ המשפטי שלנו והם אמרו שזה לא משהו פלילי

יואל ליפובצקי:  זה דומה למשל אם אתה רוצה לקבל ויזה לארצות הברית, אז יש חברות שלוקחות כסף כדי לתת את השירות הזה

יואל ליפובצקי:  כמובן שאחר כך נדבר מה אנחנו מנסים כרשות לעשות נגד זה, כי זה כמובן לא מקובל עלינו

אלי נכט: לי אמרו מנהלי הלשכות שהתור שאתה מזמין הוא תור אישי, על שם תעודת הזהות שלך, ואסור לך בשום צורה למכור ולסחור בתור שהוא שלך

אלי נכט:  אני לא חושב שזה חוקי

אלי נכט:  אני עורך דין 15 שנה, אבל קטונתי

אלי נכט:       בעניין ההדפסה, אתם תגיעו לזה עוד מעט, אבל לא הגיוני ששישה שבועות היום לוקח

אלי נכט:       דיברת על נושא המעכרים, הדבר הזה נפתר בקלות מאוד רבה

אלי נכט:  לדעתי יקבלו החלטה

אלי נכט:  יושב פה סגן שר הפנים, משה ארבל, אדם מאוד מכובד

אלי נכט:  לא יכול להיות שכל מי שמגיע ללשכה, לא משנה מה הרחוב, נהגי מוניות, כולם פתאום התחילו להתעסק בנושא הפנים

אלי נכט:  אם אתה עו"ד ואתה יכול לייצג תייצג, אם אתה מעכר צא החוצה מהלשכה

אלי נכט:        עוד דבר אחד שהוא מאוד חשוב לי

אלי נכט:  הגשנו גם בג"צ בנושא הזה כשאיילת הייתה שרת הפנים נגד משרד הפנים

אלי נכט:  אני מביא את זה לפתחכם כמובן, אבל לא ייתכן שהאזרחים והעולים החדשים, שאנחנו ארץ של קיבוץ גלויות וכולנו עולים או בני עולים, שמפלים אותם בנושא של לסה-פסה או דרכון

אלי נכט:  לדעתי הדבר הזה הוא לא נכון

אלי נכט:  עזבו שזה אותו דבר וזה אזרח וזה אזרח, ואין שום הבדל

אלי נכט:  אבל עצם העובדה שיש סטיגמה על אדם שהוא עולה חדש והוא מקבל לסה-פסה – כי נאמר בנושא הזה שכביכול יש יותר מורכבויות, שהמדינה צריכה אחר כך להתעסק עם האזרחים האלה

אלי נכט:  אבל ברגע שאתה מטייל עם תעודת מעבר או שאתה מטייל עם דרכון, אתה אזרח במאה אחוז כמו כל אחד מאתנו שיושב כאן

אלי נכט:  תודה רבה

יעקב אשר: אתה מציג את הנושא של הדפוס?     

מוטי רפואה: אנחנו נייצג את עצמנו

מוטי רפואה:         << דובר >> סגן שר הפנים משה ארבל: << דובר > סגן שר הפנים משה ארבל: 

מוטי רפואה: רק במשפט אחד

מוטי רפואה:  אני מבקש, גם לך יואל, לקרוא מתוך הפרוטוקול ממאי את דבריו של מנכ"ל הרשות, ואני מצטט: ברוך השם העלייה המבורכת הזאת יצרה גם חלק מהבעיה, כי הרבה מאוד עובדים שעשו תורים לדרכונים הוסטו למרכזי הקליטה

מוטי רפואה:  זאת אומרת, זה מחזור של הטענה שנטענה פה היום

מוטי רפואה:  אגב, בגלל שמספר העולים קצת התמתן אנחנו מחזירים את רובם הגדול ביום ראשון

מוטי רפואה:       לא ניתן לקבל בשום אופן חזרה על אותה טענה כשהייתה התחייבות כאן לוועדה על ידי מנכ"ל הרשות שמחזירים בחזרה את העובדים ביום ראשון ללשכות

מוטי רפואה:  אז צריך למצוא הסבר אחר מניח את הדעת כשבאים לוועדה בכנסת

יואל ליפובצקי: העלייה המשיכה והמשיכה וחשבו שתהיה ירידה

יעקב אשר: מישהו ישן בעלייה

יעקב אשר:  מישהו היה צריך לטפל בעניין של העלייה לא על חשבון הדבר הזה

הפנים משה ארבל: אנחנו בינואר

אליהו (אלי) רביבו: יש אמרה שאנחנו משום מה לא מדברים עליה בכלל

אליהו (אלי) רביבו:  אתם הפקידות הבכירה, חייבים לצלצל בפעמון כשמשהו עובד לא נכון

אליהו (אלי) רביבו:  אתם לא צריכים לחכות שאנחנו נקרא לכם לכאן כדי שתגידו: אנחנו פונים לאוצר, אנחנו בודקים עוד חלופה

אליהו (אלי) רביבו:  עבר הרבה זמן

אליהו (אלי) רביבו:  הקורונה לא התחילה היום, המלחמה בין אוקראינה לרוסיה לא התחילה אתמול

אליהו (אלי) רביבו:  אנחנו לא יכולים לחכות שאנחנו נגרום לכם לצלצל בפעמון

יואל ליפובצקי: אתה לא גורם לנו לצלצל, אנחנו כבר צלצלנו מזמן

יואל ליפובצקי:  לא חיכינו לדיון בשביל זה

יעקב אשר: תנו לי את ההסבר מה קורה מהרגע שזה מגיע אליכם, ולמה שישה שבועות וכמה זה בימים רגילים

יעקב אשר:  תספר לי הכול

מוטי רפואה: אני אספר הכול

מוטי רפואה:  אני מנהל תחום בכיר ייצור

מוטי רפואה:  נמצא איתי פה גם אבשלום שהוא סגן המנהל

יעקב אשר: אתם עובדי משרד הפנים?     

מוטי רפואה: אנחנו עובדי המדפיס הממשלתי

מוטי רפואה:  המדפיס הממשלתי הוא יחידת סמך של משרד האוצר

מוטי רפואה:  המדפיס הממשלתי הוא מוסד בן 80 שנה, טורקי, אחר כך בריטי ואחר כך הוא הוכרז והוקם באופן רשמי עבור מדינת ישראל, ומאז עוד עובד

מוטי רפואה:  להבדיל אלפי הבדלות מייצור גרביים, חלילה, ואני לא מזלזל בייצור גרביים, המדפיס הממשלתי נותן מענה ושירותים לכלל משרדי הממשלה

מוטי רפואה:  כל תיעוד ביטחוני שמנופק לאזרחי מדינת ישראל, מספח תעודת זהות, הפקת וייצור הבגרויות עבור תלמידי מדינת ישראל, מבחנים של משרדי ממשלה ותעודות כשרות, נישואין, פסקי חיסונים – הכול מיוצר במדפיס הממשלתי

מוטי רפואה:  ידע שנצבר במהלך עשרות שנים

מוטי רפואה:  המדפיס הממשלתי יושב על 8,000 מטר רבוע, 6,000 מטר שטחי ייצור ומעסיק 70 עובדים

יעקב אשר: 70 עובדים, זה הכול?     

מוטי רפואה: 70 עובדים שמספקים את כל הצרכים של משרדי הממשלה, לרבות יחידות מודיעין של צה"ל, מפות מסווגות

יעקב אשר: גם כולל פיקים כשיש פיק מסוים?     

מוטי רפואה: אנחנו מייצרים את הכול

יעקב אשר: השאלה אם חווית בעבודתך מאז ימי הטורקים פיקים שבהם פתאום אתם עבדתם אותו דבר, זה נכון, ועבדתם טוב ומדויק ויפה, אבל לוח הזמנים מתארך כי אתם לא מספיקים לעשות את הכול

מוטי רפואה: אני אסביר

מוטי רפואה:  יש פה חוסר הבנה לגבי התהליכים ואיך החלוקה הדיכוטומית, איפה העברת המקלות בין המדפיס הממשלתי שהוא משרד האוצר לבין רשות האוכלוסין

מוטי רפואה:  המדפיס הממשלתי מייצר את הספרונים, הדרכונים, תעודות מסע

מוטי רפואה:  מהרגע שהוא מייצר, הדרכונים עובדים לרשות האוכלוסין, ורשות האוכלוסין עושה את תהליך הפרסוניליזציה, תהליך ההאנשה, ההרכשה

מוטי רפואה:  אין קשר בתהליך

יעקב אשר: אחרי שהספרון יצא ממך, הגיע ללשכה, לאן הוא מגיע?     

מוטי רפואה: מפעל ייצור

יעקב אשר: הם מדפיסים את הספרון, ואחר כך מפעל הייצור, אחרי שאתה עושה את ההכשרה, עושה את ההדבקה

מוטי רפואה: יש פה מפעל אחד

מוטי רפואה:  אנחנו מפעל עסקי, אנחנו מפעל יצרני

מוטי רפואה:  אנחנו מייצרים את הדרכון, לרבות הדפסה, כריכה וכל התהליכים

יעקב אשר: אתם מבלבלים אותי פה היום, ואני לא מתבלבל כל כך מהר

אליהו (אלי) רביבו: לכן ביקשתי ממך שנצא לסיור

אורי אריאל: יש פה שני חלקים בתהליך

אורי אריאל:  יש החלק של יצירת הספרון, הבלנק הריק, את זה עושה המדפיס הממשלתי

יעקב אשר: זה יש בוודאי במחסנים מלאי להרבה שנים

אורי אריאל: לפעמים כן, לפעמים לא

אורי אריאל:  אבל בדרך כלל לא הייתה בעיה איתם לאורך כל התקופה

יעקב אשר: אלה תשובות דיפלומטיות, אני לא אוהב את זה

יעקב אשר:  כי אם חסר, אז צריך להגיד

אורי אריאל: לא היה חסר מעולם

יעקב אשר: אז כל הבעיות שיש לנו כרגע לא קשורות לחוברות הנקיות, להלן החוברות שעוד לא נגעו בהן

אורי אריאל: נכון

אורי אריאל:  בסוף התהליך, אחרי שהמאגר הביומטרי מאשר את הייצור של הדרכון, אנחנו לוקחים מהמחסנים שלהם אלינו את הדרכונים הריקים ועושים תהליך שקוראים לו פרסונליזציה, האנשה של הדרכון

יעקב אשר: איך אתם לוקחים את זה, פיסית?     

אורי אריאל: ספרונים לוקחים פיסית, ודיגיטלית מקבלים את כל הדטה של האדם

יעקב אשר: ואתם מעבירים את זה פיסית לאן?     

אורי אריאל: מטר ליד, אנחנו באותו מתחם

אליהו (אלי) רביבו: את הפרפורציה אתם עושים?      

אורי אריאל: למה אתה קורא פרפורציה?     

אליהו (אלי) רביבו: כל הניקוב

אורי אריאל: לא

אורי אריאל:  יש לנו מדפסות שמדפיסות את דפי הפרטים, את החלקים הביטחוניים, עושים את הלמינציה

יעקב אשר: איפה הבעיה כרגע? הגיע אדם, עשה את ההכשרה, העברת את הדברים הדיגיטליים שלו

אורי אריאל: ביקשת תהליך

אורי אריאל:  הגענו לתהליך

אורי אריאל:  התהליך מתחיל בזה שאחרי שהאדם התמודד עם זה שאין לו תור, הוא הגיע בסוף ללשכה ועשה הרכשה ביומטרית בלשכה

אורי אריאל:  הרכשה ביומטרית בלשכה מתחילה מתהליך של זיהוי ראשון, אחר כך הרכשה ביומטרית וכל המידע הזה נארז, נשמר והולך למאגר הביומטרי לאישור ואימות

יעקב אשר: הולך דרך המחשב?     

אורי אריאל: הכול מחשב

אורי אריאל:  מגיע למאגר הביומטרי, המאגר הביומטרי מאשר או דוחה את הבקשה

אורי אריאל:  הכול דיגיטלי

אורי אריאל:  ברגע שהוא אישר אנחנו מקבלים את ההודעה שהוא אישר, מפיצים את המידע לאחד משני המפעלים, או מפעל תעודות הזהות או מפעל הדרכונים, המפעל מוריד את זה אליו ונכנס לתהליך הייצור

יעקב אשר: כמה לוקח השלב הזה שדיברת עד עכשיו, דיגיטלי, מהרגע שאדם עשה את ההרכשה?     

אורי אריאל: מהיום שאדם נמצא בלשכה עד שזה מגיע למפעל זה בין ארבעה לחמישה ימים

יעקב אשר: למה? זה הכול דיגיטלי

אורי אריאל: נכון

אורי אריאל:  אבל לפני שהדרכון יוצא אל המאגר הביומטרי יש שלב בדיקה בתוך הלשכה, ובתוך המאגר הביומטרי זה גם לוקח סדר גודל של 48 שעות בדרך כלל, בגלל שהמערכות האלה הן לא באמת מחוברות

יעקב אשר: עברו ארבעה-חמישה ימים והגיע בשעה טובה ומוצלחת למפעל

אורי אריאל: היסטורית, ואנחנו שלחנו את המידע הזה למרכז המידע של הכנסת, אנחנו היינו במצב שלמעשה ביום שכל החבילה הזאת הייתה מגיעה אלינו, בתחילת השנה, היא הייתה גם יוצאת לדואר, או למחרת אם זה היה אחר הצהריים

אורי אריאל:  היום אנחנו עומדים על 25 ימים

יעקב אשר: למה?     

אורי אריאל: קודם כל צריך להגיד שהגענו כבר ל-42 יום

אורי אריאל:  זאת אומרת, שישה שבועות זה לא 24 יום

אורי אריאל:  אנחנו מדברים על ימים קלנדריים, לא על ימי עבודה

יעקב אשר: מהרגע שאדם היה ועד שזה יצא והגיע למפעל, חמישה ימים ברוטו

יעקב אשר:  מה קורה? למה שזה לא יחזור למצב הקודם?     

אורי אריאל: הסיבה היא שבמהלך השנתיים האלה, ואני חושב שזה העיקר שחסר פה מן הספר, וזה מספר שלא נאמר פה, אנחנו השנה ייצרנו מיליון ו-300 אלף דרכונים

אורי אריאל:  הכמויות שאנחנו מדברים עליהן הן ענקיות

אורי אריאל:  במהלך השנתיים של הקורונה, פחות מחצי מהאנשים במדינת ישראל הגיעו לעשות

אורי אריאל:  כל שנה עושים בין מיליון ו-100 אלף למיליון ו-200 אלף דרכונים

אורי אריאל:  שנתיים אנחנו עשינו בערך מיליון דרכונים במשך שנתיים

אורי אריאל:  זאת אומרת יש מיליון ו-200 אלף איש במדינת ישראל שהיו צריכים להגיע באופן טבעי והם לא הגיעו

אורי אריאל:  זה הפער

אורי אריאל:  כשאתם מדברים על להוסיף כוח אדם, זה לא 1,000 תורים או 2,000 תורים או 10,000 תורים

אורי אריאל:  זה מאות אלפי תורים שחסרים

אורי אריאל:  חסרים פה 700-600 אלף תורים בשביל שהעסק יירגע

אורי אריאל:  ועוד נתון שחשוב מאוד להגיד אותו, נכון להיום, בשנייה הזאת, במערכת שלנו, מוזמנים כבר לאנשים מעל 700,000 תורים

אורי אריאל:  700,000 איש יושבים ומחכים לתור שלהם בחצי השנה הקרובה

אליהו (אלי) רביבו: מה התור המאוחר ביותר שרשום אצלכם?     

אורי אריאל: חצי שנה קדימה בערך

אליהו (אלי) רביבו: אז אני רוצה לבשר לכם שאני יודע על אדם שקיבל תור להרבה אחרי

יאסר חוג'יראת: אולי תמשיך את התיאור של הזמן, כי עצרת בשבוע

ב אורן אריאב: בשנתיים האלה שלא היה ביקוש בכלל, המפעל שמנה בזמנו כמעט 40 עובדים הלך והצטמק, לא היה צריך אותם

ב אורן אריאב:  לא פיטרנו אף אחד, אנשים התקדמו, אנשים עזבו באופן טבעי והמפעל הגיע היום לחצי מהגודל שלו ממה שהיה ב-2019

יאסר חוג'יראת: אתה לא עונה לשאלה, אתה מסובב אותנו

יאסר חוג'יראת:  אחרי שבוע ימים מאז שהודפס, כמה זמן לוקח מההדפסה עד שזה מגיע? למה זה לוקח עוד שבועיים עד שזה מגיע?     

אורי אריאל: אני לא הדפסתי, אז לא הובנתי

אורי אריאל:  המידע של האדם מגיע אליי אחרי 7-6 ימים, נמצא בתוך מפעל הדרכונים

אורי אריאל:  במפעל הדרכונים יש תור

אורי אריאל:  יש היום 100,000 איש שמחכים במפעל הדרכונים וכל יום עושים 4,000, 5,000 דרכונים, תלוי לפי כמה כוח אדם יש באותו יום, וזה מה שמשתחרר

אורי אריאל:  כל השאר מחכים בתור

יעקב אשר: אמרת שביום אחד אפשר היה לסגור את זה, נכון?     

אורי אריאל: לא, אני לא יודע איך אפשר לסגור את זה ביום אחד

אורי אריאל:  כשהתור היה 5000 דרכונים אז היינו גומרים את כל התור בו ביום

יעקב אשר: זאת אומרת שפיסית על 5,000 אתה יודע לעשות את זה ביום אחד

יעקב אשר:  כמה מודפסים היום ביום?     

אורי אריאל: אנחנו עדיין עומדים על אותו סדר גודל

יעקב אשר: כמה מדפיסים ביום את הסגירה?     

אורי אריאל: בערך 4,500 דרכונים

יעקב אשר: כמו שעשית פעם

אורי אריאל: אבל זה בגלל שבמשך חצי שנה האחרונה קיבלנו תגבור מהרשות

אורי אריאל:  הרשות גייסה אנשים מתוך הרשות

אורי אריאל:  היו עוד כמעט 20 איש שעבדו

יעקב אשר: איפה הם עכשיו?     

אורי אריאל: זה נגמר בנובמבר

יעקב אשר: תחזור שוב

יעקב אשר:  אתם קיבלתם תוספת של כוח אדם, הכשרתם אותו

אורי אריאל: תגברו אותנו מתוך העובדים של הרשות, אנשים שיש להם עבודה ותפקיד ולקחו אותם בשביל להנפיק

אורי אריאל:  לקחנו אותם והם סייעו לנו והגענו בימים האלה ל-8,000 ו-9,000 דרכונים ביום

אורי אריאל:  בעקבות זה הצלחנו לצמצם את הפער מהמתנה של 40 יום ל-24 יום של עכשיו

אורי אריאל:  אנחנו כרגע בגיוסים של עובדים בשביל להשלים את הפער הזה

אורי אריאל:  עכשיו יש מכרז ל-70 איש, לא יודע כמה מהם יגיעו

תומר רוזנר: באיזה שלב נמצא המכרז?     

אורי אריאל: המבחנים של הנציבות היו היום

תומר רוזנר: זה  מכרז שיסתיים בעוד שנה

תומר רוזנר:  זו בעיה של הנציבות, לא שלך

אורי אריאל: זו בעיה שלי

יעקב אשר: אבל אתה מבין שזה לא יקרה בחמישה-שישה החודשים הקרובים, נכון? תגיד כן או לא, תפסיק לפחד מעצמך

אורי אריאל: אני לא מפחד מעצמי

אורי אריאל:  אני יודע שבשביל לסגור את הפער חייבים לתגבר

יעקב אשר: אני שואל שאלה

יעקב אשר:  האם במדפיס הממשלתי, בדבר הכולל, הרי זו כמעט אותה עבודה

אורי אריאל: זו ממש לא אותה עבודה, לחלוטין לא

יעקב אשר: אני ניהלתי עסק קטן בחיים שלי, היינו בכל מיני משברים, בכל מיני דברים שקורים

יעקב אשר:  יש מצב של משבר, ותסלחו לי שאני אומר את זה, הכול מתנהל פה על מי מנוחות

יעקב אשר:  אנחנו מדברים שהיום מדפיסים 4,000

יעקב אשר:  במשך שנתיים, מאז שפרצה הקורונה, זה תכף שלוש שנים, הרי מישהו יכול היה לחזות שהדבר הזה יגיע

יעקב אשר:  יכול היה לחזות תוך כדי התהליך, לא בהתחלה

יעקב אשר:  אפשר היה להבין שהולך לבוא גל צונאמי, לא מגייסים עובדים? לא פותחים עוד ליין? בכמה משמרות עובדים העובדים אצלכם בבית הדפוס?     

אורי אריאל: כשהיה התגבור עבדנו בשתי משמרות, עכשיו אנחנו במשמרת אחת

יעקב אשר: אין אפשרות בקפסיטי שיש לכם כרגע לעבוד שתי משמרות?     

אורי אריאל: זה עניין של עובדים

מור אבלה: אל תכניס אותנו לוויכוח הזה

מור אבלה:  מעולם לא הייתה בקשה מאתנו, שום דבר

מור אבלה:  בבקשה אל תגיד

יעקב אשר: אני יודע איפה משתמשים בהסתדרות

יעקב אשר:  אני שואל, זה לא אישי, אבל גם הסבלנות שלי פוקעת

יעקב אשר:  האם הצעתם לעובדים שאולי ישמחו לעשות קצת קופה על המחדלים של המדינה?     

אורי אריאל: כן, הצענו, יש עובדים שגם עשו את זה תקופה מסוימת

אורי אריאל:  בנקודת הזמן הזאת, בכוח האדם הקיים,  אין מספיק כוח אדם בשביל לקיים שתי משמרות

אליהו (אלי) רביבו: מה הסיבה שאתם הפסקתם את קיום המשמרת השנייה? לא קיבלתי שום תשובה

יעקב אשר: נמצא פה יושב-ראש  ועדת הכלכלה לשעבר, ידידנו ראש עיריית ירוחם האגדי

יעקב אשר:  הוא רוצה לומר בשישים שניות

מיכאל ביטון: ברכות לך, יושב-ראש הוועדה

מיכאל ביטון:  אין כמוך מתאים להוביל את ועדת הפנים והרשויות המקומיות כראש עיר ותיק עם ניסיון פרלמנטרי

מיכאל ביטון:  גם ברכות לידידי סגן שר הבריאות והפנים, ארבל, על המשימות החשובות

מיכאל ביטון:       המצב של הדרכונים הוא קטסטרופה שלא מתקבלת

מיכאל ביטון:  אם לא תבינו שאתם יוצאים מהדיון הזה למצב חירום ושהכנסת הולכת לשבת לכם על הווריד כל שבוע שהחרפה הזאת של תורים אין-סופיים בדרכונים חייבת להיגמר, זה המצב

מיכאל ביטון:       עצות מעשיות

מיכאל ביטון:  עובדי משרד הפנים הם אנשי מופת

מיכאל ביטון:  צריך לציין אותם, במיוחד בדרום אני פוגש אותם

מיכאל ביטון:  ואגב, הדרום רוצה ומוכן להקים לשכה נוספת

מיכאל ביטון:  אנשי הדרום של משרד הפנים מבקשים להקים לשכה נוספת בדרום

מיכאל ביטון:  בדרום קל יותר לגייס עובדים, אין בעיה של זמינות עובדים, והם יכפילו את הקפסיטי

מיכאל ביטון:  ומי שבמרכז הארץ דחוף לו, ייסע לבאר שבע או דרומה  ויעשה דרכון

מיכאל ביטון:  להפנות עומסים דרומה ולהכפיל את הלשכות בדרום

מיכאל ביטון:       דבר נוסף, תאספו פנסיונרים שלכם

מיכאל ביטון:  יצאו לפנסיה ממשרד הפנים 100-50 אנשים בארבע השנים האחרונות, תגייסו אותם לשלושה חודשים, תעשו מבצע צבאי של שלוש משמרות, תפציצו את הדרכונים ותגמרו עם זה

מיכאל ביטון:  המדינה הזאת בקורונה תוך שלושה ימים נתנו למיליונים מענקים

מיכאל ביטון:  תוך שלושה ימים נתנו לאלפי חיילים בודדים כסף לבנק

מיכאל ביטון:  זה מצב החירום שאתם נמצאים בו

מיכאל ביטון:  זה נמשך יותר מדי זמן, ולא נראה שזה נגמר

יעקב אשר: תודה רבה למיכאל

סבין חדד: אני מנהלת אגף דוברות והסברה ברשות האוכלוסין וההגירה

סבין חדד:  שמעתי את כל מה שאמרת, אז אשיב על מה ששאלת

סבין חדד:  קודם כל, ערוצי ההסברה שלנו הם לא רק אתר

סבין חדד:  אתר זה אחד הערוצים

סבין חדד:  יש לנו טלגרם, יש לנו כל הרשתות, פייסבוק, אינסטגרם, כל מה שצריך

סבין חדד:  המידע מגיע לציבור בכל מיני דרכים

אליהו (אלי) רביבו: תשובות מדהימות, אבל אלה לא היו השאלות שלי

סבין חדד: אני עונה לעו"ד רוזנר

סבין חדד:  אין כרגע שום מידע על מרכז לדרכונים זמניים בהרצליה ובבני ברק, למעט שלוש הודעות לעיתונות שיצאו בנושא

סבין חדד:  בדקנו את זה תוך כדי הדיון

סבין חדד:  אתה לא יכול למחוק הודעות לעיתונות, כי אלה דברים שקרו

סבין חדד:  בעקבות ההערה שלך, שכבר העברת אותה גם לפני הדיון, כן כתבנו היום בראש כל הודעה שלתשומת לב הציבור המרכז נסגר בנובמבר

סבין חדד:       לגבי ההודעה של לאן אני שייך, אנחנו ועוד איך צירפנו לזה

סבין חדד:  פיתחנו שירות מיוחד שאדם מכניס את היישוב שבו הוא גר

סבין חדד:  בדקנו את זה על כל היישובים שאתה יכול לחשוב עליהם, כולל נחושה וכולל מושבים ויישובים

סבין חדד:  זה בעברית ובערבית באתר הרשות

סבין חדד:  יצרנו שאלות ותשובות לכל מה שקשור לדרכונים הזמניים

סבין חדד:  שם כתוב מה קרוב לאזור מגוריי

סבין חדד:  אני אראה לך מיד בתום הדיון

יעקב אשר: מה נשאר לך פתוח בשאלות שלך?     

סבין חדד: האתר מעודכן יום-יום

יעקב אשר: אני מבקש שיבדקו את זה

סבין חדד: בסדר

אליהו (אלי) רביבו: כמה דרכונים?     

אורי אריאל: עניתי על זה ואמרתי שהשנה עשינו קרוב ל-900,000 תעודות זהות ומיליון ו-300 אלף דרכונים

אליהו (אלי) רביבו: חישוב זריז, כמה ביום?     

אורי אריאל: אני לא יודע

יעקב אשר: אני מודיע לכם שישיבת המעקב הבאה לא תהיה בעוד חודש, היא תהיה בדיוק בעוד שבועיים

יעקב אשר:  אני פיניתי בעזרת לאה את יומני לעניין

אורי אריאל: שאלה שנייה שחבר הכנסת שאל הייתה לגבי השלבים

אורי אריאל:  אני חושב שתיארתי את כל השלבים

אורי אריאל:  אם צריך, אני יכול להעביר את זה עוד פעם אחר כך בנפרד

אורי אריאל:       הנקודה האחרונה ששאלת הייתה לגבי הרשויות המקומיות שרוצות לפתוח מקומות

אורי אריאל:  כמו שזה נאמר פה כבר הרבה פעמים, כרגע מבחינת חקיקה יש פה בעיה של סמכויות

אורי אריאל:  עובדי הרשות לא יכולים לעשות את העבודה הזאת

יעקב אשר: אני מבקש לבחון את העניין הזה ולהעלות את זה בפני מנכ"ל משרד הפנים

אליהו (אלי) רביבו: אני מבקש לדעת מה שונה יום מיומיים

אליהו (אלי) רביבו:  הרי  בעבר זה מה שהיה

אורי אריאל: הייתה החקיקה הביומטרית, זה מה שקרה

יעקב אשר: אומר היועץ המשפטי שאולי לא צריך חקיקה בעניין

תומר רוזנר: צריך להבחין

תומר רוזנר:  יש אפשרות של שר הפנים להסמיך רשויות מקומיות וסמכויות לפי חוק מרשם האוכלוסין

תומר רוזנר:  לפי חוק הביומטרי זה צריך להיות עובדי מדינה, זה נכון

תומר רוזנר:  אבל ברגע שינתבו חלק מהפעולות האחרות שהם לא ביומטרי לרשויות המקומיות אפשר יהיה להטיל על עובדי הרשות

יעקב אשר: כמה תוקף של ביומטרי בחוץ לארץ?     

אורי אריאל: התקן הבין-לאומי זה עשר שנים      

יעקב אשר: שאלתם אולי את האפשרות במקרה הזה, כי כדי לעשות עשר שנים אתה חייב גם לעשות טביעות אצבע, נכון?       << דובר >> סגן שר הפנים משה ארבל: << דובר > סגן שר הפנים משה ארבל: 

יעקב אשר: אתה שולח למאגר וזה גם שונה

רבקה לפינר: יש העניין של טביעות אצבע במאגר ויש טביעות אצבע בשבב בכל מקרה

תומר רוזנר: הייתה הבטחה שלטונית של שרת הפנים במליאת הכנסת, לשאלתו של חבר הכנסת מקלב, שהתקבלה החלטה שכוללת שני רכיבים

תומר רוזנר:  האחד לגבי פטור לדרכון קבוע ביומטרי למי שעשה דרכון זמני, והחזר לאנשים שנאלצו לעשות דרכון זמני כי הרשות לא עמדה בלוח הזמנים של שישה שבועות להנפיק להם את הדרכון הקבוע

רבקה לפינר: ברשותכם אענה על זה

רבקה לפינר:  באמת הייתה החלטה כזאת ואנחנו כבר חודשים עוסקים בזה

תומר רוזנר: האם זה הובא לוועדת האגרות?     

רבקה לפינר: המחשבה שלנו הייתה, כמו שבשנת 2017 בקיץ היה עומס מאוד כבד וגם אז עשינו מהלך של החזר אגרות לאנשים שהנפיקו את שני סוגי הדרכונים ושילמו פעמיים

רבקה לפינר:  עשינו את זה בצורה של החזר

רבקה לפינר:  ואז גם עשינו תיקון תקנות, השר דרעי היה אז, גם לאנשים שעוד לא עשו את שני הדרכונים

רבקה לפינר:  אבל מי שעשה דרכון אחד ולא הספיק לקבל דרכון שני יבוא ויקבל פטור על הדרכון השני

רבקה לפינר:  רצינו לצאת למהלך דומה

רבקה לפינר:  לגבי ההחזר שלהבנתנו לא הצריך תיקון תקנות, וכך היה ב-2017, אנחנו מול האוצר כבר חודשים

רבקה לפינר:  אנשי האוצר העלו קשיים בכל מיני מישורים, בין היתר הקושי המהותי יותר שהפריע לנו להתקדם זה שאלות לגבי מהו מקור הסמכות של מנכ"ל הרשות להורות על החזר על אגרה

תומר רוזנר: אותו מקור שהיה ב-2017

רבקה לפינר: נכון, זה מה שענינו בדיוק

רבקה לפינר:  אבל האוצר לא קיבל את זה

רבקה לפינר:  בד בבד גם רצינו לפתוח במהלך של לקבוע פטור מאגרה מעכשיו והלאה, ואז היה צריך תיקון תקנות

רבקה לפינר:  מיוני אנחנו במצב של ממשלת מעבר

רבקה לפינר:  אנחנו כבר מתכוונים להביא בפני השר החדש

תומר רוזנר: השרה קיבלה את ההחלטה

תומר רוזנר:  אני לא מדבר עכשיו על החלטה סופית של השרה שיכול להיות שכן אפשר היה לקבל או אי אפשר היה לקבל

תומר רוזנר:  אבל אפשר להפעיל את ועדת האגרות ולקבל את ההחלטה שלה, כי השר לא יכול לקבל החלטה בלי ועדת האגרות

תומר רוזנר:  עכשיו הוא יצטרך לחכות כמה חודשים לוועדת אגרות?     

רבקה לפינר: ועדת אגרות זה דבר שלוקח מאוד מהר

רבקה לפינר:  יכולים בתוך שבוע לראות אותנו

עירית ויסבלום: לא שבוע

עירית ויסבלום:  אבל אנחנו מנסים לעשות את זה כמה שיותר מהר

יעקב אשר: למה לא עשיתם את זה קודם?     

עירית ויסבלום: כי צריכים להגיש לנו את זה

רבקה לפינר: ביוני כבר נכנסנו למצב של ממשלת מעבר

תומר רוזנר: מתי אתם מתכוונים להגיש את הבקשה?     

יעקב אשר: היו דברים חריגים שאושרו על ידי יועצים משפטיים מסוימים בממשלת מעבר

יעקב אשר:  קטסטרופה כזאת, התעללות באזרחים כזאת, למה מחכים?     

רבקה לפינר: בכל מקרה הכוונה הייתה שניתן החזר

רבקה לפינר:  זה לא שאנחנו אומרים שלא יהיה, אלא שניתן החזר ולכן חשבנו שנפתור את הבעיה של אלה ששילמו מהר יחסית בלי תקנות, אבל בזה האוצר לא זרם איתנו

תומר רוזנר: מתי תוגש הבקשה?     

רבקה לפינר: אנחנו רוצים להציג את זה בפני השר

רבקה לפינר:  לדעתי המנכ"ל כבר כתב מכתב כדי שהשר יאשר את זה, ואז ברגע שיהיה האישור של השר נצא למהלך של תיקון תקנות

רבקה לפינר:  בגלל שהאוצר עשה לנו קשיים לגבי ההחזר, הוחלט שבתיקון התקנות גם תהיה תקנה של תחולה רטרואקטיבית כדי שאל יקשו על מקור הסמכות וכו', ואז נעשה את ההחזר גם מכוחן של התקנות עם אותו סעיף של תחולה רטרואקטיבית

הפנים משה ארבל: אני מציע שבדיון הבא, שכנראה יתקיים בעוד שבועיים, נבוא עם אישור

תומר רוזנר: האם אדוני סגן השר יוכל להעביר לשר את השאלה האם הוא יהיה מוכן לשקול גם לבקש את הקפאת האגרות?     

הפנים משה ארבל: הנושא הזה בהחלט יעלה על ידי הדרג המקצועי

תומר רוזנר: מעבר לנושא הספציפי

הפנים משה ארבל: וגם יעלו בפניו את העובדה שהשרה הקודמת הבטיחה

יעקב אשר: גם את ההבטחה של השרה שהוא חלק אחד

יעקב אשר:  אבל אמר היועץ המשפטי משהו אחר, ואני מצטרף גם לעניין הזה

יעקב אשר:  קודם כל, אני חושב שצריך לבחון בכלל את האגרה הזאת

יעקב אשר:  בטח כרגע עם ההקפאה של ההצמדות

יעקב אשר:  להפנות את זה לשר

עירית ויסבלום: אני רוצה לדבר לגבי ההצמדה

עירית ויסבלום:  אני חייבת לציין שתהליך ההצמדה נועד כדי לשמור על האגרות בערכן הקבוע

עירית ויסבלום:  אני חייבת לציין שכאשר הייתה ירידת מדד, האגרות ירדו

עירית ויסבלום:  זאת אומרת אנחנו רוצים לשמור את האגרות בערך ריאלי

עירית ויסבלום:  לכן יש הצמדה

עירית ויסבלום:  הצמדה זה לא משהו שמעלה או מוריד

עירית ויסבלום:  הוא גם מוריד את האגרות כשיש ירידת מדד

יעקב אשר: קודם כל, אפשר הכול

יעקב אשר:  דבר שני, יש גם מצב שאתה מדבר מול אזרחים, אתה צריך גם לבוא בידיים נקיות

יעקב אשר:  אנשים פה משלמים דאבל

יעקב אשר:  כרגע יש תקופה, אז לא ביקשתי לבטל את זה, אני אומר הקפאה של העלייה הזאת עד שתיגמר כל הסאגה הזאת

יעקב אשר:       יש דבר נוסף שהוא קטסטרופה בפני עצמו

יעקב אשר:  יש השירות בנמל התעופה, שהוא נועד למקרים של אנשים שכחנים ובעייתיים וכו'

הפנים משה ארבל: או מקרים הומניטריים

יעקב אשר: או מקרים הומניטריים כבדים מאוד

יעקב אשר:  ולכן קבעו בזמנו אגרה גבוהה מאוד

יעקב אשר:  האם אפשר שבמצב של עכשיו המחירים יהיו זהים למה שיש בלשכות? כי היום זה אחד המקומות שבאים ועושים את הדרכון הזמני

רבקה לפינר: זה  יגרום לעשרות אלפים אנשים ביום להגיע לשם כדי להנפיק שם דרכונים והעסק לא יחזיק, זה יקרוס

רבקה לפינר:  גם היום מגיעים אנשים

רבקה לפינר:  אם נוריד את האגרה, יגיעו - - -      

יעקב אשר: אז לא באותו מחיר, מחיר יותר גבוה

יעקב אשר:  אבל אל המחיר הדרקוני שלוקחים בצדק בימים רגילים

רבקה לפינר: אני אומר שבמקרים הומניטריים יכולים לקבל פטור

יעקב אשר: כמה משלמים היום בשדה?      

הפנים משה ארבל: 850 בערך

הפנים משה ארבל:  המחיר היה בעבר מעל 1200

הפנים משה ארבל:  זה הגיע לוועדת הכספים וועדת הכספים הפחיתה אותו, ויחד עם זאת לצד ההפחתה, וזה היה בהנחיית השר דרעי בזמנו, כמדומני בשנת 2017, הרבה לפני הקורונה

הפנים משה ארבל:  יש אינטרס למנוע מאנשים להגיע לנתב"ג, צריך גם את זה לקחת בחשבון

יעקב אשר: אחרי קורונה יש פוסט קורונה

יעקב אשר:  אנחנו בפוסט-פוסט-פוסט קורונה

יעקב אשר:  וכולם נענשים על זה

יעקב אשר:  חייבים לחשוב מחוץ לקופסא

יעקב אשר:  למשל, אם בנמל התעופה אפשר לתגבר שם יותר, כי שם זה בנוי על 24 שעות ביממה, אז לתגבר יותר ולהוריד את המחיר לא לגמרי כדי שלא יבואו כולם אבל יבואו חלק

יעקב אשר:  להתחיל לפרוס את הפתרונות

יעקב אשר:  אז פה אין עובדים ופה המדפיס לא יכול ופה אין הכשרות

רבקה לפינר: אין היום מישהו שצריך זמני ולא מקבל

יעקב אשר: אני גם רוצה להפעיל בלנס של פחות ללכת על הזמני ויותר לקדש כרגע את הקבוע, להאיץ אותו, להכפיל אותו

יעקב אשר:  כי הזמני הולך להצטבר לכם לפקק של שנה הבאה

רבקה לפינר: אז לעודד אנשים לבוא לנתב"ג אם נוריד את המחיר

יעקב אשר: לא דיברתי רק על נתב"ג עכשיו

יעקב אשר:  הגעתי למדפיס, הגעתי למפעל, הגעתי לפס הייצור

יעקב אשר:  יש לי סיווג ביטחוני, אני מוכן לבוא לעזור לכם

יעקב אשר:  זה לא יאומן

יעקב אשר:  יש משבר, איך מטפלים במשברים? לא ככה

יאסר חוג'יראת: אבקש לקבל תשובה לגבי הנושא של עולי הרגל, מה שעלה כאן

יאסר חוג'יראת:  איך אפשר לטפל בבעיה שלהם

יאסר חוג'יראת:  איך אפשר לעזור לאנשים שיש להם כבר דרכונים

תומר רוזנר: שאלה לשיקול דעת השר באותו הקשר

תומר רוזנר:  היום המצב הוא שיש אגרה לתשלום בלשכה, ואגרה הרבה יותר נמוכה לתשלום באינטרנט

תומר רוזנר:  נוצר מצב שאנשים מגיעים ללשכה ועושים את זה דרך הטלפון על המקום

תומר רוזנר:  זאת אומרת, מי שנדפק, במירכאות כפולות, זה רק אלה שלא יודעים לעשות את זה דרך הטלפון, ואנחנו יודעים מי אלה

תומר רוזנר:  אוכלוסיות מוחלשות בדרך כלל, מבוגרים, אנשים מוחלשים שאין סיבה לפגוע בהם

תומר רוזנר:   
       << דובר >> סגן שר הפנים משה ארבל: << דובר > סגן שר הפנים משה ארבל: 

תומר רוזנר: יש כאן רציונל

תומר רוזנר:  הרציונל הוא בסוף כמה שפחות התעסקות לפקיד

תומר רוזנר:  אתה מעסיק עכשיו פקיד בלקבל כסף מאדם, אתה מושך זמן

תומר רוזנר: שיהיה אדם שהוא לא צריך להיות פקיד, יכול להיות סתם מתנדב שעוזר לאדם למלא את הפרטים

תומר רוזנר:  הרי זה למלא באינטרנט

הפנים משה ארבל: הרעיון פה הוא להגיד לאנשים שלא יעסיקו את הפקידים

יעקב אשר: יש מישהו מהצוותים המקצועיים שרוצה להוסיף משהו?  מישהו שיש לו רעיון?     

מוטי רפואה: הזכרת קודם, אנחנו מזמינים כל מי שרוצה לקבוע

מוטי רפואה:  רשות האוכלוסין עשו איתנו סיור, אנחנו עובדים במשותף

מוטי רפואה:  לפני כמה חודשים סיירנו ביחד

מוטי רפואה:  אני מזמין את חברי הוועדה לקבוע ולעשות סיור ולראות איך נראה המפעל

יעקב אשר: הייתי מת להתרגש איתך עכשיו על העניין הזה הכללי

מוטי רפואה: אולי זה יעזור להבין מה השלב ואיפה המעברים, להבין את התהליך

יעקב אשר: אבל אתה מסכים איתי שאם באותו מקום, באותו תהליך ובאותו בניין שכרגע הם מייצרים את החלק של הפלאץ', אם באותו מבנה היו כרגע עוד במקום 20 איש היו 50 איש אז זה היה עובד 24/6

יעקב אשר:  היום הוא עובד שמונה שעות ביום

יעקב אשר:  מבחינתי אם אני אחראי על העניין הזה, המפעל הזה עובד 24/6

יעקב אשר:  ויש כבר כוח האדם המתאים לזה

יעקב אשר:  ואז אתה פשוט יותר מכפיל ומגיע ל-15,000 ביום

יעקב אשר:  זה ריאלי? כן

יעקב אשר:  אז כל יום שזה לא קורה זה פשע

אלי נכט: השאלה אם זה תלוי בבני אדם או במכוונת

אלי נכט:  אולי אפשר לקנות עוד מכונה וכך לפתור את הבעיה

אלי נכט:  אולי חסרה קיבולת למכונה ואפשר לקנות עוד מכונה

יעקב אשר: ראיתי שהוא מהנהן לי בראש, הוא הבין מה שאני שאלתי

יעקב אשר:  אמרתי, אותו מבנה, אותן מכונות

יעקב אשר:  אולי יהיו קצת יותר תקלות, בסדר

יעקב אשר:       שאלה אחרת, אני צופה פני עתיד

יעקב אשר:  דיונים על התעלות של החורף הייתי עושה בקיץ

יעקב אשר:  אני שואל האם לא כדאי היה לחשוב, כי הרי שנתיים זה לא הלכה למשה מסיני

יעקב אשר:  אז יכול להיות שמשרד האוצר יפסיד קצת כסף, כי לא יהיה עוד סיבוב

יעקב אשר:  אבל לפחות בוא נדחה

יעקב אשר:  אני אומר להם, כי אני רוצה שהם יבואו ויביאו את זה כלפיכם למקבלי ההחלטות

יעקב אשר:  אני הייתי מאריך את השנתיים האלה לשלוש, שלוש וחצי

הפנים משה ארבל: לפני שהם ישיבו, בתעודות זהות בוצע מהלך כזה

הפנים משה ארבל:  בדרכונים יש לך בעיה, כי המדינה שמקבלת את האזרח שמגיע עם דרכון שכתוב עליו שהוא פג תוקף, כתוב עליו תאריך שעד התאריך הזה הוא תקף, היא לא תכניס אותו לתחום המדינה

הפנים משה ארבל:  אז אתה שוב צריך לחזור ללשכה

הפנים משה ארבל:  אם אתה רוצה להדביק מדבקות להארכה, אתה חוזר ללשכה

יעקב אשר: צריך לבדוק את העניין הזה

יעקב אשר:  אגיד לכם מה אנחנו מרוויחים פה, אנחנו מרוויחים את הגל הבא של הצונאמי, כי אתם כל יום מוציאים הרבה מאוד זמניים והזמניים האלה יבואו לקבוע שלהם

יעקב אשר:  דבר שני, כוח האדם יופנה יותר לביומטרי

יעקב אשר:  תוכלו לחסל את הסאגה הזאת, ואפשר

יעקב אשר:  אני לא מבקש לעצמי, תנו לי חודשיים אנחנו פותרים את זה

יעקב אשר:  אפשר לפתור את זה

יעקב אשר:  נכון, זה גל, אבל גל פותרים בבור גדול שבמכה אחת גומרים אותו ומנסים להגיע לאיזשהו איזון תוך תקופה מסוימת

יעקב אשר:  הבנתי את המספרים, המספרים הם אסטרונומיים, אבל הם עדיין בני שליטה

יעקב אשר:  אם כל המערכת לא תעבוד, כולל עובדים בלשכות, כולל עובדים בבית הדפוס או במדפיס הממשלתי – אגב, אנחנו נבוא לסיור, זה נראה לי דבר מעניין, אבל הסיור לא קשור לקטסטרופה

יעקב אשר:  אני אבוא אחרי הקטסטרופה, כשזה ייגמר

יעקב אשר:   חברים, אתם צריכים לשלוף את כל הנשקים שאתם יכולים ולשים אותם על השולחן על מנכ"ל משרד הפנים בבואו לשבת עם השר ועם סגן השר

יעקב אשר:  תצאו מהקופסא, תביאו את הדברים הכי משוגעים

יעקב אשר:  אפשר למצוא פתרונות

יעקב אשר:  אם אלה יהיו דברים שיהיו תלויים בחקיקה, והחקיקה כנראה תצטרך להיות כאן באיזושהי, צורה, נכון?     

תומר רוזנר: אגרות לא

תומר רוזנר:  חוקה וכספים

יעקב אשר: אני אומר לכם בשמי ובשם יושב-ראש ועדת כספים ובשם יושב-ראש ועדת החוקה, אנחנו נעבוד 24/6 ונחוקק כל מה שצריך כדי להעיף את זה מהר

יעקב אשר:  ועשינו את זה, בקורונה ידענו לעשות את זה

יעקב אשר:  תביאו רעיונות יצירתיים

יעקב אשר:  אם זה לחפש עובדים שיש להם ידע בהדפסה המסוימת הזאת ושיש להם סיווג כזה או אחר

יעקב אשר:  תחפשו רעיונות

יעקב אשר:  זה בלתי אפשרי, זה פצע מדמם שאתמול הוא קפץ עם המדד

יעקב אשר:  המדד נתן לו אתמול פליק למעלה

יעקב אשר:  אז גם הדיון שלנו העלה את זה על סדר היום, אבל גם המדד

יעקב אשר:  לא יכולתי לבקש תזמון יותר טוב שהמדד קפץ אתמול לסיפור של העלייה של המחירים בתוך גל העליות המטורפות שיש כאן

יעקב אשר:       יש פה מחדלים של משרדי ממשלה שהיו בתקופה הזאת

יעקב אשר:  אני לא רוצה לדבר על כאלה שלא נמצאים כרגע בתפקיד, אבל בטח כאלה שנמצאים עדיין פה

יעקב אשר:  משרד האוצר, עם כל הכבוד, פקידי האוצר עשו פה את הפטנט הקל

יעקב אשר:  היו צריכים לסתום חורים בקליטה, לקחו מכאן

יעקב אשר:  היו צריכים לסתום חורים בעלייה, הלכו לכאן

יעקב אשר:  היו צריכים לתת תקנים, לא נתנו

יעקב אשר:  נתנו בשלבים, לא נתנו במכה אחת

יעקב אשר:  כל הדברים האלה ביחד הם המתכון למה שקרה כאן, ומה שקרה כאן לא יכול להמשיך

יעקב אשר:  אני מודיע לכם, אנחנו נעשה ישיבה

יעקב אשר:  אני לא רוצה לסכם כרגע כי היו לנו שלל של נושאים

יעקב אשר:  אנחנו נסכם רק דבר אחד, עוד שבועיים אני מצפה, אדוני סגן השר, לשמוע תוכנית ככל האפשר

יעקב אשר:  ועד התוכנית היא יותר במקטעים ארוכי טווח, פתרונות משוגעים במירכאות, פתירים, פרקטיים, שאפשר לעשות בשביל לצאת מהקופסא

יעקב אשר:  ואם צריך לצורך העניין הזה לגייס את שר האוצר, אז נגייס אותו

יעקב אשר:  אנחנו יודעים לדבר

יעקב אשר:  כי בסוף אלה תקנים שאתם משתמשים בהם

יעקב אשר:  אתם חוסכים עוד חודש, חודשיים, שלושה, שיעלה להם פחות

יעקב אשר:  מנהלים את האוצר כמו חנות מכולת מפעם עם העיפרון באוזן

יעקב אשר:  אני פונה אליכם, אתם העובדים, אתם בסוף האנשים שנמצאים בשטח וצריכים להביא את הפתרונות

יעקב אשר:  תחשבו מחוץ לקופסא, תעשו כל מה שצריך לעשות כדי לגמור את התופעה הזאת

יעקב אשר:  תודה רבה

יעקב אשר:  ותודה למנהלת הוועדה על הדיון

תומר רוזנר: צריך לציין את סגן השר שישב לכל אורך הישיבה

תומר רוזנר:  זה לא מובן מאליו

יעקב אשר: זה לא מובן מאליו

יעקב אשר:  אני מודה לסגן השר שישב איתנו כל הישיבה

יעקב אשר:  הישיבה נעולה